OBSERVAREA DE SINE 

Trezirea conştiinţei, manualul utilizatorului de Red 
Hawk 

PROLOG 

Învățătura 

Este la fel de veche precum pietrele. 

A venit cu Oamenii pe Pământ şi le oferă o cale de 
ieşire din pânza durerilor dar cu un preţ: 

trebuie să ne observăm pe noi înşine, 
comportamentele noastre, răspunsurile noastre interioare 
şi exterioare, obiectiv. Asta înseamnă fără a investi interes 
personal şi fără a face nimic în legătură cu ororile pe care 
observarea de sine le descoperă: ca un băiat rău cu un băț 
care răstoarnă o piatră şi găseşte o sumedenie de lucruri 
care se târâie dedesubt, dar se abţine să le strivească. 

(Red Hawk. The Way of Power, 67) 

CAPITOLUL. 1 

Observarea de Sine-Cunoaşte-te pe tine însuţi 

A îi cunoaşte pe ceilalţi e înțelepciune; 

A te cunoaşte pe tine e iluminare. 

(Lao Tzu. Tao Te Ching, Sutra 33) 

Cunoaşte-te pe tine însuţi, călător obosit. 

Sunt pierdut. Am uitat cine sunt şi de ce am venit 
aici. 

Cunoaşterea de Sine este una dintre învăţăturile 
spirituale fundamentale ale umanităţii. A fost predată de 
către maeştrii de când există oamenii aşa cum îi ştim noi, 
cu neocortex sau creier uman. A fost scrisă deasupra porţii 
Şcolii lui Pitagora. Era deasupra intrării Oracolului din 
Delphi. Socrate a predat asta studenţilor lui, Krishna, 
Buddha, Lao Tsu, lisus, Rama, toţi au predat asta. Pe 
drumul spre trezire, această învăţătură este fundamentală. 

Şi unealta esenţială pentru a te cunoaşte pe tine este 
simpla observare de sine. Buddha o numeşte a privi. 
Krishna o numeşte meditaţie. lisus o numeşte a fi martor. 
Domnul Gurdjeff o numeşte observare de sine. Este o 
formă de rugăciune fără cuvinte. Este meditaţie în acţiune. 
Până când nu ajung să mă cunosc pe mine sunt condus de 


obiceiuri pe care nu le văd şi asupra cărora nu am niciun 
control; sunt o maşină, un automat, un robot care se mişcă 
în cercuri, repetând constant aceleaşi lucruri. Nu sunt 
treaz, ci inconştient, mecanic. Eu îmi imaginez că sunt 
conştient, treaz, treaz pentru ca ochii îmi sunt deschişi. 
Dar obiceiul este inconştient, pilot-automat, fără voinţă sau 
intenţie; înăuntru sunt adormit. 

Mai mult, pentru că sunt inconştient, o creatură a 
obişnuinţei, mă rănesc pe mine, relaţiile mele şi mediul în 
care trăiesc. Corpul uman este mamifer; toate mamiferele 
sunt creaturi ale obişnuinţei. Suntem animale de turmă. 
Aceasta este o forţă foarte puternică în corp, imposibil de 
ignorant; din această cauză eu pierd firul a Cine sunt = 
atenţie* (conştiință*) şi mă identific ca fiind corpul meu, 
atât de puternică este nevoia de a mă identifica cu, şi de a 
fi inclus, a face parte din turmă. Animalele de turmă nu 
gândesc pentru ele, turma gândeşte şi acţionează pentru 
ele. În orice direcţie merge turma, mergem şi noi. Chiar 
dacă suntem conduşi într-o prăpastie, vom merge la 
moarte mai degrabă decât să mergem împotriva turmei şi 
să gândim pentru noi. Să gândesc pentru mine, să mă 
cunosc pe mine, riscând să fiu exclus din turmă, e o 
sentinţă la moarte pentru un mamifer. Securitatea este 
turma. Un animal izolat departe de turmă este carne 
moartă, pradă uşoară pentru prădători. În instinctul nostru 
profund cu toţii ştim asta şi ne este teamă să fim izolaţi de 
turmă. Aşadar, să determini un mamifer să gândească 
pentru el, să se observe pe el, să se cunoască pe el, este un 
lucru foarte dificil. Nu este natural pentru comportamentul 
mamiferului. Este nevoie de efort şi intenţie conştiente. 
Este nevoie de curaj şi dorință de atenție. Din câte ştiu, 
oamenii sunt singurele mamifere care au capacitatea de a 
se observa pe sine. 

Nu sugerez că dacă ajung să mă cunosc, obiceiurile 
mele se vor schimba. Ele au o viaţă de impuls şi forţă 
emoţională. Se repetă. Ce pot schimba în mine este relaţia 
mea cu acest corp al obişnuinţelor. Aceasta este numită o 
„Schimbare a contextului”. Aşa cum sunt acum, sunt 


identificat cu (= „Eu sunt”) obişnuinţele mele. Mă identific 
cu obişnuinţele mele, ele sunt cine sunt eu. De aceea, „Eu 
„Şi  obişnuinţele suntem unul singur, acelaşi. Sunt 
identificat. Prin observarea de sine răbdătoare, onestă, 
consecventă, şi sinceră, această identificare* se poate 
schimba. Pot începe să văd obişnuinţele în mod obiectiv*, 
adică fără identificare, aşa cum un om de ştiinţă observă 
un gândac la microscop. Aceasta este luptă cu obişnuinţa, 
nu împotriva ei; observarea îmi va arăta cu ce să mă lupt şi 
cum să mă lupt. PD. Ouspensky numeşte lupta împotriva 
obişnuinţelor ca lupta împotriva exprimării emoțiilor 
negative*; asta nu înseamnă că nu mai sunt create 
consecinţe neaşteptate sau nedorite. (In Search of the 
Miraculous. New York: Harcourt, 1946.12). Pot începe să 
studiez corpul mamifer şi să-i învăţ obiceiurile. Deoarece 
este o creatură a obiceiului, el se repetă şi eu pot începe 
să-i discern tiparele intelectuale, emoţionale şi fizice. Pot 
ajunge să mă cunosc pe mine. 

Corpul este un instrument mamifer, o creatură a 
obiceiului. De aceea este predictibil. Căprioara urmează 
exact aceeaşi cărare spre apă în fiecare zi. Leul observă 
asta şi învaţă să pândească pe acea cărare ca ea să vină la 
apă. În acelaşi mod, observatorul interior poate începe să 
prevadă comportamentul obişnuit al instrumentului 
mamifer, corpul, şi să fie pregătit pentru el. Invaţă 
tiparele. Se cunoaşte pe el însuşi. Aceasta este singura 
mea speranţă de a deveni mai conştient şi de a nu fi la 
mâna obişnuinţelor; dacă văd tiparul suficient de des, să 
zicem de 10.000 de ori sau mai mult, atunci pot începe să 
prevăd unde, când şi cum se va manifesta, aşa cum a făcut- 
o de atâtea ori înainte, şi pot fi pregătit înainte să apară. 
Poate voi fi capabil să aleg alt traseu. Cu siguranţă voi fi 
capabil să văd obiceiul mai obiectiv. In acest fel, voi înceta 
să fiu întotdeauna o victimă a propriilor obişnuinţe. Pot 
începe să văd ceva stabilitate în interior, ceva echilibru, 
ceva moderare a tonului, obiceiului, emoţiei, şi a gândului. 
Pot să-mi recuperez sănătatea naturală şi „bunătatea 
fundamentală”. 


Observarea de sine este instrumentul prin care prin 
care aceasta este posibilă. Este numit „primul instrument 
„de unii, iar de alţii este numit „instrumentul uman”. Este 
instrumentul prin care omul este capabil să opereze, să 
repare şi să menţină corpul uman, să-i îmblânzească şi să-i 
antreneze funcţiile. 

Fără el, eu sunt o maşină, un automat, un robot la 
mila subconştientului, obişnuinţelor, forţelor mecanice, 
atât interne cât şi externe. Observarea de sine este 
fundamentală în procesul de trezire a sufletului din visul 
inconştient. Astfel, chiar şi un idiot poate învăţa să 
mânuiască instrumentul* eficient învățând să folosească 
uneltele care vin cu instrumentul. Pentru a deveni eficient 
în folosirea uneltelor este necesară practică. Practica este 
observarea de sine. Eu sunt un mecanic; am învăţat câte 
ceva despre cum să folosesc uneltele care vin cu 
instrumentul. Nu sunt maestru, dar sunt un mecanic bun 
pentru că am învăţat să îi acord atenţie instrumentului. Cu 
toţii ştim că un mecanic bun, care este onest, eficient, 
practic şi conştient, poate fi de mare folos. Acesta este un 
manual de utilizare scris de un mecanic. 

La început este bine şi responsabil să reţii această 
importantă notă: ce este discutat aici nu este un drum al 
credinţei, este un drum al studiului de sine, al cunoaşterii 
de sine, un drum spre ale Cunoaşte pe Tine însuţi. Aşadar, 
nimic din ce e aici nu ar trebui să fie crezut pe cuvânt; tot 
ce e aici ar trebui, trebuie să fie verificat prin propria ta 
experienţă. Eu nu sunt maestru, sunt doar un mecanic bun. 
Siguranţa înseamnă a nu-ţi mai însuşi cuvintele altora în 
nicio privinţă. Prea mult am urmat orbi, precum oile, 
precum animalele de turmă îşi urmăresc conducătorul, 
chiar şi atunci când conducătorul duce turma într-o 
prăpastie sau într-un război. 

Totul trebuie verificat prin experienţă proprie, altfel 
este doar o altă formă de sclavie, încă un lanţ care mă 
leagă în inconştienţă şi în sclavia mecanică. Verifică, 
verifică, verifică totul pentru tine. Eliberează-te de sclavia 
de o viaţă, de a urma orbeşte, de a nu gândi pentru tine. 


Nu există o cale mai bună sau mai sigură spre libertate. 

Repet, ce practicăm aici nu este un drum al credinţei. 
Este un cu totul alt drum. Cu toate acestea, nu înseamnă 
că nu este loc pentru credinţă pe acest drum; cu siguranţă 
este. De fapt, ce realizează cea care se angajează în 
această „muncă practică cu sinele „pentru o perioadă 
suficient de lungă este: dacă a început cu credinţă, 
credinţa ei devine mai puternică datorită înţelegerii 
primite prin observarea de sine fără judecată; dacă ea a 
început fără credinţă - aşa cum am făcut cuva realiza că a 
câştigat credinţă. 

Deci, vezi minunata ironie? Aceasta nu este o cale 
bazată pe credinţă pentru că credinţa este un dar al 
divinității; ea vine de la Creator* celora care au nevoie de 
ea. Prin propriile noastre eforturi noi nu putem câştiga 
credinţă. Însă prin eforturile noastre, putem pregăti solul 
pentru a primi credinţă. Aceasta este una dintre multele 
recompense ale Muncii Spirituale. Aici nu trebuie să 
credem nimic pur şi simplu; ni se cere să verificăm totul, 
totul, pentru noi, să stabilim singuri dacă ceva e adevărat 
sau fals. Facem asta prin observare de sine fără judecată şi 
prin propria noastră experienţă. 

Cunoaşte-te pe Tine însuţi 

Socrate i-a îndemnat pe discipolii Lui să facă asta; 
fiecare Maestru, inclusiv lisus, care a numit-o a fi martor, 
şi-a învăţat discipolii să se observe pe ei. 

pentru a ajunge să se cunoască pe ei înşişi. Pe de altă 
parte, eu nu sunt Maestru şi spun, N-o fă, pentru 
Dumnezeu! 

Ei nu ne spun niciodată ce necazuri cumplite aduce, 
cum nu vom mai dormi uşor din nou în obişnuinţele 
noastre egoiste şi inconştiente, cum ce este acum 
inconştient, ascuns în noi va fi dezvăluit, ca deschiderea 
uşii încuiate din pivniţă, aprinderea luminii şi ce găseşti 
acolo este azilul judeţului colcăind de deţinuţi, unii 
învăluiţi în cearşafuri rupte şi murdare, alţii goi cu saliva 
curgându-le din gură; ei sfâşie cu unghiile şi zgârie pentru 
a câştiga o poziţie pe scări, pentru a evada, şi stând calm 


în mijlocul lor, îmbrăcat în robe de Lumină, este un înger 
în jurul căruia majoritatea dintre ei se chircesc scâncind, a 
cărui atingere blândă deasupra sprâncenelor cuprinse de 
febră, le calmează şi le mângâie. Despre asta te avertizez: 
nu băga în seamă viermuiala lunaticilor, ei sunt peste tot, 
dar odată ce ai văzut acel înger în mijlocul tău durerea şi 
dorul se vor rupe peste tine şi te vor tulbura pentru restul 
zilelor tale. 

(Red Hawk) 

CAPITOLUL 2 

Instrumentul Mamifer- Procesele Interioare 

Când eşti identificat cu mintea ta, nu poți fi foarte 
inteligent, pentru că devii identificat cu un instrument, 
devii limitat de instrument şi de limitările lui. Și tu eşti 
nelimitattu eşti conştiinţă. 

Foloseşte mintea, dar nu devenii ea... mintea este o 
maşinărie minunată. Dacă o poți folosi, te va servi; dacă nu 
o poţi folosi şi incepe să te folosească ea pe tine, este 
distructivă, este periculoasă. Este obligată să te ducă... în 
suferinţă şi mizerie... 

Mintea nu poate să vadă; poate doar să repete 
lucrurile cu care a fost hrănită. Este ca un computer; la 
început trebuie să o hrăneşti... Dar trebuie să rămâi 
stăpânul, pentru a o folosi; 

altfel, ea începe să te direcţioneze pe tine. 

(Osho. The Dhammapada: The Way of the Buddha, 
171) 

De când ne naştem suntem învăţaţi neadevăruri, 
multe dintre ele neintenţionat, din ignoranță. Un astfel de 
neadevăr important este că avem un suflet. Aceasta este o 
învăţătură foarte rea, pentru că insinuează că sufletul este 
separat de mine, ca şi cum: Tu ai o maşină; maşina este în 
proprietatea mea, separată de mine. Aşadar, noi creştem 
crezând că sufletul este undeva în corp, şi că este în 
posesia mea, dar nu este cine sunt eu. 

O învăţătură bună m-ar ajuta să înţeleg nu că am un 
suflet, ci că sunt un suflet şi că exist pentru un moment 
scurt într-un instrument biologic uman*, un corp uman. 


Noi suntem suflete care au o experienţă umană. Din câte 
ştiu, noi oamenii suntem singurele fiinţe de pe planetă cu 
două trăsături caracteristici într-un corp: suntem „fiinţe 
umane”: uman, care este mamifer şi este corpul; şi o 
„fiinţă*, care nu este umană şi nu este corpul. Aici voi 
folosi „fiinţă” şi „suflet” pentru a mă referi la acelaşi lucru. 
Sufletele care sunt trimise pe pământ sunt trimise la o 
grădiniţă pentru suflete nedezvoltate; suntem suflete în 
stadiul de embrion. Suntem trimişi aici pentru a ne 
dezvolta, cu ajutor. N-o putem face singuri. Şi ajutorul este 
întotdeauna disponibil, dacă am ochi să văd şi urechi să 
aud asta. Din toate sursele de ajutor disponibile pentru 
suflet în dezvoltarea lui, niciunul nu este mai crucial, de 
mai mare ajutor, mai revelator sau mai direct şi personal 
decât observarea de sine. 

Suntem născuţi într-un sistem frumos, la fel de 
perfect şi precis ca inteligenţa care l-a creat şi care nea 
creat pe noi. Pentru că suntem făcuţi să funcţionăm şi să 
ne dezvoltăm eficient şi în siguranţă în aceasta şcoală a 
sufletelor, această grădiniţă, programa de studii nu este 
creată în mod generalizat, astfel încât să fie aplicabilă 
pentru toţi, aşa cum este creată programa şcolară în 
sistemul nostru educaţional. În această şcoală, observarea 
de sine relevă exact ce este nevoie şi e dorit de fiecare 
suflet individual, când este nevoie, cum este nevoie şi la ce 
viteză va fi implementat. Nu învăţăm în acelaşi ritm. 
Oameni foarte inteligenţi pot învăţa încet. Cunoaşterea 
care apare prin observarea de sine se întâmplă exact în 
ritmul în care sunt capabil şi doritor să observ, nu mai 
repede, nu mai târziu. De aceea este sigur şi este creat 
exact pe nevoile individuale ale fiecărui suflet. Eu sunt la 
comanda cantităţii şi ritmului în care învăţ. 

Primul lucru care e nevoie să fie înţeles şi va fi 
repetat în multe moduri diferite în cadrul acestui manual 
al utilizatorului, pentru că este greu pentru mintea umană 
să creadă, este: actul de observare de sine este singura 
schimbare pe care o fiinţă umană are nevoie să o facă în 
comportament; tot restul, toate schimbările fundamentale 


în comportament, emoţii şi gândire apar ca un efect 
secundar al acestei practici. Cu alte cuvinte, observarea de 
sine este radicală, revoluţionară, evoluţionară şi produce 
schimbări fundamentale în lumea interioară a 
instrumentului biologic uman. Werner Heisenberg a fost 
un fizician german din secolul XX. El a avut o intuiţie (un 
insight) care a schimbat modul în care vedem fizica şi 
această idee intuitivă a fost numită „Principiul 
incertitudinii lui Heisenberg... El a spus simplu: Actul de a 
observa schimbă lucrul care este observat. Şi acesta s-a 
dovedit a fi adevărat atât la nivel micro cât şi macro, de la 
observarea particulelor subatomice la observarea 
galaxiilor. Legile fizicii şi legile metafizicii sunt identice; 
fizica descrie legi externe, metafizica legi interne. Aşadar, 
observarea de sine schimbă ce este observat în interior. Eu 
nu trebuie să schimb nimic; de fapt, să încerc să fac asta 
este o greşeală şi duce la bucluc. Nu ştiu ce să schimb sau 
cum să schimb. 

Tot ce trebuie să fac este să mă observ în mod sincer 
şi fără judecată. 

Suntem suflete în corp de mamifer. Corpul are funcţii 
interne, printre care intelectual, emoţional, instinctiv şi 
funcţii de mişcare. Fiecare dintre aceste funcţii foloseşte o 
energie specială, unică funcţiei şi diferită de energiile altei 
funcţii. Aşadar, energia necesară gândirii nu este aceeaşi 
cu energia emoţiei. Aceasta este uşor de observat şi de 
asemenea, aceasta diferenţă poate fi simțită la fel ca 
observată. Observarea include a simţi corpul, a-i simţi 
membrele, greutatea şi masa, la fel ca energia care circulă 
în el. Fiecare dintre aceste funcţii energetice interioare 
are propriul centru de energie*, câteodată numit în alte 
sisteme „chakre”. 

Centrul intelectual este centrul gândirii, cap-creier, 
emisfera stângă; centrul emoţional sunt emoţiile şi este 
localizat în regiunea mijlocul pieptului plexul solar; centrul 
instinctului este localizat în buric; şi centrul mişcării este 
localizat la baza coloanei vertebrale. Aceşti centrii de 
energie pot fi simţiţi prin atenţie directă. Fiecare dintre 


aceşti centrii operează cu o energie diferită şi la o viteză 
diferită. Este simplu de ilustrat asta. Să presupunem că un 
om merge înspre râu prin iarbă înaltă şi pe marginea 
cărării un şarpe este pregătit să atace. Înainte ca în mod 
conştient să poată face ceva, corpul său face un salt într-o 
parte. Asta arată viteza diferită cu care funcţionează 
centrii. Centrul instinctului este atât de rapid încât poate 
dilua, absorbi şi răspândi o înghiţitură de alcool sau o 
pilula împotriva durerii, în secunde sau chiar milisecunde 
de la înghiţire, care, dacă stai să te gândeşti, este uimitor. 
Dacă centrul intelectual ar trebui să facă asta, i-ar lua zile, 
săptămâni, ani. În ce priveşte viteza, după centrul 
instinctului, probabil te-ai gândit deja că urmează centrul 
mişcării. Centrul mişcării răspunde la reacţia centrului 
instinctului privind şarpele, foarte, foarte repede, datorită 
nevoii de supravieţuire. Pentru a simplifica lucrurile, unele 
tradiţii unesc centrii instinctului şi al mişcării, vorbind 
despre „centrul instinctmişcare, şi astfel despre „omul cu 
3 centrii”. Munca lui Gurdjeff, de exemplu, foloseşte 
această simplificare şi este folositoare pentru scopul 
nostru aici, de asemenea (Pentru o descriere mai exactă a 
vitezei centrilor, vezi 

Ouspensky. În Search of the Miraculous. 193 - 195.38 
- 340 şi Ouspensky. The Psychology of Man's Possible 
Evolution. New York: Cărţi Vintage. 1974.76 - 82). 

Centrul intelectual este mult, mult mai încet şi 
acţionează după întâmplare. Odată ce corpul nu mai este 
în pericol, mintea reacţionează, dar prea încet ca să-mi 
salveze viaţa. Aceasta a fost sarcina instinctului-mişcare. 
Şi întotdeauna, ultimul care află este centrul intelectual, 
întotdeauna ultimul care află pentru că este de departe cel 
mai lent centru din cei patru. Odată ce am o încărcare 
emoţională şi corpul este în afara pericolului, acum centrul 
intelectual prinde situaţia şi începe să ia ce s-a întâmplat 
în trecut şi să proiecteze în viitor, precum: „Oh, Doamne! 
Nu mai merg niciodată pe această cărare”. Şi totuşi 
gândeşte-te bine la astaacestui centru, celui mai încet 
dintre toate, centrul care este întotdeauna ultimul care 


află, îi atribuim imposibila povară de a ne conduce viaţa. 
Nu pentru asta a fost creat acest centru, dar asta este 
forţat să facă, de către cultura noastră şi stilul nostru de 
viaţă. Întregul nostru sistem educaţional este creat să 
educe doar centrul intelectual. Emoţiile şi sentimentele, 
care nu sunt acelaşi lucru, nu au loc în educaţia noastră. 
Nici instinctul. Obişnuiam să mai salutam corpul fizic, 
centrul mişcării, cu ceea ce numeam educaţie fizică. Dar 
chiar şi asta aproape a dispărut din structura noastră 
educaţională, ştiinţifică şi tehnologică. Rezultatul este un 
om neechilibrat. Fiecare dintre noi este neechilibrat, asta 
pentru că avem centrul de gravitație sau de răspuns în 
viaţă în unul dintre cei trei centrii: instinct-mişcare, sau 
persoana senzuală; persoană emoţională al cărei răspuns 
primar la viaţă este emoţional; sau persoană intelectuală al 
cărei răspuns primar este să se gândească la lucruri. În 
fiecare dintre noi un centru domină şi răspunsul nostru la 
stimuli diferă în funcţie de tipul nostru sau centrul de 
gravitație. Un răspuns nu este mai bun sau mai valabil 
decât altul; ele sunt egale şi la fel de neechilibrate şi 
nepotrivite pentru situaţia în care suntem. 

Aşadar, pentru ca centrul intelectual să ducă această 
sarcină pentru care nu a fost făcut şi pe care nu o poate 
îndeplini, trebuie să încetinească totul. Pentru a face asta, 
el filtrează totul prin obiceiurile înmagazinate = 
predictibil, controlabil, nu trebuie să mă gândesc la asta = 
pilot automat = mai puţin stres pentru o sarcină 
imposibilă. În timp ce, dacă am încredere în instinctele 
mele, am la dispoziţie un nou set de răspunsuri, nu din 
trecut, obiceiuri ci dintr-un răspuns imediat la situaţia 
prezentă. Operând prin obiceiuri, sunt inceficient şi 
inadecvat majoritatea timpului. 

Una dintre primele sarcini ale observării de sine este 
să încerc să observ aceşti centrii în acţiune şi să simt 
calitatea energiei adecvate funcţionării fiecărui centru. 
Bineînţeles că sunt mai mult de trei centrii dar pentru 
scopul observării de sine este util să încep prin a încerca 
să discern acţiunile acestor trei centri şi să simt energia 


unică a fiecăruia. 

Atenţia sondei stelare 

(pentru micul elan) 

Într-un tunel întunecat şi îngust ei îngenunchează 
unul în spatele celuilalt luminaţi numai de lămpile de pe 
pălăriile lor, săpând găuri pentru dinamită. 

Primul om ţine burgiul de un metru şi jumătate cu 
forma lui conică, de stea. 

Mâna lui este la un deget de îmbinare. 

Privirea lui este axată pe punct. 

Nu se uită niciodată în spate. 

Omul din spate leagănă ciocanul de 6 kilograme cu 
toată puterea lui. 

Privirea lui este focusată pe îmbinare. 

Nu se uită niciodată în altă parte. 

Zgomotul ritmic al loviturilor este asurzitor în acel 
loc mic şi strâmt aşa că urechile lor sunt astupate şi ei nu 
vorbesc niciodată. 

Câteodată omul din faţă oboseşte şi-şi doreşte să se 
odihnească. 

El nu poate tipa, nu se poate întoarce, aşa că după ce 
ciocanul loveşte el îşi pune degetul direct pe îmbinare 
unde ciocanul aterizează. 

Privirea omului din spate este focusată pe îmbinare. 

Nu se uită niciodată în altă parte. 

(Red Hawk. The Sioux Dog Dance. 13) 

CAPITOLUL 3 

Cum să observi- Principii fundamentale 

Munca ta este să descoperi munca ta şi apoi, să i te 
dăruieşti cu toată inima. (Buddha. Dhammapada, 62) 

Practica observării de sine include practica „găsirii 
de sine”, localizarea ta în timp şi spaţiu, în corp dar nu ca 
fiind corpul, şi apoi gestionând corpul: acest proces este 
cunoscut ca reamintire de sine. Observarea de sine şi 
reamintirea de sine merg împreună precum stânga şi 
dreapta; ele sunt un singur lucru. Observarea de sine este 
o practică şi este o parte a unui sistem de practici care 
luate împreună, sunt numite în mod tradiţional „Munca”. 


Asta pentru că, aceste practici sunt munca legiuită, 
corectă dată sufletului pentru a se dezvolta în şcoala 
Pământului. Ni s-a oferit oportunitatea umană pentru a 
învăţa cum să muncim într-un mod care ne dezvoltă şi 
maturizează ca şi suflete şi este util Creatorului nostru şi 
creaţiei lui. Sufletele mature ştiu cum să muncească şi îşi 
fac munca. Buddha o numeşte „Calea perfecțiunii, 
(Dhammapada, 96). Observarea de sine este aşadar, o 
practică legiuită şi un drum al puterii, aşa că trebuie 
practicată potrivit legilor ei. Obiceiurile rele se multiplică 
şi duc la necaz, în timp ce practicantul atent şi onest îşi va 
da seama că are întotdeauna o sursă de ajutor interior în 
dificultăţile şi  zbaterile lui. Cele patru principii 
fundamentale ale observării de sine sunt: 

1) Fără judecată: Acesta este principiul cel mai dificil 
de înţeles. Mintea este judecătorul, judecă constant fiecare 
persoană, eveniment, şi lucru care apare în viaţa mea. 
Judecă pentru a depinde la arhiva/a înmagazina informaţii. 
Face asta stabilind două mari categorii în care introduce 
fiecare persoană, eveniment şi lucru care apare în viaţa 
mea: îmi place// nu-mi place (sau bun//rău, etc.). Apoi, prin 
asocieri (comparații şi contraste) judecă fiecare lucru din 
viaţa mea, constant, pentru a putea să pună etichete şi să 
depună totul la arhivă. De asemenea judecă fiecare dintre 
acţiunile mele pentru a crea iluzia separării dintre mine şi 
acțiune: Spun cuvinte crude, apoi judec acele cuvinte ca 
fiind rele, şi făcând asta creez iluzia că sunt separat de 
acţiunea pe care o judec. În momentul în care apare vina, 
se creează o separare de ceea ce este blamat. În acest fel 
mă  împiedic pe mine de la a vedea şi a simţi 
comportamentele mele şi de la asumarea întregii 
responsabilităţi pentru ele, de la a mi le asuma. Judecata 
mă orbeşte faţă de mine. Şi cred cu adevărat în acest 
proces al judecății, chiar dacă accept sau resping ce-mi 
spune. În orice caz, eu sunt „identificat, (= eu sunt) cu 
procesul judecării. El stăpâneşte, eu mă supun complet. 

De aceea, a observa fără judecată înseamnă a 
menţine atenţia focusată pe senzațiile* din corp, a sta calm 


şi nemişcat în corp, a relaxa corpul şi a-i permite 
procesului să se dizolve. Când complexul intelectual- 
emoţional declanşează orice mişcare necerută de situaţia 
prezentă, las acea mişcare de gânduri şi/sau sentimente să 
îmi amintească să rămân calm şi să-mi stabilizez atenţia în 
senzațiile corporalesă fiu prezent în corp fără să mă agăţ 
(„să mă identific.), cu gândul sau emoția: să mă găsesc pe 
mine, să conduc corpul. Apoi vezi ce se întâmplă cu 
energia gândului/emoţiei când nu o urmăresc şi nu îi dau 
voie să-mi capteze atenţia. Ca o căprioară ascunsă în iarba 
înaltă atunci când vânătorul e în preajmă, lasă-ţi atenţia să 
rămână  nemişcată, constantă şi fermă în mijlocul 
complexului intelectualemoţional în căutare de atenţie 
pentru a o captura şi a o consuma pentru propriile 
obiceiuri, scopuri foarte bine stabilite: să-şi refacă şi să-şi 
reîntărească tiparele. 

Legea mentenanţei: Ce nu este hrănit, slăbeşte; ce 
este hrănit devine mai puternic. Fie complexul intelectual- 
emoţional se hrăneşte cu atenţia şi devine mai puternic, în 
timp ce atenţia devine mai slabă, este prinsă de fiecare 
adiere de vânt, uşor de distras şi ocupată de fiecare gând 
sau emoție rătăcită; fie atenţia se hrăneşte cu complexul 
intelectual-emoţional şi devine mai puternică, mai stabilă, 
capabilă să rămână focusată pentru perioade din ce în ce 
mai lungi de timp, capabilă să evite distragerile, capabilă 
să rămână liberă şi stabilă în mijlocul furtunilor 
intelectuale-emoţionale. Scopu/* sufletului matur este o 
atenţie liberă şi stabilă chiar şi în momentul în care corpul 
moare. Sufletul este atenţie; el nu acordă atenţie, el este 
atenţie (conştiinţă). Eu sunt atenţie. 

2) Fără a schimba ceea ce este observat: Acest 
concept este de asemenea dificil de înţeles pentru că 
impulsul de a schimba ce observ în comportamentul meu 
este o capcană ce mă ţine în sclavia eternului ciclu de vină 
şi reproş. Judecătorul este cel care încearcă să schimbe ce 
este observataceasta poruncă a judecătorului de a schimba 
imediat comportamentul este cea care capturează atenţia 
şi o aruncă într-o stare de „identificare, cu ceea ce este 


observat. Atenţia nu mai este liberă şi stabilă, ci capturată 
şi consumată de mintea care judecă, ce prin asocieri 
(comparări şi contraste) pune etichete şi arhivează 
comportamentul în marele depozit de „îmi place/nu-mi 
place, sau „bun/rău” etc. În momentul în care sunt stăpânit 
de etichetarea comportamentului ca fiind „rău” atunci 
încetez să mai observ. Acum sunt ceea ce judecă şi atenţia 
este consumată de asta. Nu mai pot să acord atenţie liberă 
funcţiilor interioare ale corpului, ci atenţia este prinsă în 
judecată. Din moment ce acum sunt identificat cu 
comportamentul şi comportamentul este judecat ca fiind 
„rău” atunci comanda este să mă schimb, ca în: „Trebuie 
să mă las de fumat. Fumatul este rău”. În sine, asta ar 
putea să fie adevărat, dar cu identificare, mesajul este „Eu 
sunt rău şi trebuie să mă schimb”. Judecarea se hrăneşte 
din atenţie; obiceiul trebuie hrănit pentru a rămâne în 
viaţă şi pentru a creşte. 

Dar, când atenţia rămâne stabilă şi calmă, fixată pe 
senzațiile corpului şi ţinând corpul relaxat atunci 
judecătorul nu are unde să se ducă decât în a hrăni atenţia 
stabilă şi calmă. Gândul şi emoția = energie în corp. Prima 
lege a materiei (fizică Newtoniană) este: materia (care este 
energie) nu este creată sau distrusă, ci transformată. De 
aceea, când este un influx de energie în corp (care este 
constant: „Dă-ne noua pâinea cea de toate zilele” cum 
spun Evangheliile) această energie este capturată (furată) 
de către complexul intelectual-emoţional şi folosit să-şi 
joace psihodramele. Energia trebuie să meargă undeva, 
prin lege, deci dacă nu este consumată de complexul 
intelectual-emoţional ca  psihodramă atunci trebuie 
transformată în hrană pentru atenție, potrivit legii. Psicho- 
drama este: lupta să mă schimb pe mine, bazată pe 
judecăţile: „Eu nu sunt bun/rău/greşit” = o viaţă de dramă 
pentru a schimba cine sunt. Alternativa este să observ fără 
„a mă identifica „cu procesul judecării, acceptând tot ceea 
ce văd, permițându-i să fie în corp şi nefăcând nimic 
despre asta pur şi simplu observând, relaxând, acceptând, 
dându-i voie să fienici pentru, nici împotrivă. În şcolile 


antice spirituale această practică a fost numită „neti-neti” 
= „nici aşanici aşa”. În şcolile şamanice această practică 
era cunoscută drept „a nu face”. A fost de asemenea 
numită „a opri lumea”. Este matur sufletul care înţelege şi 
respectă legea atenţiei. Cel care nu respectă legea este 
prizonier, sclav, ţinut în sclavie de „identificarea „cu o viaţă 
de a face exact ce îi spune judecarea, fără a pune 
întrebări, neclintit în suferinţă şi durere. Această 
identificare constantă cu procesul de a judeca este numită 
„contaminare*". 

3) Cu atenţia la senzațiile corporale şi un corp 
relaxat: 

Nicio observaţie fără senzaţie este un alt mod de a 
spune acest principiu. În anumite tradiţii este numit 
„reamintire de sine”. Pentru că aceasta este faza iniţială a 
reamintirii de sine este: Mă găsesc pe mine. Doar 
observarea de sine nu este suficientă, dacă nu îmi şi 
reamintesc de mineadică, atunci când observ, la început 
trebuie să mă găsesc pe mine, trebuie să mă localizez în 
timp şi spaţiu, în corp, în prezent. În acelaşi timp în care 
observ, păstrez o parte din atenţia mea focusată pe 
senzațiile corporale. Întotdeauna sunt senzaţii în corp; pot 
fi experimentate din interiorul corpului şi din afară prin 
observare, în ambele moduri. Dar până când nu pot să 
înrădăcinez observarea prin menţinerea atenţiei la 
senzațiile corporale (senzaţia energiei mişcând prin corp, 
senzaţia gândului mişcându-se, senzaţia emoţiei mişcându- 
se, senzaţia tensiunii fizice în musculatură, senzaţia de 
relaxare, de somnolenţă, senzațiile care vin în maşinărie 
prin cele cinci simţuri: văz, auz, miros, gust, simţ 
tactiltoate acestea sunt ceea ce numesc „senzaţie”) 
observarea este realizată doar prin centru intelectual. 
Aşadar, nu are rădăcini şi doar contribuie la nebunie. Duce 
la imaginaţie, precum: uită-te la mine, eu „lucrez” acum; 
sau: uită-te la mine, sunt în „Muncă” şi „muncesc” tot 
timpul. Mintea va minţi. Işi va imagina ca Munceşte când 
nu se întâmplă asta. Aşadar, primele trei legi ale observării 
de sine: 


1) Observare de sine fără a judeca. 

2) Nu schimba ceea ce este observat. 

3) Nu observa fără să fii atent la senzațiile corporale. 

Atenţia trebuie să rămână înrădăcinată = prezentă, 
focusată pe ceea ce se află în faţa mea. Ce altă variantă 
mai bună există decât focusarea pe corp, prin care curg 
toate „impresiile... Corpul este întotdeauna în prezent; 
corpul este un numai fenomen prezent. Mintea rătăceşte în 
afara prezentului, restul corpului nu. Senzaţia este 
întotdeauna un fenomen prezent. Trebuie să îmi aduc 
aminte că „eu sunt aici, acum” în acest loc, în acest 
moment. Altfel este doar imaginaţie, pretinderi, toate 
venite din intelect şi fără bază şi prezenţă reală. 
Intotdeauna sunt senzaţii în corp. Simte membrele 
(încearcă să-ţi simţi degetul mare de la piciorul drept fără 
să te uiţi la el), simte greutatea şi masa corpului. O altă 
practică bună pentru a simţi corpul este să se ai ambele 
picioare pe pământ şi coloana dreaptă şi într-o postură 
relaxată. Aceasta este numită „practica  senzaţiilor 
corporale „pentru că: a) va readuce imediat atenţia (ceea 
ce sunt eu) în corp, va readuce atenţia la baza ei care este 
în corp; b) va focusa atenţia pe corp şi pe senzațiile din 
corp c) va schimba focusul atenţiei departe de minte şi 
dispoziţiile ei şi o va plasa în prezent, de unde am 
posibilitatea să aleg liber în loc ca dispoziţia prezentă să 
aleagă pentru mine, să vorbească pentru mine şi să 
acţioneze pentru mine. 

Cu alte cuvinte, în acele momente pot fi o fiinţă 
umană, nu un robot, o maşină a obiceiurilor pusă pe pilot 
automat. Efortul este întotdeauna de eliberare a atenţiei 
(care e cine sunt eu) astfel încât ea nu este capturată şi 
consumată de forţa obiceiurilor corpului, ci este liberă să 
aleagă din scop, nu din dispoziţie. Atitudinea majorităţii 
fiinţelor umane e determinată de dispoziţia lor, aşadar ei 
sunt sclavii dispoziţiei. Dispoziţia este cea care gândeşte 
pentru ei, vorbeşte pentru ei şi acţionează pentru ei. 
Dispoziţia este ca vremeaun nor pe cer nu mă preocupă, 
nici nu pot să fac nimic în privinţa lui, doar să-l observ; la 


fel, dispoziţia este vremea interioară, un nor ce trece pe 
cerul interior. El nu este eu, şi nu trebuie să mă afecteze în 
niciun fel şi la fel ca un nor, nu este problema sau 
preocuparea mea. Aşadar, pentru sufletul matur, dispoziţia 
nu dictează atitudinea. Sunt liber să-mi aleg atitudinea în 
fiecare moment, indiferent de circumstanţele interioare 
sau exterioare. De fiecare dată când sunt într-un conflict 
emoţional de orice fel, pot să folosesc practica senzaţiilor 
corporale pentru a mă ajuta să nu mă identific: întorc 
atenţia spre a simţi corpul din interior şi din exterior. 
Aceasta este observarea de sine cu reamintirea de sine. 

4) Onestitate nemiloasă (din învăţăturile domnului 
Lee Lozowick) înseamnă: spun adevărul despre mine, 
indiferent cât de rău mă face să par. Acest gen de 
onestitate este crucială în observarea de sine. Fără ea, ne 
alăturăm masei de oameni care au ca principală 
preocupare să dea bine în faţa celorlalţi. Această 
„onestitate nemiloasă „poate fi numită a patra lege a 
observării de sine, deoarece mă menţine onest şi pe drum 
creează un minunat produs auxiliar care este umilinţa. 
Umilinţa este un dar, este o binecuvântare şi vine la cel 
care lucrează cu el într-un mod onest. Îmi este uşor să mă 
mint şi o fac tot timpul. Am o imagine despre mine care se 
vede cinstit, bun, nobil, toate virtuțile admirabile; sau 
imaginea poate fi rea, urâtă, „nu sunt bun de nimic”. 
Ambele sunt false, pentru că ambele sunt parţiale, nu sunt 
complete. Eu pretind că sunt asta şi în faţa celorlalţi. Şi 
sunt orb la contradicţiile mele interioare. Minciunile mele 
nu mă lasă să văd modelele de comportament care 
contrazic imaginea de sine şi astfel nu mă lasă să sufăr. 
Când pracic „onestitatea nemiloasă „voi învăţa ce 
înseamnă suferinţa voluntară*, pentru că voi începe să-mi 
văd contradicţiile fără minciuni sau judecată, ci aşa cum 
sunt. Şi voi suferi. Munca îmi cere să stau în această 
durere, fără să fac nimic, fără să încerc să schimb ceva, 
fără să judec, ci doar să simt durerea, fără să o judec ca 
fiind bună, rea, corectă sau greşită. Doar stai în durere şi îi 
dai voie să fie simțită în corp. Durerea emoţională şi fizică 


este doar energie în corp. Nimic mai mult. Corpul ştie ce 
să facă cu energia, dar doar când eu nu intervin. Dar 
obiceiurile mele intervin: mă gândesc la durere, reacţionez 
la durere, judec durerea, mă lupt cu durerea, încerc să 
„repar” durerea, şi asta continuă la nesfârşit. Prin 
comportamentul meu obişnuit, eu intervin. De aceea, 
durerea se înrăutăţeşte; se amplifică. Dar dacă pur şi 
simplu stau în durere, de făcând nimic, simțind corpul şi 
durerea, atunci corpul transformă energia. Prin 
identificare hrănesc durerea; prin observarea fără judecată 
şi rămânerea în durere, simţind-o în corp, ea mă hrăneşte 
pe mine: aceasta este o ecuaţie metafizică. In fizica 
Newtoniana, prima lege a mişcării spune: „Un obiect în 
mişcare (durerea) are tendinţa să rămână în mişcare până 
când o forţă exterioară (observarea de sine fără judecare) 
acţionează asupra lui”. 

Domnul E.J. Gold a spus „Maşina biologică umană 
este un aparat transformaţional”. Ştie ce să facă cu 
energia dacă eu nu intervin. E suficient să vezi asta o dată 
şi nu vei mai avea aceeaşi relaţie cu durerea ta emoţională, 
nu mai poţi. Pentru că claritatea va fi intrat în ecuaţie şi 
odată ce claritatea intră, nu mai pot fi acelaşi. Asta nu 
înseamnă că obiceiul încetează. Bineînţeles că nu. Dar 
relația mea cu obiceiul este diferită. Asta face toată 
diferenţa din lume. 

Onestitatea 

Dacă vrei să vezi ce înseamnă onestitatea reală, uită- 
te la câine. 

Câinelui nu-i pasă dacă dă bine sau nu şi va înghionti 
piciorul Reginei mame dacă simte să facă asta. Câinelui 
nu-i pasă ce naiba crezi tu, îşi va linge ouăle în prezenţa 
Papei dacă asta are în minte să facă. 

Câinelui nu-i pasă despre putere, bogăţie sau faimă 
de niciun fel. El va muşca crupa Împăratului dacă încearcă 
să-i ia mâncarea; câinele îşi va ridica piciorul pe cauciucul 
limuzinei Primului Ministru sau va face treaba mare pe 
covorul de rugăciune al lui Dalai Lama pentru că este 
câine şi asta este ceea ce câinele face şi într-o parte de 


sine secretă şi necoruptă noi admirăm onestitatea câinelui, 
pentru că îi vedem absenţa în noi şi ştim că asemenea 
onestitate vine cu un preţ teribil în această lume. 

(Red Hawk. Wreckage With a Beating Heart, 190) 

Capitolul 4 

Dorinţa de Atenţie 

Observarea de sine este foarte dificilă. Cu cât încerci 
mai mult, cu atât mai clar vezi asta. 

Acum ar trebui să o practici nu pentru rezultate ci 
pentru a înţelege că nu te poți observa pe tine. 

...Când încerci, rezultatul nu va fi, în adevăratul sens 
al cuvântului, observare de sine. Dar încercând îţi vei 
întări atenţia. 

(G.I. Gurdjieff. Views From The Real World, 88) 

Eu sunt atenţie (conştiinţă), nimic altceva. Sufletul 
este numai atenţie. Aşa cum sunt acum, atenţia este foarte 
slăbită, afectată de tot felul de influenţe exterioare. 
Domnul Gurdjieff continuă discuţia citată mai sus spunând: 
„Observarea de sine este posibilă doar după ce dobândeşti 
atenţie”. (Views.90) Suntem fiinţe profund vătămate, în 
secolul XXI. Ne-am otrăvit pământul, de aceea suntem 
atinşi de boli cauzate de otrăvirea pământului precum 
cancerul, care există în proporţii epidemice. Mai mult, 
tehnologia noastră este scăpată de sub control, pentru că 
nu este utilizată în mod conştient, deci corespunzător. 
Televizorul şi computerul ne-au deteriorat, aproape distrus 
atenţiafuncţie a ființei umane. Dezvoltarea noastră 
neuronală este împiedicată de la o vârstă foarte fragedă, 
de expunerea la televizor şi calculator; creierul imită 
schimbarea rapidă de imagini de pe ecran şi miliardele de 
conexiuni ale complexului neuronal care apar după naştere 
şi în primii trei ani de viaţă, acele conexiuni subtile care 
fac posibilă atenţia susţinută, abilitatea de a menţine 
atenţia pentru perioade lungi de timp asupra unui singur 
obiect sau proces, sunt deteriorate sau distruse. În schimb 
primim o atenţie programată la schimbări rapide şi 
mişcare continuă. Suntem o rasă de oameni hiperactivi 
care suferă în mod acut de deficit de atenţie. Şi mai 


suntem o rasă de oameni cu o inteligenţă pasivă, 
programaţi nu să rezolve problemele urmând o serie de 
paşi pentru a ajunge din punctul A în punctul D, ci să 
primească răspunsuri dând click pe un mouse sau de la un 
crainic, mulţumire instantanee. Noi nu gândim pentru noi; 
noi nu mai ştim cum să gândim. 

Mai mult, pentru că funcţia atenţiei este grav 
avariată, noi nu putem menţine atenţia pe un obiect sau 
proces pentru nicio lungime de timp. Atenţia noastre se 
schimbă constant. Mintea noastră este într-o cursă. 
Emoţiile noastre sunt prinse în acţiuni, mişcări şi 
dramatism. De aceea, este aproape imposibil la început să 
practici observarea de sine. Atenţia noastră pur şi simplu 
nu este capabilă de asta. Este permanent distrasă de 
gânduri şi emoţii şi stimuli externi. Rătăcim înăuntru şi în 
afara conştiinţei, rămânând majoritatea timpului într-o 
stare inconştientă, mecanică, pe pilot automat. Datorită 
acestei condiţii, Munca spune că oamenii nu pot „face”. 
Asta înseamnă ca eu nu pot lua o decizie conştientă, să 
menţin acea decizie o perioadă lungă de timp, fără devieri 
şi să ajung la o concluzie fericită. Ci constant încep 
proiecte, acţiuni sau relaţii şi apoi le abandonez. Mai mult, 
încep cu o intenţie şi termin făcând exact opusul. Vezi cum 
se aplică asta în relaţiile tale. _ 

Îmi lipseşte voința* reală. Nu am voinţă a mea. În 
schimb sunt o creatură a obiceiurilor: obiceiurile gândesc 
pentru mine, obiceiurile vorbesc pentru mine, şi obiceiurile 
acţionează pentru mine, în numele meu. Eu nu aleg, 
obiceiurile aleg pentru mine. Eu nu am voinţă a mea. Sunt 
o maşină, o păpuşă, condusă de obiceiuri plasate în mine 
de alții când eram copil, condus de cunoştinţe 
împrumutate şi de un sistem de credinţe care nu este creat 
de mine. Sunt o fiinţă inconştientă, adormit înăuntru şi 
incapabil să acţionez pentru mine. Mai mult, nici măcar nu 
văd asta. De fapt, dacă sugerezi asta oamenilor, vei obţine 
reacţii de mânie, ostilitate şi negare. Noi nu ne vedem pe 
noi pentru că nu ştim cum să ne observăm pe noi. Eu nu 
văd că îmi lipseşte voinţa, căci pentru a vedea asta este 


nevoie de cea mai crudă onestitate faţă de mine, şi pentru 
o perioadă lungă de timp nu voi fi capabil de o asemenea 
onestitate. Doar observarea de sine răbdătoare, atentă, 
sinceră, îmi va construi dorinţa pentru o asemenea 
onestitate. 

Cu toate acestea, situaţia nu este chiar atât de 
disperată. Aşa cum sunt acum, aşa cum suntem toţi în 
forma prezentă, am o formă de voinţă, ori în corp ori în 
sentimente şi este numită în anumite tradiţii „dorinţă de 
atenţie”. Oricât de avariată este funcţia atenţiei mele, 
totuşi eu pot să ofer o minimă atenţie proceselor mele 
interioare de gândire, emoție, senzaţii corporale şi 
mişcare. Pot începe să-mi observ dispoziţiile şi modul în 
care ele se schimbă. Pot începe să-mi observ postura, cum 
stau, cum merg, tonul vocii şi expresiile faciale. Îmi pot 
observa emoţiile negative. Aceasta constituie o practică de 
început, pentru a-mi repara funcţia atenţiei. Doar prin 
luptă susţinută şi onestă de a observa, atenţia mea va 
creşte şi se va dezvolta. Dacă este adevărat că „eu sunt 
atenţie”, atunci dezvoltarea atenţiei este dezvoltarea 
sufletului şi ăsta este motivul pentru care eu am luat un 
corp uman. De aceea eu sunt trimis aici pe Pământ, să mă 
dezvolt ca şi suflet prin muncă practică. 

Prin dorinţa de atenţie, la început eu pot să observ 
doar retrospectiv. Adică voi vedea că am fost prins într-un 
obicei de gândire, emoţional sau proces fizic şi dus cu el 
fără să fiu conştient. Am fost identificat cu obiceiul şi 
controlat de el. Judecarea va urma. Voi fi adesea prins de 
ea şi de asemenea identificat cu ea, apoi dus rapid şi mai 
adânc în comportamente obişnuite inconştiente. Dar vor fi 
momente, curând după, sau la mai mult timp după, când 
pot să observ ce s-a întâmplat cu mine: „Am sărit la el din 
nou atunci când el (completează spaţiile)”. Şi pot să simt în 
interior ce-mi face acest obicei mie şi relaţiilor mele. 
Aşadar, observarea retrospectivă începe să dezvăluie 
tipare de comportament de care pot să devin mai 
conştient. Aceasta este numită „suferinţă voluntară” 
pentru că nimeni nu mă poate obliga să-mi observ 


retrospectiv comportamentele. Trebuie să aleg conştient 
să mă uit, să văd şi să sufăr datorită propriilor mele 
comportamente faţă de mine şi faţă de ceilalţi. Acesta este 
un anumit tip de suferinţă şi este diferită de suferinţa 
mecanică ce rezultă din comportamentele obişnuite, 
inconştiente şi fără sfârşit. În schimb, aceasta este 
suferinţă conştientă. 

După o perioadă lungă de timp, atenţia va fi întărită 
şi eu pot să am scurte momente de claritate în timpul 
identificării. Aceasta este diferită de observarea 
retrospectivă. Chiar dacă nu am voinţa să opresc 
comportamentul în acel moment, voi vedea foarte clar că 
din nou sunt prins într-un vechi tipar comportamental pe 
care încep să-l identific. Aceasta este observarea în 
moment şi este rezultatul observării răbdătoare pentru o 
perioadă lungă de timp, astfel încât ajung să mă Cunosc pe 
Mine. Într-un final, după o perioadă şi mai lungă de 
observare răbdătoare şi onestă, vor fi momente când voi 
putea să observ cu previziune. Adică, în momentul 
identificării cu un tipar comportamental, îl voi recunoaşte 
prin observare, îmi voi readuce aminte de mine în acel 
moment (mă voi regăsi) şi voi fi capabil să schimb direcţia 
pentru că ştiu unde duc asemenea comportamente şi duc 
mereu în acelaşi loc. Aceasta este stadiul embrionic de 
voinţă reală. Este al doilea stadiu de reamintire de sine; 
dacă în primul stadiu focusezi atenţia pe senzațiile 
corporale, în al doilea stadiu faci acest lucru în mijlocul 
identificării cu o dispoziție, emoție, mişcare sau 
comportamente obişnuite. Aceasta este maturizarea 
dorinţei de atenţie, care apare pe măsură ce sufletul se 
maturizează şi se dezvoltă prin practicarea Muncii de 
observare şi reamintire de sine. 

În cele din urmă, după practică îndelungată, 
observarea cu previziune ajunge la maturitate completă: în 
acest stadiu matur al observării de sine, în momentul în 
care energia impresiilor intră în corp, acolo este 
conştientizare, o atenţie alerta, şi înainte ca complexul 
intelectualemoţional să prindă atenţia şi să o folosească în 


scopurile proprii, atenţia este focusată calm pe senzațiile 
din corp; eu îmi aduc aminte de mine. Aşadar nu este nicio 
interferenţă cu energia care vine prin impresii şi corpul 
este capabil să-şi îndeplinească cea mai înaltă funcţie de 
„instrument care transformă energia”. Transformă energia 
grosieră care vine prin impresii în energia fină necesară 
Muncii, observării şi dragostei. 

Deci, la început, deşi atenţia şi voinţa mea sunt slabe, 
sămânţa se formează în mine, această dorinţă de atenţie 
care mă poate ajuta să mă dezvolt. Prin bunăvoința 
creatorului acest lucru ne este dat. Foarte puţini învaţă 
cum să-l folosească pentru a se dezvolta şi maturiza. 

Dezvoltarea Atenţiei 

Suntem prinşi de fiecare briză hoinară, viaţa noastră 
este o distragere constantă de la ce este chiar în faţa 
noastră, privirea noastră este întotdeauna pe mâine astfel 
încât pierdem gloria lui astăzi. 

Dar sunt acei puţini care înţeleg că uşa spre 
Divinitate trăieşte în cultivarea unei Atenţii-prezente, 
uşurinţa de a vedea ce este chiar în faţa mea. 

Louis Aggazis, naturalistul de la Harvard a fost 
întrebat o dată, ce a făcut în vacanţa de vară. 

Am călătorit în lung şi-n lat, a spus. Cât de departe? a 
fost întrebat. 

Am ajuns până la mijlocul curţii din spatele casei, a 
spus el. 

(Red Hawk. Wreckage, 154) 

CAPITOLUL 5 

Ce să observi 

În loc să ne folosim mintea pentru a analiza ce 
apare... putem doar observa ce apare... pentru că în 
observare este cunoaştere şi înțelepciune... Cunoaşterea 
este adâncul fiinţei noastre şi ajungem la cunoaşterea prin 
observareclară, onestă, imparţială. 

(Lee Lozowick. Feast or Famine: Teachings on Mind 
and Emotions, 120) 

Complexul intelectual-emoţional cere de urgenţă să 
mă identific cu el şi apoi să exprim dorinţele pe care el le 


are în acel moment = orice „eu” apare şi plânge după 
atenţie. Imi cere să mă separ de conştiinţa prezentă care 
sunt şi în care locuiesc. Invită suferinţa. Şi eu sunt bucuros 
şi nerăbdător să îi împlinesc dorinţele. 

Practica observării de sine îmi cere doar să mă 
găsesc pe mine (reamintire de sine) şi apoi să administrez 
corpul: să fiu liniştit, să stau într-un loc şi să observ ce 
apare în fiecare moment în instrumentul biologic uman, 
fără să intervin în niciun fel în ceea ce observ. Impulsul 
este de a interveni, bineînţeles. Dorim să judecăm şi să 
schimbăm ceea ce observăm. Asta pentru că mă identific 
cu ce văd şi sunt şocat de ceea ce văd; nu sunt obişnuit să 
mă uit la mine într-un mod onest, fără să pretind sau să 
mint şi nu-mi place şocul de a-l vedea pe împărat fără 
haine. Observarea de sine mă dezgoleşte, astfel încât mă 
văd pe mine exact aşa cum sunt, nu cum mi-aş dori să fiu, 
nu cum pretind că sunt în faţa celorlalţi, nu cum îmi 
imaginez că sunt, ci exact aşa cum sunt. Nu este ceva 
plăcut la vedere. Este adeseori aspru, nemilos, chiar crud. 
Este nebunesc şi asta mă sperie la început, pentru că nu 
este OK, acceptabil sau chiar legal în societatea noastră să 
fii nebun. Avem un loc pentru asemenea oameni şi eu nu 
vreau să mă duc acolo. Aşa că creez măşti inteligente, 
deghizări, subterfugii, acte şi jocuri (cel puţin eu cred că 
sunt deştepte, pentru că rareori ceilalţi sunt prostiţi prea 
mult timp de ele) pentru a-mi ascunde nevrozele şi a mă 
tine afară din închisoare sau din instituţii pentru bolnavi 
mintal. Oamenii nu vor să se cunoască pe ei din simplu 
motiv că a mă vedea pe mine aşa cum sunt este adesea 
prea şocant, copleşitor, de nesuportat şi îmi frânge inima. 

Aici intervine frumuseţea pe care practica observării 
de sine o are: nu pot vedea o parte prea mare din mine 
prea curând, pot să văd doar atât cât vreau să văd înainte 
ca mecanismele mele de apărare create de-a lungul a ani şi 
ani de obiceiuri, să mă ocrotească de mine. Apoi încă o 
dată sunt adormit înăuntru, inconştient, o creatură a 
obişnuinţei. Aceste obişnuinţe nu sunt greşite sau rele. Ele 
au servit cea mai utilă funcţie dată de societatea în care 


am fost crescut: m-au ţinut departe de pericol (exceptând 
cazul în care pericolul este ce îmi doresc, în acest caz, ele 
mă plasează exact în calea pericolului) afară din închisoare 
sau din instituţii pentru bolnavi mintal. Ele au protejat 
ceea ce este fragil, moale, blând şi vulnerabil înăuntru. Dar 
vine un moment când aceste subterfugii nu mai servesc. 
Ele îmi rănesc relaţiile şi datorită lor trăiesc mult sub 
potenţialul meu, mascându-mi abilităţile, rozându-mi 
punctele forte şi ascunzându-mi frumuseţeaadesea şi faţă 
de mine, astfel încât nu mai pot să o văd. Să recunoaştem, 
în majoritatea societăţilor frumuseţea este o ţintă a unui 
atac la fel ca şi urâţenia. Ambele sunt ameninţări pentru 
status quo. 

Aşadar, într-un anume punct în viaţa mea este posibil 
să încep să pun întrebări cheie care deschid poarta spre 
viaţa spirituală: „Viaţa înseamnă doar asta sau mai există 
şi altceva?” Această întrebare mă poate duce la un 
maestru real, la o practică spirituală şi la dorinţa adâncă 
de a mă cunoaşte pe mine. Deja am spus câteva lucruri cu 
care pot începe să mă observ pe mine (vezi capitolele 3 şi 
4). Mai departe, sunt câteva lucruri generale despre ce să 
observ în mine, care sunt utile. Ce urmează este un ghid 
de bază care-mi arată lucrurile pe care să le observ, fără să 
intervin, în viaţa mea de zi cu zi. Să le remarc este 
suficient. Aceste lucruri au tendinţa să se regleze singure, 
dacă nu mă lupt, judec, condamn sau intervin. Ele există 
pentru un motiv şi motivul acela este că m-au protejat într- 
un moment în viaţa mea. Nu e nevoie să le condamn. Doar 
relaxează-te şi observă-le pe măsură ce apar, fără a încerca 
să le „repari” sau să faci „ceva” în direcţia lor. Aducţi 
aminte de Principiul Incertitudinii lui Heisenberg: Actul 
observării schimbă ceea ce este observat. Aceasta este o 
înţelegere atât de simplă a situaţiei mele şi a frumuseţii 
uneltei pe care o primesc la naştere: abilitatea de a mă 
observa. O unealtă e suficientă pentru a face munca; un 
mecanic bun învaţă să mânuiască uneltele şi le ţine în 
ordine ştiind ce unealtă este potrivită pentru ce muncă. 
Dacă cineva caută dezvoltare, maturizare, transformare ca 


suflet atunci observarea de sine este unealta potrivită, 
întotdeauna a fost, de când există oameni pe Pământ. 

Încearcă să observi în tine următoarele 

1) Tensiune în corp, care nu este necesară: „tensiune 
care nu e necesară” = tensiune musculară mai mare decât 
este necesar pentru a realiza acţiunile acelui moment 
(încleştarea maxilarului, faţă tensionată, dinţi, gât, spate 
tensionat, etc.) Când atenţia este focusată în corp (= „corp 
onest” *) atunci atenţia este liberă, nu este capturată şi 
devorată de gânduri şi emoţii. Aceasta este baza 
reamintirii de sine tovarăş esenţial al observării de sine. 
Vreau să-mi aduc aminte cine sunt, cine este cel care 
observă, şi ce este observat. Aşadar practica de a simţi 
corpul, a plasa atenţia în senzațiile corporale este crucială 
în observarea de sine. Înrădăcinează practica şi înlătură 
greutatea de pe obiectul observat. Altfel, greutatea, fie ea 
emoţională sau intelectuală, va captura atenţia (care e cine 
sunt eueu sunt conştiinţă) şi o va consuma de fiecare dată. 
Îmi dă o mică distanţă obiectivă de ceea ce este observat şi 
în acel mic spaţiu creat de plasarea atenţiei pe senzaţii, 
zace eliberarea mea de identificare. 

Dacă nu poţi să-ţi simţi tot corpul în acelaşi timp, 
începe cu anumite părţi din el. In timp ce stai aşezat 
dimineaţa, începe cu braţul drept, de la umăr la buricele 
degetelor, simte întregul braţ din interior, subtila mişcare a 
energiei prin el, greutatea şi masa lui, relaxează braţul; 
apoi observă piciorul drept, de la şold la degete, relaxează 
piciorul, apoi treci la piciorul stâng, braţul stâng, bust, 
piept, coloană, spate, gât, faţă, scalp, respirând în fiecare 
parte a corpului tău, relaxându-le; începe din nou. Când 
corpul este relaxat, observă următoarele: 

2) Gândire care nu e necesară: „gândire care nu e 
necesară” = orice gând care nu rezolvă o problemă tehnică 
sau nu comunică ceva celorlalţi, care nu e legat de ceva ce 
se întâmplă în acel moment: când merg, este doar a 
merge, nu este nevoie de niciun gând; când fac exerciţii 
fizice este doar mişcarea corpului, nu e necesară gândirea; 
când mănânc, doar mănânc; când stau, doar stau: - 


gândirea care nu e necesară poate deveni un „factor intern 
de reamintire” care să mă ajute să-mi focusez atenţia pe a- 
mi menţine corpul relaxat. În acest fel gândirea nu-mi 
prinde atenţia, nu o capturează şi nu o consumă. Aşa cum 
sunt, este uşor să fiu fascinat de gânduri, îndrăgostit de 
ele şi aproape complet dependent de ele, să-mi conducă 
viaţa. Acesta este rezultatul unei educaţii proaste, din 
naştere. Gândirea are locul ei şi este o unealtă folositoare. 
Este un servitor minunat de ascultător dar un stăpân crud, 
nemilos şi ineficient. Nu a fost făcută să fie stăpân şi totuşi 
sistemul nostru educaţional o antrenează să fie exact asta. 
Nu este capabilă să facă ceea ce îi cerem, aşa că 
„clachează” constant, şi este ineficientă în a-mi conduce 
viaţa. 

3) Emoţii care sunt nepotrivite: „emoţii care sunt 
nepotrivite” = orice emoție care nu este potrivită prezentei 
situaţii, reacţie dramatică, extremă care nu are legătură cu 
momentul prezent (imaginaţie, a visa cu ochii deschişi) 
răspuns care nu este potrivit momentului prezent. Emoţia 
care nu este potrivită poate deveni un „factor intern de 
reamintire” care să mă ajute să-mi focusez atenţia pe a-mi 
menţine corpul relaxat. În acest fel emoția nu-mi prinde 
atenţia, nu o capturează şi nu o consumă. 

4) Obişnuinţa: Aceasta este mai greu de văzut, dar 
prin observare răbdătoare, fără a interveni, pentru o 
perioadă lungă de timp, tiparele încep să iasă la iveală. 
Dacă merg pe aceleaşi cărări neuronale şi emoţionale de 
10.000 de ori sau mai mult, chiar şi un idiot ca şi mine va 
începe să vadă că a mai fost acolo şi întotdeauna cu 
aceleaşi rezultate! Asta pentru că obiceiurile se repetă, de 
aceea sunt predictibile. O definiţie foarte clară şi utilă a 
nebuniei este: a repeta aceeaşi acţiune şi a aştepta 
rezultate diferite. Şi totuşi, aşa îşi petrece o persoană 
normală întreaga viaţă, repetând aceleaşi obiceiuri 
intelectuale, emoţionale şi fizice mereu şi mereu şi dorind 
rezultate diferite. Văzând tiparele lumii mele interioare, 
simțind plictiseala şi monotonia unei asemenea vieţi la 
mâna a doua, în mine începe să apară un dor pentru ceea 


ce este real şi adevărat. Acest dor vine din fiinţă. Fiinţa 
începe să se trezească şi să se mişte puţin. 

Ceea ce caut ca suflet este adevărul. Adevărul nu 
este  sporovăiala minţii, care nu încetează aproape 
niciodată, nevrotică şi bazată pe frică. Mintea a fost 
programată să comenteze despre orice, să critice, să 
condamne şi să judece fiecare acţiune, persoană, 
eveniment şi circumstanţă a vieţii mele. Rezultatul este o 
viaţă trăită în negativitate şi frică. Tot ceea ce e scris mai 
sus este bazat pe frică. Suntem crescuţi şi antrenţi pentru 
a fi mecanisme bazate pe frică într-o mare cultura bazată 
pe frică; trăim în Era Teorii şi suntem profund paranoici 
datorită acestei frici, ne este frică de viaţă, ne este frică de 
ceilalţi, ne este frică de dragoste. Trezit din acest vis bazat 
pe frică găsesc viaţa, care este întotdeauna şi numai 
dragoste. Frica blochează dragostea. Frica este partea 
umbră a dragostei şi precum o umbră, nu are nicio calitate 
a sa. Nu pot să măsor întunericul, nici măcar să-l definesc 
decât ca ceea ce nu este: întunericul este absenţa luminii. 
In acelaşi mod, frica este absenţa dragostei. Ecuația 
metafizică spune: cu cât este mai mare frica, cu atât este 
mai puţină dragoste; cu cât este mai mare dragostea, cu 
atât este mai puţină frică. Dragostea necondiționată, care 
este esenţa sufletului, este absenţa completă a fricii. 
Adevărul este experimentarea directă a vieţii ca fiind 
dragoste. Această realizare (insight) are loc prin observare 
fără judecare a ceea ce este, exact ceea ce este, fără 
comentariile minţii (gândire care nu este necesară) sau 
frică (emoţii care sunt nepotrivite) sau tensiune (tensiune 
care nu e necesară) sau referiri la trecut sau viitor 
(obişnuinţa) ci acceptare simplă, liniştită, relaxată a ce 
este, aşa cum este. Fără a interveni. Fără a judeca. Fără a 
lupta. Fără a învinui. Atenţie liberă este atenţie iluminată. 
Iluminarea este: 

1) atenţie liberă (nu este identificată cu emoţii sau 
gânduri care nu sunt necesare) 

2) corp relaxat (fără tensiune care nu este necesară, 
indiferent de circumstanţe sau activitate). 


Aceasta este starea de  „necontaminare” sau 
neidentificare. Asta i s-a întâmplat lui Buddha. Timp de ani 
şi ani el a încercat o mulţime de practici, discipline, 
austeritate, yoga, diferiţi învăţători, maeştri, orice la care 
te poţi gândi. Într-o zi a căzut epuizat şi disperat sub un 
copac bodhi; nimic nu s-a schimbat în el după ani de 
privaţiuni şi austeritate. 

El a renunţat complet. Corpul lui a fost total relaxat 
pentru prima dată. El a fost „doar astaaşa cum e „doar el 
însuşi, nimic altceva. În acel moment Gautama Siddhartha 
a devenit Buddha, maestrul iluminat al sferei lui de 
influenţă (corpul lui). Atenţia lui nu a fost ocupată de 
nimic: gânduri sau emoţii. 

Aceste gânduri care aleargă prin capul nostru 

Sunt mereu în schimbare, nu poţi să ai încredere în 
ele, şi totuşi ne mizăm viaţa pe ele, dangătul morţii inimii; 

considerăm că ele suntem noi şi uităm cine suntem; 
orbeşte ne supunem gândurilor şi ele ne duc în jos pe 
aleea spre iad. 

În imensă suferinţă mergem până într-o zi când 
vedem marele rău pe care ele îl fac în numele nostru. 
Vedem ca aceste sirene de care suntem îndrăgostiţi ne 
cântă cântecele de moarte. 

Ele nu sunt niciodată ceea ce pare că sunt: 

ca o femeie la care iubeşti să-i faci pe plac, până într- 
o zi întunecată când afli că ea s-a culcat cu oameni râi şi 
este târfa lor, şi tu nu o mai vrei. 

(Red Hawk. Wreckage, 175) 

CAPITOLUL. 6 

Emisfera stângă este un computer binar-Centrul 
intelectual 

Noi suntem ceea ce gândim. 

Tot ceea ce suntem apare cu gândurile noastre. Cu 
gândurile noastre noi creăm lumea. (Buddha. 
Dhammapada, 3) 

Centrul intelectual, emisfera stângă a creierului, este 
întotdeauna ultimul care află. Este cel mai lent dintre toţi 
centrii pentru că locul său în instrumentul biologic uman 


nu necesită viteza de supravieţuire a centrilor instinctiv 
sau al mişcării. Funcţiile sale sunt să servească, să-ţi 
reamintească, să observe, să rezolve probleme tehnice în 
prezent sau să comunice cu ceilalţi. Acesta este locul său 
în schema funcţiilor corpului. Totuşi, datorită culturii în 
care ne-am născut, care nu este o cultură a înţelepciunii ci 
o cultură a puterii şi a banului, o cultură materialistă, 
intelectul a fost plasat pe cel mai înalt piedestal şi venerat 
pentru că îmi poate aduce bani şi putere, cele două lucruri 
cu cea mai mare valoare în societatea mea. Întregul nostru 
sistem educaţional este construit pe venerarea intelectului 
ca rege; ne educăm centrul intelectual şi ignorăm toate 
celelalte funcţii ale corpului. Nu recunoaştem nici măcar 
inspiraţia sau intuiţia ca având valoare reală sau orice 
valoare în procesul educaţional. Asta pentru că ele nu vin 
din centrul intelectual ci sunt primite din centrii mai înalţi, 
de la Creator. Adu-ţi aminte de tine Călător obosit. 

În cultura noastră partea din neocortex pe care 
sistemul nostru educaţional îl antrenează şi programează 
este funcţia memoriei, care ocupă cu greu 10 procente din 
neocortex. Aceasta este cea mai lentă funcţie din 
neocortex pentru că e necesară căutarea şi regăsirea 
datelor stocate din trecut. Acest proces de căutare-şi- 
regăsire este liniar, pas-cu-pas şi este ceea ce noi numim 
gândire. Acesta este diferit de inspiraţie care îmi dă 
întregul tablou deodată, care vede în întregime şi nu în 
parți, sau aşa cum spun Evangheliile „Nu printr-o sticlă 
întunecată, ci faţă în faţă”. Unele tradiţii numesc această 
funcţie a memoriei „aparat formator”. 

Este programat de cultura noastră să fie binar. Adică 
rupe toate impresiile care vin în două părţi: îmi placenu-mi 
place//alb-negru//bun-rău//eu-nu eu. Deci este un depozit 
de a înmagazina date, sau mai simplu spus, înmagazinează 
trecutul. Şi acest depozit are două camere mari de 
înmagazinare: Îmi place şi Nu-mi place. Aşadar, fiecare 
persoană, eveniment, obiect sau experienţă pe care am 
avut-o vreodată este imediat tăiată de centrul intelectual în 
două jumătăţi. Este fragmentată, nu mai este întreagă. 


Acelaşi lucru se întâmplă cu „sinele” această colecţie de 
măşti, jocuri, minciuni, ticuri nervoase, nevroze, obişnuinţe 
care au fost create de intelect în copilăria timpurie, pentru 
a mă proteja de nebunia lumii aşa cum o ştim: el divide 
sinele în bine-rău sau îmi placenu-mi place. Ceea ce e 
considerat că serveşte supravieţuirii este etichetat ca fiind 
„bun” şi ceea ce nu intră în această categorie este 
etichetat ca fiind „rău”. Nu contează dacă e distructiv, 
dăunător, crud sau nebunesc; atâta timp cât a avut într-un 
anumit moment valoare de supraviețuire, centrul 
intelectual îl etichetează ca fiind „bun” şi continuă să-l 
adopte ca pe un obicei. Şi restul sinelui judecă, se luptă, 
încearcă să „repare” sau să scape de el. O parte din sine 
judecă şi poartă război împotriva celeilalte părţi: un sine 
divizat. Sunt două definiţii clasice ale nebuniei: una este a 
repeta acelaşi comportament şi a aştepta rezultate diferite; 
a doua este un sine divizat. Centrul intelectual este 
programat de la naştere sau chiar înainte, să fie un 
computer binar, nu unitar sau întreg. Este programat 
pentru nebunie. Majoritate trec prin viaţă şi nu sunt 
niciodată conştienţi de modul în care gândurile au ajuns să 
le domine întreaga viaţă. Ei cred că e normal şi natural să 
aibă această constantă şi obsesivă sporovăială a creierului, 
acel zgomot fără sfârşit din capul lor. Suntem programaţi 
în asemenea mod de cultura noastră şi de educaţie, încât 
suntem convinşi că gândurile trebuie să fie stăpânii casei. 
Şi datorită marelui accent şi valoare pusă pe 
„Jândire” în cultura noastră, centrului intelectual i se cere 
să îndeplinească o sarcină de care este biologic şi 
funcţional incapabil: să conducă viața şi să fie responsabil 
de administrarea instrumentului biologic uman. Adevărul 
este că gândirea a fost făcută să fie un servitor loial şi 
credincios, nu un stăpân. Să pui gândirea în poziţie de 
stăpân înseamnă să plasezi deasupra ei o povară pe care 1) 
n-o poate purta; şi 2) nu a fost creată ca să o poarte. 
Rezultatul este că mecanismul gândirii, centrul intelectual, 
clachează. Este programat pentru nebunie. Pentru că este 
pe „PORNIT” constant, că rareori se opreşte, că 


pălăvrăgeşte zi şi noapte, chiar şi atunci când dormim. Şi 
mai devreme sau mai târziu, începem să vedem această 
condiţie nu doar ca „normală” ci necesară pentru 
supraviețuirea noastră. 

Gândirea investeşte multă energie şi timp pentru a 
ne convinge că gândirea este necesară. Adevărul este că 
memoria are o singură abilitate şi un singur interes: ceea 
ce noi numim gândire. Acesta este singurul lucru pe care îl 
poate face şi pentru că îi este cerut să fie stăpânul vieţii şi 
al corpului, este terifiat fiindcă că nu poate duce o 
asemenea povară. De aceea toate funcţiile şi programele 
sale devin bazate pe frică. Majoritatea lucrurilor pe care 
memoria le înmagazinează are frică în componentele sale 
de bază. De aceea noi ne trăim viaţa în frică şi acest lucru 
este oglindit în cultura pe care această minte a creat-o: 
trăim într-o eră a terorii. 

Cea mai mare frică a minţii este că sunt lucruri la 
care nu ştie cum să se gândească. Gândirea pune egal 
între absenţa ei, absenţa gândurilor şi pierderea 
controlului; şi pentru gândire, pierderea controlului = 
moarte. Gândirea pune egal între gândire şi supravieţuire, 
aşa cum a fost programată să facă până la urmă este un 
computer binar şi poate gândi doar conform programelor 
sale. Aşadar, este îngrozită de pierderea controlului = a nu 
gândi. Singurul ţel al centrului intelectual este controlul. 
Şi este obsedat de control pentru că vede că viaţa mea 
este scăpată de sub control şi el nu poate face ceea ce i se 
cere să facă. Cercetătorii în domeniul creierului estimează 
că creierul primeşte în jur de 2.000.000 de biţi de 
informaţie pe secundă. Gândirea-memoria poate procesa 
cam 2.000 biţi pe secundă sau.01 procente din ceea ce 
este prezent în fiecare moment. Şi pe ce baze decide 
care.01 procent să observe şi să proceseze? Simplu. El 
recunoaşte şi procesează numai informaţia care îi 
validează comportamentele şi credinţele. Şi din moment ce 
este un mecanism bazat pe frică, bineînţeles că recunoaşte 
şi procesează informaţiile care sunt înfricoşătoare, chiar 
dacă nu este niciun motiv pentru a-i fi frică. 


Rezultatul este că în fiecare situaţie şi relaţie, 
gândirea întotdeauna judecă, face scheme, planifică şi 
manipulează pentru a avea control. Gândirea nu poate 
iubi. Ea poate doar gândi. Gândirea nu este dragoste; a mă 
gândi la o persoană pe care o iubesc nu este acelaşi lucru 
cu a iubi acea persoană. Gândurile nu sunt acţiuni. 
Dragostea nu este aflată în domeniul gândurilor. Dragostea 
vine dinafara noastră, este sfântă, vine de Sus. Dragostea 
este Dumnezeu. De aceea, centrul intelectual nu poate 
controla dragostea. De aceea îi este frică de ea. li este 
frică de ceea ce nu ştie şi nu poate controla. Nu-l poate ştii 
şi nu-l poate controla pe Dumnezeu, care se manifestă ca 
dragoste în realitate. Minţii îi este frică de dragoste. 

Aşadar, în momentul în care dragostea intră în corp 
ca energie de Sus, memoria o divizează în două părţi, o 
fragmentează. Este programată să fie binară, să 
funcţioneze prin asocieri: comparații şi contraste: acesta 
este ca celelalte lucruri pe care le ştiu (trecut) şi le-am 
înmagazinat, sau acesta nu este ca lucrurile pe care le ştiu 
(trecut) şi le-am înmagazinat. Şi din moment ce este bazat 
pe frică, imediat sau la scurt timp după, începe să pună 
accentul pe ceea ce nu-i place; începe să facă o listă. Şi 
mai devreme sau mai târziu începe să ceară restanţe din 
această listă. Rezultatul? Nu mai e relaţie. 

Dragostea moare. Dragostea este unitate; în 
momentul în care este divizată, nu mai este dragoste. 

Gânditorului (memoria) îi place să înveţe ce-i place. 
Nu vrea să înveţe ceea ce nu-i place. Asta pentru că 
gânditorul, care este memoria, este programat să fie binar. 
În starea sa nativă este unitar: asta pentru că întreaga 
viaţă este un câmp unificat şi acel câmp este dragoste. De 
aceea nu are nevoie să categorisească, să dea denumiri, să 
listeze, să sorteze, să examineze, să judece sau să pună 
etichete. Dar el este un computer electrochimic şi a fost 
programat să fie binar. Este o maşină de „îmi place-nu-mi 
place”. Dacă nu-i place ceva, va rezista în a învăţa acel 
lucru. Asta include şi dragostea. 

Foarte repede vei vedea că mult din informaţia care 


este culeasă prin observarea de sine nu este pe placul său. 
De aceea va rezista acestei informaţii şi va avea o sută de 
motive bune, scuze, justificări şi învinovăţiri pentru a nu 
crede, pentru a nu-şi reaminti şi pentru a nu acţiona 
asupra ei. Mai mult, el nu vrea ca tu să ai informaţia din 
această carte, pentru că mare parte din ea demască 
Vrăjitorul trăgând firele şi dând drumul la maşina de fum 
din spatele cortinei; demască funcţionarea interioară a 
centrului intelectual. 

Gândirea îşi menţine dominarea şi controlul datorită 
unui singur lucru: faptul că nu este observată. Te rog să 
vezi frumuseţea acestei realizări şi cum te poate ajuta ea; 
încearcă să intuieşti ce înseamnă asta fără să te gândeşti 
la ea. Cu alte cuvinte, gândurile cer pilot automat, 
obiceiuri mecanice şi comportament repetitiv. De ce? 
Pentru că centrul intelectual nu trebuie să se gândească la 
ele. Este supraîncărcat, deoarece i se cere să fie stăpânul 
domeniului. Nu poate îndeplini această cerere. Aşadar, el 
vrea ca totul să fie predictibil, controlat şi repetitiv. Pentru 
ca el să deţină controlul, noi nu trebuie să acordăm atenţie 
vieţii noastre. El are nevoie ca noi să acţionăm dintr-un 
sistem de credinţe vechi, împrumutat, programat în noi de 
alţii, credinţe pe care nu a trebuit să le examineze sau să 
se gândească la ele; toată această muncă a fost făcută de 
alţii. E înfricoşător pentru el să facă munca singur, s-ar 
putea să ne separe de turma care a pus aceste credinţe în 
noi şi asta înseamnă să meargă într-un teritoriu 
necunoscut, de care îi este frică. 

Pentru gândire, cel mai înfricoşător lucru dintre toate 
este necunoscutul. Pentru că dacă este necunoscut, cu 
adevărat necunoscut, gândirea nu se poate gândi la el. Ea 
se poate gândi numai la ceea ce cunoaşte şi ceea ce 
cunoaşte este ceea ce s-a întâmplat deja = trecut. 
Gândirea aşa cum o ştim, nu inspiraţia, poate opera doar 
prin trecut sau prin a proiecta ceea ce ştie din trecut şi a-şi 
imagina acel lucru întâmplându-se în viitor. De aceea 
computerul electrochimic, binar este o maşină „trecut- 
viitor”. Este o maşină „îmi placenu-mi place”, „trecut- 


viitor”: binară. 

Adu-ţi aminte că acest computer este foarte selectiv. 
Dacă noi primim 2.000.000 de biţi de informaţie pe 
secundă el poate manevra doar 2.000. De aceea trebuie să 
respingă 1, 998.000 de biţi de realitate în fiecare secundă. 
Pe ce bază decide să reţină cei 2.000 biţi pe care îi 
asimilează? 

Simplu. El selectează doar acei biţi care îi validează 
percepțiile programate asupra lumii. Şi aceste percepții au 
forma unui sistem de credinţe. Dacă el crede că lumea este 
un loc rece, neprietenos şi de temut, el acceptă şi 
asimilează numai acele informaţii care dovedesc că aceste 
credinţe sunt adevărate. Tot restul este respins sau 
modificat - inventat - pentru a se potrivi. Dacă credinţele 
mele, de exemplu, sunt că eu nu sunt bun (aceasta este 
credinţa de bază a computerului) sau că sunt prost, sau 
urât, sau că lraq-ul este rău, atunci primesc şi asimilez 
doar acele informaţii care validează punctul meu de vedere 
asupra lumii. 

Memoria este leneşă; nu vrea să ducă sarcina 
imposibilă pe care educaţia noastră ignorantă i-a atribuit- 
o. Aşa că ia totul de bun şi este foarte selectivă. Altfel ar 
trebui să se gândească la tot. In acest fel rulează pe pilot 
automat şi îşi petrece majoritatea timpului făcând ceea ce 
iubeşte să facă: să creeze fantezii. Emisfera stângă a 
creierului îşi petrece majoritatea timpului în fantezii, 
visează cu ochii deschişi. Şi răspunde viselor pe care le 
creează ca şi cum ar fi realitate. Nu face diferenţa între 
fantezii şi realitate. Pentru unitatea-memorie, A = A = A şi 
B nu există. Pentru el, fanteziile sunt la fel de reale ca 
orice fenomen exterior. Şi ca un robot programat, eu le 
răspund lor, acţionez asupra lor, cred în ele, ca şi cum ar fi 
reale. Dacă este programat să accentueze doar ceea ce e 
bun, se etichetează ca fiind optimist; dacă este programat 
să accentueze doar ce e rău, se numeşte pesimist. Optimist 
- pesimist = binar; între aceste două extreme observarea 
de sine creează o a treia forţă, o forţă care creează 
echilibru,  „reconciliere”, o „Cale de Mijloc”, cum o 


numeşte Buddha. 

Cuvintele nu sunt Acţiuni Cunosc câţiva, în mod 
special în universitate, care cred că dacă poartă 
conversații fine sau scriu articole lungi pentru reviste, asta 
îi face oameni de acţiune. 

Indienii ştiau mai bine. 

Înainte ca un războinic să intre în bătălie el nu 
vorbea. 

El îşi încredința sudoarea cu ceilalţi; băteau la tobe şi 
cântau şi se rugau. 

Apoi pentru 3 zile el intra în solitudine, pregătindu-şi 
inima pentru moarte. 

Când ieşea afară, pregătit pentru călătorie, femeia lui 
îi dădea toporul şi arcul. 

Niciun cuvânt nu era spus. 

Unii se întorceau morţi sau grav răniţi. 

Apoi se făcea un foc mare; toţi se adunau să asculte 
poveştile din bătălie. 

Războinicii râdeau şi râdeau, făceau glume unul pe 
seama altuia, spuneau poveşti care erau adevărate sau nu. 

Ei ştiau că rănile se vor vindeca, ştiau că cei morţi 
vor fi hrană pentru păsări. 

Indienii aveau o zicere: cuvintele cad pe pământ ca şi 
rahatul câinilor; faptele se ridică în cer ca spiritul care 
părăseşte corpul. 

(Red Hawk. Sioux Dog Dance. 37) 

CAPITOLUL. 7 

Punctul Orb-Ciclul Capturează şi Consumă 

Orice fenomen apare dintr-un câmp de energie: 
fiecare gând, fiecare sentiment, fiecare mişcare a corpului 
este manifestarea unei anumite energii, şi în ființa umană 
dezechilibrată o energie este constant mărită pentru a 
copleşi o alta. Eternul blocaj şi discordanţă dintre minte, 
sentimente şi corp produce o serie fluctuantă de impulsuri, 
fiecare afirmându-se fals ca fiind „eu“: din moment ce o 
dorinţă ia locul alteia, nu poate exista continuitate a 
intenției, nici dorinţă adevărată, doar tiparul haotic al 
contradicţiilor în care trăim cu toții, în care ego-ul are 


iluzia puterii şi independenţei. Gurdjieff o numeşte 

„Teroarea situației”. 

(Peter Brook. „The Secret Dimension”, 30) 

Totul mănâncă şi este mâncat, aceasta este legea. 
Funcţionează la fiecare nivel, de la galaxii la particule 
atomice, de la Dumnezeu la fiinţă, de la Pământ la om. În 
legătură cu această lege este alta: ce este hrănit devine 
mai puternic; ce nu este hrănit moare. Cum este sus aşa 
este şi jos şi ce este adevărat în fizică este adevărat şi în 
metafizică. Psihicul nostru este construit conform legii, în 
jurul unui element cheie sau a unei fixaţii nevrotice, având 
diferite nume în diferite tradiții,  „contaminare”, 
„constrângerea” sau „trăsătura şef” sau „defectul şef” sau 
„greşeala şef” sau „micul tiran” sau „punctul orb*"diferite 
tradiţii ale Muncii au diferite nume pentru şeful ego-ului 
sau miezul central, nevroza fundamentală sau sistemul de 
credinţe. În jurul acestui defect este construită 
mentalitatea mea şi îmi conduce lumea interioară prin 
faptul că rămâne invizibil. Mai mult şi aici este cheia: Fu 
sunt dependent de defectul meu! Cred în el şi îi dau viaţa 
mea. El este cel care controlează complexul intelectual- 
emoţional. El este cel ce capturează şi consumă atenţia. El 
trebuie hrănit permanent. Mie îmi place termenul „micul 
tiran” pentru că exact asta e şi aşa se comportă. Acesta 
era termenul folosit adesea în tradiţiile şamanice. Dar 
pentru scopurile noastre, eu prefer să-l numesc „punctul 
orb” pentru că acest termen în mod simplu şi exact descrie 
acţiunile lui asupra conştiinţei: se hrăneşte cu energia 
disponibilă dinăuntru dar este construit într-un asemenea 
mod încât îmi este totul şi invizibil în viaţa mea de zi cu zi. 
În Evanghelii, lisus spune: „Este mai uşor de văzut paiul 
din ochiul vecinului decât bârna din ochiul tău”. Asta este 
legea. Suntem construiți în aşa fel încât nu putem vedea 
defectul nostru, dar îl vedem cu uşurinţă pe cel al 
vecinului nostru. Pământul este o şcoală pentru suflete 
defecte. Fiecare dintre noi are un defect care a fost creat 
pentru a fi hrană pentru dezvoltarea sufletului. De aceea, 
fiecare dintre noi are un punct orb în jurul căruia este 


construită mentalitatea noastră. Punctul orb ne conduce 
vieţile şi ne controlează relaţiile. Ceilalţi îl pot vedea, noi 
nu. Şi un om înţelept ştie că dacă celălalt îmi spune care 
este punctul meu orb, îl voi nega şi voi fi furios că celălalt 
poate gândi asemenea lucru despre mine. Doar prin 
observarea de sine onestă şi răbdătoare, fără judecată, 
pentru o perioadă lungă de timp, o persoană va câştiga 
claritate, onestitate şi tăria necesară pentru a-şi vedea 
propriul punct orb. 

Punctul orb fură energia atenţiei pentru propria 
hrană. El nu trăieşte într-un singur centru din noi. El 
foloseşte centrii intelectual şi emoţional simbiotic şi crează 
din ele un complex interdependent numit complexul 
intelectual-emoţional (unele tradiţii îl numesc „labirintul 
*). Câteodată se va manifesta ca un tipar de gândire, 
câteodată ca un tipar sau obicei emoţional şi deseori 
gândurile vor declanşa emoţii. De aceea, ele formează un 
complex. În mine, punctul orb este ura de sine şi este bine 
păzit şi mascat de minciuni, frică de respingere, panică, 
frică de relaţii, frică de intimitate, paranoia, înşelăciune, 
mânie şi comportamente autodistructive. Aşadar, timp de 
ani de zile a părut că asemenea comportamente precum 
minţitul, frica de respingere, apoi alte obiceiuri, erau 
punctul orb. A rămas ascuns de mine, dar am trecut prin 
strat după strat şi întotdeauna în spatele unui lucru era 
altul. Şi miezul a fost ura de sine. In alţii ar putea fi 
lăcomia, gelozia, minciuna, nerăbdarea, isteria, fericirea, 
dorinţa, invidia, bârfa, vina, condamnarea, vanitatea, 
mândria, sau multe alte lucruri. Pentru mine, „nu sunt 
bun” este modul în care punctul meu orb se manifestă în 
acţiune. _ 

Punctul orb se hrăneşte şi devine mai puternic. În 
fapt, este un ciclu de hrănire, adică sunt două jumătăţi 
care formează un tot, o unitate simbiotică; cele două 
jumătăţi întotdeauna lucrează împreună şi o jumătate o 
urmează pe cealaltă aşa cum umbra urmează corpul. 
Fiecare jumătate serveşte unei funcţii cruciale în ciclul 
hrănirii, deci dacă observarea de sine prinde doar o 


jumătate a ciclului, este o observare incompletă şi ciclul şi- 
a atins scopul. Ciclul are doar un singur scop: să captureze 
şi să consume atenţia. El se hrăneşte cu atenţie (care este 
ceea ce suntem noi = conştiinţă). De aceea contaminarea 
mă mănâncă. Prin lege, sunt doar două posibilităţi aici: fie 
punctul orb consumă atenţia, se hrăneşte cu ea, fie atenţia 
consumă punctul orb, se hrăneşte cu el: aşa se dezvoltă 
sufletul. Să parafrazez prima lege a materiei din fizica 
Newtoniană: Energia nu este creată sau distrusă, doar 
transferată. Am înlocuit cuvântul „transformat” cu 
„transferat” şi pe cuvântul „transferat” vreau să pun 
accentul aici. În întregul univers este un transfer constant 
de energie, de la Soare la Pământ, de la Pământ la oameni, 
şi aşa mai departe. Acest lucru este valabil şi în interior. Şi 
prin lege, este un transfer de energie care are loc cu 
punctul orb; el a fost creat pentru a servi drept sursă de 
hrană pentru dezvoltarea sufletului, de aceea are valoare 
reală. Manipulat în mod corect, fără judecată sau 
intervenţie de niciun fel, punctul orb hrăneşte atenţia, 
energia lui este transferată atenţiei. Mânuit în mod greşit, 
prin identificare cu punctul orb şi judecând ceea ce este 
observat, energia atenţiei îi este transferată lui. Unul 
creşte. Celălalt slăbeşte. Aşa este legea. 

lată cum funcţionează ciclul hrănirii: 

I. Capturează: La început este acţiuneorice acţiune e 
ok atâta timp cât este din obişnuinţă, aşadar bine 
cunoscută şi recunoscută; poate fi gelozie sau invidie, 
dorinţă sau lăcomie, sau o felie de plăcintă în plus, sau 
ură, sau ceartă sau orice acţiune obişnuită, mecanică, pilot 
automat. Avantajul pe care îl am faţă de punctul orb este 
că asemenea acţiuni sunt total previzibile şi odată ce le-am 
văzut de 10.000 de ori (sau mai mult-învăţ greu) le pot 
recunoaşte atunci când apar şi pot ştii exact unde mă 
conducăe fiecare dată. Aşadar, pot fi pregătit înainte ca ele 
să apară prin menţinerea atenţiei focusată în corp şi prin a 
rămâne prezent într-un corp relaxat, indiferent ce fac sau 
ce se întâmplă în jurul meu: mă găsesc pe mine, 
administrez corpul. 


Corp relaxat = corp onest. Atenţia nu poate fi 
capturată dacă se află în locul potrivit = focusată pe 
senzațiile corporale şi relaxând corpul, indiferent de 
acţiunile care au loc (gelozie, invidie, lăcomie, dorinţă, 
durere, a doua felie de plăcintă, etc.) 

Dar ego-ul, care este construit în jurul punctului orb 
ştie ce prinde şi capturează atenţia pentru că a văzut ce o 
interesează şi ce o fascinează, de 10.000 de ori, este un 
comportament mecanic, repetitiveşte corpul de 
obişnuinţeşi singura funcţie a primei jumătăţi de ciclu 
este: să captureze atenția. 

II. Consumă: A doua jumătate a ciclului hrănirii îl 
urmează automat pe primul, este deci predictibilă: 
judecarea acţiunii (identificare). Sunt gelos, invidios, plin 
de dorinţă, supărat, plin de ură, mănânc prea mult, spun 
lucruri negative, bârfesc, etc. Imediat după asta urmează 
judecarea acţiunii = a doua jumătate a ciclului. La început 
acţiunea, apoi reacţiunea aceasta este legea (a treia lege a 
mişcării a lui Newton: Pentru fiecare acţiune există o 
reacțiune opusă şi egală). Când încerc să schimb acţiunea 
pe care o observ în mine am făcut doar jumătate din 
observare; nu am observat complet procesul pe care încerc 
să-l schimb. Am văzut doar jumătate din proces şi bazat pe 
informaţie sau observaţie incompletă, iau o decizie care 
mă pune în pericol pe mine şi Munca, pentru că ştiu prea 
puţine despre ceea ce este bine pentru mine şi nu înţeleg 
în ce balans delicat sunt lucrurile în corpul meu. Dacă 
schimb un lucru, totul se schimbă şi pot rămâne într-o 
situaţie mai rea decât era atunci când am început. 

Ce nu am văzut încă este că ceea ce vreau să schimb, 
comportamentul sau mai bine spus obiceiul pe care vreau 
să-l schimb, nu există ca proces separat, ci ca o parte 
dintr-un ciclu mai mare şi mai completadică există într-un 
ciclu de comportament şi este doar o parte a lui. Un ciclu 
este un cerc. Să observ doar comportamentul înseamnă să 
observ doar jumătate de ciclu, 180 de grade nu toate cele 
360. Motivul pentru care vreau să schimb comportamentul 
este pentru că am judecat (m-am identificat) cu ceea ce am 


observat. Simplu, evident. Nu vreau să schimb ceva ce nu 
am judecat ca fiind rău, greşit, urât. lată ce e interesant: 
judecarea comportamentului este comportamentul. 
Comportamentul depinde de judecarea lui ca fiind rău, ca 
nefiind bun, pentru a-şi lua puterea şi forţa. Judecarea 
comportamentului este cealaltă jumătate a 
comportamentului. Comportamentul nu este a bea, a 
mânca zahăr, a te uita la pornografie, a bârfiorice 
observcomportamentul este a bea (în acest caz) şi a mă 
judeca pe mine pentru că beau = ciclul complet, cercul 
întreg, 360 de grade. Acest ciclu întreg menţine sinele în 
loc, în linie: ura de sine, în cazul meu. Aceasta este forţa 
care zace în spatele judecării a ceea ce observ. Ego-ul are 
nevoie ca eu să nu fiu OK, să am probleme, să fiu frânt şi 
apoi să rezolv problemele, să repar stricăciunile. Ego = 
probleme-şi-a-repara-problemele. Dacă n-ar fi probleme, 
deci nimic ce ar trebui reparat, nu ar exista ego. Simplu. 

Judecarea (a doua jumătate a ciclului) are o singură 
funcţie: să consume atenţia. Contaminarea, punctul orb, se 
hrăneşte cu atenţie şi o consumă. Aşadar potrivit legii, 
devine mai puternică: Ce este hrănit devine mai puternic, 
aceasta este legea. 

Pe de altă parte, atenţia trăieşte şi devine mai 
puternică mâncând ego-ul = ciclul hrănirii: Prima jumătate 
(acţiunea) nu capturează atenţia, dacă atenţia rămâne 
acasă = atenţia nu se mută de la a simţi şi a relaxa corpul 
indiferent cât de atractive sunt imaginile care îi sunt 
aruncate în faţă; a doua jumătate = reacţia (judecarea) nu 
consumă atenţia dacă atenţia rămâne stabilă, constantă, 
focusată pe corp şi menţinând corpul relaxat. Nu este luată 
de acţiune sau de reacțiune. De aceea ciclul hrănirii 
hrăneşte atenţia şi atenţia mea interioară (care este 
sufletul) devine mai puternică, capabilă să se focuseze 
pentru perioade din ce în ce mai lungi de timp fără să fie 
prinsă. 

De aceea, primul principiu al observării de sine este: 
fără judecare. Asta nu înseamnă că judecarea se opreşte. 
Înseamnă că eu nu mă mai identific cu ea şi astfel o 


mănânc, în loc să mă mănânce ea pe mine. 

Atenţia interioară poate deveni mai puternică doar 
dacă este hrănită zilnic; de aceea este importantă 
meditaţia statică îmi dă jumătate de oră neîntreruptă, fără 
distrageri, să practic menţinerea atenţiei acasă. Când este 
capturată şi de îndată ce „îmi aduc aminte de mine”, = 
devin conştient că am fost prins, „încep din nou”. Suntem 
cu toţii începători aici. Eu sunt un începător. În repetate 
rânduri pe parcursul zilei, eu încep din nou. Încet, încet, 
„îmi aduc aminte de mine” (= găsesc corpul, îmi întorc 
atenţia la senzațiile corporale şi relaxez corpul) înainte să 
fiu capturat şi consumat din nou de complexul intelectual- 
emoţional. 

Fiecare gând care nu este necesar, fiecare emotie 
care este nepotrivită, fiecare tensiune care nu e necesară 
lucrează în favoarea punctului orb şi va duce inevitabil şi 
predictibil la acel punct orb ce îmi va devora atenţia odată 
ce este capturată. Aşadar: observă gândurile care nu sunt 
necesare, emoţiile care nu sunt potrivite, şi tensiunea din 
corp care nu e necesară. Corp relaxat = corp onest. Nu 
judeca, nu condamna, nu critica, doar observă. Ori eu 
mănânc ursul ori ursul mă mănâncă pe mine. 

Singurul scop al punctului orb este să se hrănească şi 
face asta prin reconstituirea acelor tipare care îl hrănesc 
cel mai bine = obiceiuri (intelectuale, emoţionale şi fizice). 
Şi asemenea tipare sunt întotdeauna însoţite de tensiune 
în corp, ce nu e necesară. Ce s-ar întâmpla dacă, atunci 
când un asemenea tipar apare dintr-un oarecare motiv, 
răspunsul meu este să-mi plasez imediat atenţia în corp, s- 
o menţin acolo, să respir în buric, şi să menţin corpul 
relaxat? Află singur, nu pentru că un aşa numit expert a 
sugerat asta, chiar dacă acest aşa numit expert are 
diplome şi certificate pe perete şi titluri după numele său. 
Verifică pentru tine sau rămâi sclavul cunoaşterii 
împrumutate, a părerilor oamenilor sau a punctului tău 
orb. 

Efortul de a schimba ce e observat e energie 
irositănu se schimbă niciodată. Este ceva mecanic şi 


răspunde la eforturile de a fi schimbat cu eforturi duble de 
a captura şi consuma. În schimb, ce poate fi schimbat 
încet, încet şi cu răbdare faţă de acumularea înţelegerii 
prin observare, este relația mea cu ceea ce este 
observatadică nu mă mai identific atât de uşor cu dramele 
şi imaginile din „labirint” şi relaţia mea cu ele devine 1) 
dezinteresată; 2) obiectivă; 3) ne-identificată. Efortul de a 
schimba ceea ce este observat este rezultatul judecării. 
Punct. De aceea a doua jumătate a ciclului „capturează şi 
consumă” m-a prins prin judecarea a ceea ce este 
observat. Judecarea este cea care mă prinde de fiecare 
dată şi în cazul meu, menţine punctul orb (ura de sine) 
intact şi bine hrănit. 

Judecarea este acompaniată inevitabil de emoţii 
nepotrivitede aceea emoţiile nepotrivite dau de gol 
labirintul care îşi întinde pânza. Este un mecanism 
instantaneu de feedback. Datorită acestui lucru, regula de 
bază a observării de sine este să observi emoţiile 
nepotrivite. De asemenea, judecarea este inevitabil 
acompaniată de gândire care nu este necesară. Aşadar, 
gândirea care nu este necesară dă de gol labirintul care îşi 
întinde pânza. Este un mecanism instantaneu de feedback. 
De aceea regula de bază a observării de sine este să 
observi gândirea care nu este necesară. În final, judecarea 
este acompaniată inevitabil de tensiune care nu e necesară 
în corp. De aceea regula de bază a observării de sine este 
să observi tensiunea care nu e necesară în corp şi să îl 
relaxezi. Acestea sunt mecanisme instantanee de feedback 
care ajută sufletul să se dezvolte, să crească şi să se 
maturizeze. Ele nu sunt defecte, ele sunt daruri care mă 
ajută să mă trezesc. Ele sunt hrană pentru suflet. 

Niciun efort, indiferent cât de mic înspre a deveni 
mai conştient, nu este în van. Aceasta este legea Muncii. 
De fiecare dată când observ, ceva conştient din mine 
(atenţia) este hrănit, de aceea creşte, un bob de atenţie 
după altul. Nimic conştient nu este pierdut vreodată. 
Aceasta este legea. Nu sunt interesat de „grandios”. Sunt 
interesat de constant, răbdător, atenteforturi confortabile 


pentru a „mă cunoaşte pe mine”. Aceasta este speranţa 
noastră pentru libertate. Speranţa plasată în minte este 
nebunie. Speranţa plasată în emoţii este durere şi 
suferinţă. Speranţa plasată în observarea de sine este 
putere şi înţelepciune. Produce mai multă conştiinţă 
pentru că hrăneşte atenţia. De aceea se maturizează. 

Ştii ce eşti, prietene 

În timp ce intru în benzinărie o femeie iese scârţâind 
din roţi din spatele unei pompe şi îmi taie calea. 

Eu apăs pe frâne, claxonez şi ea opreşte doar atât 
încât să lase geamul jos şi să strige la mine. 

Ştii ce eşti, prietene! 

Da. Ştiu. 

Sunt un biet fraier care nu-şi diferenţiază fundul de o 
pompă de benzină; 

Sunt un terminat educat şi arogant care îţi va arăta 
tot ce ştie pentru un dolar; 

Sunt un impostor speriat, tensionat şi singur dornic 
să mă vând primei femei care îmi arată un bob de 
bunătate; 

Sunt un idiot ameţit şi fără speranţă întrebându-mă 
cum am ajuns aici şi ce voi face mai departe; sunt un poet 
de mâna a treia, un iubit stricat şi ruinat al lui Dumnezeu, 
un neglijent spiritual prins de Dharma, un vagabond 
pentru adevăr, un proxenet a învățăturilor Maeştrilor, dar 
ce vreau să ştiu este, cum şi-a dat ea seama? 

(Red Hawk. The Way of Power, 17) 

CAPITOLUL 8 

Primul răspuns- Poziţia implicită 

Dacă observăm clar, ceea ce vom vedea (poate nu 
imediat, dar dacă continuăm procesul) este că „Eu' nu 
este niciodată mânios. Vom vedea că mânia apare în 
constelația ce înconjoară dar nu întrepătrunde 

„Eul. 

(Lozowick. Feast or Famine, 121) 

Eşti un suflet într-un corp mamifer, Călător obosit. De 
aceea este crucial să înţelegi cum operează acest corp, 
funcţiile sale interioare la fel ca şi manifestările exterioare. 


Mamiferele învaţă în cinci moduri: observare, copiere, 
modelare, încercare şi eroare şi joacă. Observarea de sine 
utilizează toate cele cinci modele de învăţare. Complexul 
intelectual-emoţional este conectat cu sistemul nervos 
central. Şi poziţia implicită, primul răspuns în sistemul 
nervos central al tuturor mamiferelor este instinctul de 
supravieţuire. Acesta este punctul zero în mamifere şi în 
noi de asemenea. Majoritatea oamenilor trăiesc aproape 
toată viaţa în modul supravieţuire: orice ameninţare de 
durerechiar dacă e reală sau imaginarăşi primul răspuns 
este instinctul de supravieţuire. Este cel mai rapid lucru 
din noi (centrul instinctului), este conectat cu sistemul 
nervos central, este fierbinte şi este puternic. Singura sa 
funcţie este să ferească corpul de pericol. 

Instinctul de supravieţuire este localizat în buric 
(centrul instinctului) şi găzduieşte cele două emoţii 
primitive, primordiale şi primare: furia şi teama. Fiecare 
dintre aceste două emoţii primare declanşează câte o 
acţiune însoţitoare. Dacă, răspunsul la ameninţarea durerii 
conform naturii mele este furia, atunci acţiunea însoţitoare 
este lupta. Dacă răspunsul la ameninţarea durerii este 
teama, atunci acţiunea însoţitoare este fuga. De aceea 
biologii au numit instinctul supravieţuirii „sindromul luptă 
sau fugi”. Centrul instinctului este îndeaproape poziţionat 
de centrul mişcării. 

Primul răspuns este întotdeauna şi exclusiv egoist = 
supravieţuire = bazat pe frică (Îi mulţumesc domnului Jay 
Landfair pentru această învăţătură). Nu poate fi altfel; 
supraviețuirea este întotdeauna şi exclusiv despre „mine”. 
„Instinctul supraviețuirii” este găzduit de centrul 
instinctului. Am stabilit deja întâietatea centrului 
instinctului în instrumentul biologic uman: eu consider că 
este primul care ştie şi care răspunde întotdeauna 
(Ouspensky spune că emoțiile sunt mai rapide; noi nu 
suntem de acord). Aşadar, primul răspuns la durere sau la 
amenințarea dureriichiar dacă e reală sau imaginară - este 
întotdeauna şi exclusiv egoistă, bazat pe frică şi orientat 
spre supraviețuire; poți să prezici asta şi acum trebuie să 


observi şi să verifici pentru tine asemenea informaţie, prin 
observarea atentă şi răbdătoare fără judecare. De ce s-o 
judeci? Este cablată în instrumentul mamifer. Mamiferul 
întotdeauna reacţionează conform centrului instinctului. 
Nu este ceva greşit. Aşa este dat să fie. 

Majoritatea fiinţelor umane îşi trăiesc întreaga viaţă 
şi îşi conduc relaţiile din centrul instinctului. De aceea 
lumea e aşa cum e şi de aceea ne comportăm unii cu alţii 
aşa cum o facem. Instinctul supravieţuirii este „ochi pentru 
ochi şi dinte pentru dinte”. Dacă mă răneşti te voi răni şi 
eu, mai mult dacă pot. De aceea este război tot timpul, atât 
la nivel personal cât şi global. Instinctul supravieţuirii este 
inconştient şi mecanic. Trebuie să fie aşa, pentru că atunci 
când cineva îmi taie calea în trafic nu am timp să mă 
gândesc; asta vine mai târziu. Virez să evit pericolul. Tu 
mă răneşti şi eu voi lovi înapoi. Când Evangheliile îmi spun 
să „întorc şi celălalt obraz” ei sugerează un nivel foarte 
înalt, conştient şi o practică matură ce nu este disponibilă 
majorităţii fiinţelor umane. Primul meu răspuns este 
întotdeauna şi exclusiv egoist. 

Numai mamiferul uman are de ales când este rănit 
de cuvintele sau acţiunile celuilalt şi numai mamiferul 
uman care practică observarea de sine poate spera să se 
folosească de asemenea alegere. Altfel sunt înrobit de 
„imperativul biologic”. Instrumentul face ceea ce este 
creat să facă. Şi când fac asta din nou şi din nou în relaţie 
şi celălalt îmi face asta de asemenea, rezultatul este un şir 
de relaţii ratate la nivel personal şi la scară globală. Nicio 
relaţie nu poate supravieţui când eu reacţionez constant la 
fiecare suferinţă, indiferent cât de mică, cu mânie sau 
fricăfie lovind înapoi, rănind, sau întorcându-mi spatele 
celui iubit şi retrăgându-mi dragostea (un alt mod pasiv de 
a răni ca răspuns). Numai fiinţa conştientă are de ales în 
ce priveşte asta. Şi aşa cum suntem, suntem departe de a 
fi conştienţi. Să predai instinctul supravieţuirii Muncii, să 
„întorci celălalt obraz” este într-adevăr o practică foarte 
înaltă, numită în tradițiile  şamanice „Manevra 
Războinicului”. Acesta este un răspuns raţional la durere 


sau la ameninţarea durerii. Instinctul nu este raţional. 

Dar punctul orb nu face asta. El face răspunsul 
raţional total irelevant pentru satisfacerea nevoii de a fi 
hrănit. Răspunsul raţional este ultimul lucru pe care îl vrea 
sau de care are nevoie. A răspunde raţional ar însemna să 
bată clopotele morţii lui. De aceea are un interes foarte 
mare în a-mi menţine răspunsul mamifer, imediat, egoist şi 
irațional. 

Aşadar persoana Muncii înţelege că persoana 
obişnuită are doar două reacţii posibile la durere sau la 
ameninţarea durerii. Şi înțeleg că instinctul de 
supravieţuire este întotdeauna primul răspuns în ceilalţi de 
asemenea. Înţeleg şi că primul răspuns poate fi 
întotdeauna şi numai egoist. Este despre supravieţuriea 
organismului. Punct. De aceea trebuie să fie primul. Aşa 
am supravieţuit erei prădătorilor giganţi, cărora le plăcea 
să ne mănânce. Suntem obligaţi să avem acest prim 
răspuns la durere sau la ameninţarea durerii. Nu avem de 
ales. 

Dar persoana Muncii are de ales în legătură cu 
reacţia la valul instinctului de supravieţuire. Am de ales 
dacă acţionez conform comenzii lui imperioase: Luptă sau 
fugi! Pot alege să mă găsesc pe mine, să-mi administrez 
corpul, să observ fără să reacţionez, fără judecare, fără a 
schimba nimic şi să mențin corpul relaxat când valul 
adrenalinei este trimis de către sistemul nervos central, 
pregătind corpul să lupte sau să fugă. 

Fiinţa conştientă respiră în buric (centrul 
instinctului) şi relaxează corpul. De aceea valul de energie 
este transformat - într-o energie mai înaltă şi mai fină, pe 
care o numim dragoste sau înţelepciune sau simplu 
energia Muncii. Sunt capabil să folosesc această energie 
nu pentru a lovi înapoi sau a întoarce spatele ci pentru a 
înţelege obiectiv atât reacţiile mele interioare cât şi 
acţiunile celorlalţi. Atunci sunt capabil să fac o evaluare 
calmă a celei mai bune şi mai productive căi de urmat 
pentru ca relaţia să atingă cel mai înalt potenţial, 
indiferent de costul meu personal. Unii oameni treziţi au 


numit-o dragoste necondiționată. Alături de acest „prim 
răspuns” în sistemul nervos central, dar găzduit în centrul 
emoţional în loc de centrul instinctului este ceea ce este 
numită „poziţia implicită”. Centrul emoţional este de multe 
ori mai rapid decât centrul intelectual. Job-ul centrului 
emoţional este să măsoareeste un dispozitiv de măsurare 
conectat cu sistemul nervos central al instrumentului 
biologic, pentru a-i asigura şanse maxime de supravieţuire. 
De aceea lucrează îndeaproape cu instinctul de 
supravieţuire al centrului instinctului. Centrul emoţional 
măsoară un singur lucru: cantitatea de pericol din orice 
situaţie, moment sau persoană; spus cu totul într-un alt 
mod, el măsoară cantitatea de îngrijire şi atenţie care vine 
din parte oricărei situaţii, moment sau persoană. Cu cât 
este mai mare cantitatea de îngrijire şi atenţie, cu atât mai 
mic este pericolul, deci cu atât mai puţină tensiune este în 
corp. 

Emoţiile sunt simplă energie în corp, ale căror funcții 
sunt să măsoare mediul pentru a detecta pericolul sau 
dragostea. Nimic mai mult, nimic mai puţinenergie în corp. 
Acum devine interesant: există doar o singură energie şi ea 
este într-o curgere continuă în corp, altfel corpul ar muri. 
Ce este această „singură energie”? Dragoste. Creatorul 
este dragoste imparţială şi obiectivă şi această dragoste- 
energie curge în mod conţinu în toate fiinţele vii, altfel ele 
nu ar fi în viaţă. 

Dar instrumentul biologic uman, ca rezultat al 
dresajului, condiţionării, programării este antrenat să 
identifice şi să transforme această energie în diferite 
„dispoziţii” conform  „paradigmei” (= „construcțiilor 
mentale”) care a fost învăţat şi pentru care cel mai bine 
funcţionează să protejeze ceea ce crede că are nevoie 
pentru a supravieţui. Aceste diferite dispoziţii, când au 
succes, îmi aduc ceea ce eu cred că este necesar pentru 
supraviețuirea mea. De aceea ele devin obiceiuri; ele devin 
„cablate” în centrul emoţional ca un „mecanism implicit” 
aşa că în momente de maximă constrângere, sistemul 
nervos central şi partea din el care este centrul emoţional, 


se va întoarce imediat în mod automat la aceste stări 
obişnuite. Depresia este o asemenea stare, de exemplu. 
Este favorită pentru mulţi oameni. De ce? Pentru că atrage 
atenţia celorlalți care pot fi convinşi să mă salveze şi să 
aibă grijă de mine = supravieţuire. Bineînţeles, acest mod 
de a gândi şi de a mă comporta este construit când eu sunt 
foarte mic, ca rezultat al răspunsurilor şi informaţiilor 
neadecvate date de către cei care au grijă de mine, atunci 
când am nevoie de ele. Nu există „greşeală” aici ci doar 
mamifere care adoptă tiparele obişnuite de răspuns, 
conform condiţionării lor. „Păcatele tatălui sunt trimise 
asupra fiilor până în a patra generaţie” (Exod 34: 6 - 7). 
Adică obiceiurile emoţionale, mentale şi tiparele de 
dispoziţie conduc timp de sute de ani arborele genealogic 
al familiilor, de la o generaţie la alta, fără sfârşit (asta 
înseamnă timp de „patru generaţii”). Aceste tipare 
emoţionale devin poziţie implicită în centrul emoţional 
oricând apare o ameninţare în mediul menindiferent dacă 
e reală sau imaginară. 

Aşadar, într-o familie dispoziţia implicită poate fi 
mânia, în alta depresia, în alta fericirea, în alta dependenţa 
de droguri, în alta abuzul, în alta retragerea emoţională - 
absenţa atât fizică cât şi emoţională, abandonarea. Lista 
continuă. Emoţia este energia în corp măsurând cantitatea 
de pericol sau dragoste. Punct. Ce fac cu ea depinde de doi 
factori: 1) paradigma mea primită şi construită 
(„construcţia”  mental-emoţională) -  condiţionarea şi 
programările mele, care devin poziţie implicită; sau 2) 
atenţia liberă a unei persoane trezite şi conştiente. Dacă 
sunt treaz şi conştient, pot să aleg din scop. Dacă sunt o 
persoană obişnuită, condusă de obiceiuri inconştiente, 
atunci mecanismul meu  „implicit'”,  stările-alegeri 
obişnuite, vor alege pentru mine, obiceiul va vorbi pentru 
mine în numele meu şi folosind vocea mea, obiceiul va 
acţiona pentru mine, şi eu va trebui să plătesc consecinţele 
acestor alegeri (care uneori îmi schimbă viaţa) câteodată 
plătind pentru restul vieţii mele pentru o decizie luată de o 
entitate mecanică şi inconştientă în instrumentul biologic 


uman care acţionează fără rațiune sau conştiinţă, doar din 
obicei. Depresia este un asemenea obicei. Este adesea dar 
nu întotdeauna arbitrar, aşa cum sunt acţiunile mele ca 
răspuns la el. Este energice fac cu ea şi cum folosesc 
această energie depinde de starea mea interioară: ori 
mecanică şi inconştientă sau conştientă, intenţională, din 
Scop. 

Numai prin observare de sine răbdătoare, onestă, 
relaxată, fără a interveni în ceea ce este observat, pot 
începe să văd, să înțeleg şi să iau o decizie conştientă din 
scop, în loc să fiu o ființă mecanică, un automaton 
inconştient condus de primul răspuns sau de poziţia 
implicită. Doar atunci relațiile mele au o şansă de succes, 
de a fi împlinite şi hrănesc sufletul. 

Nu ştii ce este dragostea 

Pe drum înspre picnic mă opresc să cumpăr o 
plăcintă cu mere şi o mare pungă de chipsuri de porumb, 
preferatele mele. 

Ajung acolo şi beau bere, prăjesc burgeri şi mă simt 
bine. 

Ca să arăt ce om bun sunt, las acolo restul de 
plăcintă cu mere dar înşfac punga cu chipsuri şi cu atenţie 
o pun lângă răcitorul nostru pentru a le lua acasă. Sunt 
preferatele mele. 

A doua zi mă duc în bucătărie după punga de 
chipsuri dar nu le găsesc niciunde; mă uit peste tot şi apoi 
mă duc în spălătorie unde ea spală şi o întreb, Unde sunt 
chipsurile de porumb? 

Le-am lăsat acolo, ca să fiu drăguță, spune ea, şi aşa 
începe cearta. 

Durează mult timp şi se termină aşa cum se termină 
întotdeauna: ea este în lacrimi şi când eu încerc să o împac 
spunându-i că o iubesc, ea spune, Tu nu mă iubeşti; tu nu 
ştii ce e dragostea. Şi eu mă gândesc, nu cu voce tare, 
bineînţeles, Asta e o minciună sfruntată, iubesc acele 
chipsuri. 

(Red Hawk. Wreckage, 20) 

CAPITOLUL. 9 


Multiple „Eu-uri'... durata de viaţă a psihicului este 
doar atâta timp cât fiecare „mască” sau „postură” este în 
controlul organismului... De obicei aproximativ 
cincisprezece secunde. Acesta nu e suficient timp să 
realizezi ceva, cu atât mai mult procesul colectării 
substanţei înalte, perfecţionarea şi cristalizarea ei într-un 
suflet adevărat. 

(EJ. Gold. The Joy of Sacrifice: Secrets of the Sufi 
Way, 13 - 14) 

Una dintre ideile Muncii cel mai greu de înţeles este 
că, aşa cum suntem, nu suntem o fiinţă unitară în 
interiorul nostru, un singur „Eu” întotdeauna şi mereu la 
fel, ci o multitudine de „eu-uri”, un sine divizat, fragmentat 
în duzine, chiar sute de „eu-uri” mofturoase, competitive, 
războinice, fiecare cu propria agendă, dispoziţie, stare şi 
propriile credinţe. Este imposibil să înţelegi asta acum 
într-un alt mod decât cel intelectual. Eu cred că sunt unul, 
întreg, nedivizat şi sunt construit în asemenea mod, 
psihologic vorbind, încât îmi este imposibil să văd adevărul 
stării mele interioare. Psihologia a numit asemenea stare 
schizofrenie şi a catalogat-o ca fiind boală mentală. Şi 
totuşi este starea întregii umanităţi; toţi oamenii pe care i- 
am cunoscut, fără excepţie, suferă de această stare 
interioară. 

Dar nu putem admite un asemenea lucru. Să facem 
asta ne-ar pune în pericol. Au un loc pentru oameni de 
genul acesta. Şi astfel, pentru a evita să fim împuşcaţi sau 
închişi, sau duşi într-o instituţie de nebuni, cu toţii am 
dezvoltat elaborate deghizări, măşti, acte, jocuri, false 
personalităţi pentru a ne ascunde starea interioară de 
fragmentare. Şi încet, încet, am ajuns să cred că aceste 
pretinderi sunt adevăratul meu sine. Voi lupta să-l apăr 
împotriva oricărui atac sau demascare. 

Eu sunt o masă de contradicții. Văd asta în alţii, 
deseori e atât de evident încât nu înţeleg cum ei nu văd 
asta chiar şi când le atrag atenţia asupra contradicţiei. 
Deseori se simt chiar insultaţi şi devin defensivi şi neagă 
asemenea lucru în comportamentul lor. Eu fac la fel. Nu 


pot crede că înăuntru sunt atât de sfărâmat şi fragmentat. 

Rezultatul este că mă comport ca şi cum eu şi toţi 
ceilalţi sunt înăuntru un „Eu” întreg, unit, stabil şi 
neschimbat. De aceea, dacă X spune că ea va face ceva şi 
în următoarea zi nu face ce a spus, eu sunt insultat, furios 
şi cred că X este o mincinoasă şi nu e de încredere. E 
posibil chiar să-mi închei prietenia cu X dacă insulta este 
suficient de mare, sau chiar dacă este un lucru mărunt. Ne 
încheiem relaţii tot timpul datorită unor plângeri mărunte. 
De ce? În primul rând pentru că noi credem că celălalt este 
acelaşi „Eu” tot timpul şi în orice circumstanţă şi în al 
doilea rând pentru că eu sunt guvernat de multe „eu-uri” 
mici, fiecare cu propria agendă şi unul dintre ele, plin de 
importanţă de sine şi incapabil să aprecieze prietenia mea 
cu X, decide să o încheie; el gândeşte pentru mine, 
vorbeşte pentru mine şi acţionează în numele meu. Făcând 
asta, prejudiciul poate fi ireparabil. E posibil să plătesc tot 
restul vieţii mele pentru o acţiune impulsivă de moment a 
unui mic „eu” din mine, care în următorul moment sau în 
următoarea oră sau în următoarea zi nu mai este la cârmă 
ci a dispărut. 

Şi dacă mă întrebi a doua zi de ce am zis sau i-am 
făcut asemenea lucruri lui X, îţi voi spune destul de sincer, 
„Nu ştiu. Nu ştiu ce a fost în capul meu”. Sau voi da vina 
pe X şi îmi voi justifica comportamentul faţă de ea cu cele 
mai transparente şi evidente minciuni şi scuze. Aceasta 
este starea mea şi este starea fiecărei persoane pe care am 
întâlnit-o vreodată, fără excepţie. Această stare de 
fragmentare îmi conduce viaţa. De aceea nu pot să urmez 
o singură linie de acţiune până la final, în special dacă 
această linie de acţiune trebuie urmată pentru o perioadă 
mai lungă de timp, zile, luni sau chiar ani. Voi porni pe un 
drum, chiar unul care e foarte important pentru mine cum 
ar fi căsnicia şi voi începe să mă abat de la acesta în 
diferite direcţii, multe dintre ele direct opuse drumului 
original, până când într-un final mă trezesc făcând exact 
opusul a ceea ce era drumul iniţial. Sfârşesc în divorţ, sau 
în destrăbălare şi băutură şi aduc stricăciuni ireparabile 


căsniciei mele. Cum pot să fac asemenea lucruri? E simplu. 
Acel „eu” care a făcut jurămintele în faţa lui Dumnezeu să 
nu se despartă niciodată, să fie credincios până la moarte, 
a crezut în aceste jurăminte cu toată inima lui, atâta imp 
cât a avut controlul asupra instrumentului biologic uman. 
Dar îndată ce alt „eu” a preluat controlul, totul a fost uitat. 
Sau mai mult, acel „eu” care are frâiele acum, nu a uitat 
acele jurăminte, dar este violent şi diametric opus lor şi nu 
vrea să aibă de-a face cu ele. De fapt, blestemă poziţia în 
care se află şi nu înţelege cum a putut intra într-o 
asemenea belea. Va întreba „Ce era în capul meu când m- 
am însurat cu ea?” neavând acces la starea celuilalt „eu”. 
In lumea lui, singurele lucruri care contează sunt băutura 
şi destrăbălarea. Nu contează consecinţele asupra sinelui 
şi asupra celorlalţi. Fiecare dintre aceşti „eu” vrea numai 
ceea ce vrea, când vrea şi cum vrea. „La naiba cu torpilele, 
cu toată viteza înainte!” 

Asta e ceea ce se întâmplă în mine în fiecare moment 
al fiecărei zile, întreaga mea viaţă. 

Nu doar în mine, în fiecare dintre noi. Un mic „eu” va 
prelua controlul momentan asupra instrumentului, va 
alege pentru mine, va vorbi cu vocea mea, va acţiona în 
numele meu şi întreaga mea viaţă şi direcţia pe care viaţa 
o va lua poate depinde de acel moment mic şi aparent 
insignifiant. Şi „Eu” nici măcar nu sunt prezent, „Eu” nu 
ştiu ce s-a întâmplat, implicaţiile, importanţa alegerii, 
nimic din toate astea. Nici măcar nu sunt prezent sau 
conştient. Unul din multitudinea de „eu-uri” din mine a 
ales, a luat cu finalitate şi certitudine o decizie care îmi 
schimbă viaţa. 

Acest „eu” care a ales are o agendă. Toate „eu-urile” 
au propria lor agendă. Şi singurul scop al lor este să 
îndeplinească dorinţele acelor agende, indiferent care sunt 
costurile pentru mine, pentru viaţa mea, pentru relaţiile 
mele. Punct. Finalul poveştii. Şi pentru că nu sunt un 
singur „Eu”, unificat, solid şi consistent, sunt la mila 
oricărui „eu” se întâmplă să fie prezent în momentul în 
care eu trebuie să iau decizia. 


Pot începe măcar să văd ce înseamnă asta pentru 
mine? Pot începe măcar să văd situaţia în care asta mă 
plasează ca fiinţă umană? A vedea asta e ceea ce domnul 
Gurdjieff numeşte „teroarea situaţiei”. Aceasta este 
situaţia fiecărei fiinţe umane de pe Pământ. Cum poate 
preşedintele Statelor Unite să spună un lucru, să-l 
contrazică în mod direct, să rostească ceea ce par a fi 
minciuni evidente şi să pară că le chiar crede şi apoi să 
facă un alt lucru contradictoriu? Pentru că el este exact ca 
mine şi ca tineo multitudine de „eu-uri”, fiecare cu propria 
agendă şi el este condus de aceste „eu-uri” exact cum 
suntem eu şi tu. 

Şi aceste „eu-uri” sunt de trei tipuri: 

1) un tip ştie foarte bine că Munca există şi este opus 
în mod violent şi vehement scopurilor Muncii; va rezista 
puternic observării de sine pentru că înţelege într-un fel ca 
Munca îi va expune agendele, contradicţiile şi credinţele. 

2) al doilea tip nici măcar nu ştie de existenţa Muncii, 
ce este sau care îi sunt scopurile; nu-şi aduce aminte deloc 
de Muncă sau de alte scopuri decât ale lui; este inconştient 
la totul în afară de el. 

3) al treilea tip ştie de existenţa Muncii, este 
influenţat de Muncă, este de acord cu scopurile Muncii şi 
doreşte să colaboreze cu celelalte „eu-uri” care simt la fel. 

Preşedintele Statelor Unite operează aproape 
exclusiv cu „eul” numărul 2 şi toţi conducătorii lumii, cei 
care controlează destinele naţiunilor fac la fel. O minte 
disciplinată este cel mai rar lucru de pe Pământ. Este una 
la un milion. Te uiţi la televizor la cei faimoşi, bogaţi şi 
puternici (inclusiv conducătorii tuturor naţiunilor) şi ce 
vezi foarte repede este asta: aceşti oameni sunt proşti, în 
cel mai bun caz; într-un caz mai rău, sunt nebuni; în cel 
mai rău caz sunt nebuni şi periculoşi şi fac un real rău. 
Unii dintre ei ucid milioane. Distrug Pământul. Ei sunt noi 
cu cătuşele controlului social şi presiunea mediocrităţii 
înlăturate. Ei sunt corupți de putere. 

Acesta reprezintă un alt sens al „terorii situaţiei”. 
Dar adevărata „teroare a situaţiei” apare în mine atunci 


când, după ce m-am observat onest, fără a judeca sau a 
încerca să schimb ceea ce observ, pentru o perioadă lungă 
de timp şi văd că toate războaiele sunt unul singur, toţi 
teroriştii există numai într-un singur loc: războiul este în 
mine, teroriştii trăiesc şi se ascund în mine - şi viaţa lor, 
existenţa lor depinde de a rămâne ascunşi de atenţia mea: 
când încep să îi văd clar, acoperirea lor este distrusă; a-i 
vedea aduce schimbare profundă (principiul incertitudinii 
lui Heisenberg). 

Nimic nu poate rămâne la fel în mine din momentul 
în care văd existenţa multiplelor „eu-uri” şi văd cum ele 
funcţionează în mine. 

Acum reala suferinţă - suferinţa voluntară - începe în 
modul serios în mine: „voluntară” pentru că nicio fiinţă 
umană, nimeni nu mă poate face să mă observ. Trebuie să 
se dezvolte în mine ceea ce Munca numeşte „Eu-ul 
observator”, cel care doreşte să vadă. Şi pe măsură ce 
fiinţa interioară îşi aduce aminte de el şi îl utilizează, 
începe să se întărească şi să se contopească cu ea; devine 
din ce în ce mai activ prin puterea suferinţeisuferinţa este 
marele motivator. Din ce în ce mai multe „eu-uri” îşi unesc 
forţele cu „Eu-ul observator”, încep să fuzioneze şi să se 
cristalizeze în jurul lui în modul în care particulele se 
adună în jurul sarcinii. Şi astfel, prin ani de practică, 
uitând ore sau zile să observi, rezistând meditaţiei pentru 
cincisprezece sau treizeci de minute dimineaţa, aducându- 
ţi aminte de Muncă din când în când, acest „Eu- 
observator” devine din ce în ce mai puternic şi mai activ. 

Încet, încet, scopulsă mă văd aşa cum sunt devine 
mai activ, începe să aibă putere reală în mine. Suferinţa 
produsă de practică construieşte şi dezvoltă ceva în mine, 
ceva ce Munca numeşte conştiinţă. Cu toţii suntem născuţi 
cu un „bob mic de muştar” de conştiinţă în noi. Dar acest 
bob de muştar rămâne în starea de embrion, nedezvoltat în 
omul normal. E posibil să ajung la sfârşitul vieţii condus de 
diferiţi „eu”, poate chiar „eu” religioşi, dar aceşti „eu” 
religioşi nu au conştiinţă, tot ce au ei este un „sistem de 
credinţe” moştenit, care nu gândeşte ci doar condamnă şi 


urmează o dogmă rigidă şi nedovedită, idei împrumutate. 
Asemenea oameni nu înţeleg, sunt deseori rigizi, chiar 
violenţi şi dornici de război în urmărirea acestor dogme 
împrumutate, nedovedite, înţelese greşit, moştenite de la 
taţii lor. Ei sunt deseori acuzatori şi sunt capabili să facă 
mult rău. Ei vor acţiona în numele unui dumnezeu 
imaginar,  iluzoriu, autocreat şi vor face lucruri 
inimaginabile în numele acestui dumnezeu. Istoria este 
plină de acţiunile unor asemenea fiinţe. 

Dar din „suferinţa voluntară” sămânţa conştiinţei 
reale poate răsări. Şi acesta este rezultatul observării 
răbdătoare şi atente pe parcursul a mulţi ani. Îndată ce 
boaba de muştar este activată, îndată ce conştiinţa reală 
este hrănită şi începe să se dezvolte, doar atunci voi învăţa 
ce este adevărata suferinţă voluntară. Pentru că „eu-urile” 
pe care le iubesc şi cu care mă identific (= Eu sunt) nu vor 
pleca. Ele vor avea putere asupra mea doar atâta timp cât 
eu cred în ele şi mă identific cu ele. Practicantul matur pur 
şi simplu nu oferă acestor „eu-uri” autoritatea să 
vorbească pentru mine, să aleagă pentru mine, să 
acţioneze pentru mine. În schimb îi ofer puterea mea 
scopului. Aleg să trăiesc din scop, nu din agenda micilor 
„eu-uri”. Şi sufăr pentru că văd din nou şi din nou şi din 
nou cât de uşor sunt dus de agenda micilor „eu-uri”. Văd 
foarte clar că refuz să încetez să mă destrăbălez şi să beau 
(e un exemplu nu un fapt) indiferent care este costul 
pentru mine, pentru relaţiile mele sau pentru viaţa mea: 
refuz. Şi pentru că acum este în mine un bob de muştar de 
conştiinţănu un sistem de credinţe împrumutat de la alţii, 
ci ceva ce este doar al meu, pentru că am plătit pentru 
clacum sufăr cel mai intens, acum sufăr într-un mod cu 
totul nou şi la un nivel cu totul nou. Și această suferință 
hrăneşte conştiinţa. Asta este ceea ce un om obişnuit nu va 
putea înţelege niciodată. 

Doar oamenii desperaţi, care au trăit „teroarea 
situaţiei” ani de zile sunt dispuşi să predea tot ce au 
Creatorului, în schimbul acestui bob de muştar, acestei 
„perle de mare preţ”. Înţelegi? Îndrăznesc să văd că în 


fiecare moment iau decizia să fiu condus de „eu-uri” mici, 
egoiste şi inconştiente şi sunt sclavul dorințelor lor? 
Indrăznesc să văd cum viaţa îmi este furată pentru 
mărunţiş, pentru a bea şi a mă destrăbăla (asta înseamnă 
agendele micilor „eu-uri”)? 

Pot să văd în mine adevărata „teroare a situaţiei 
mele”? Încearcă să observi în tine întregul ciclu al unui 
singur „eu” nu doar acţiunile lui conform agendei pe care 
o are, ci şi judecarea ce rezultă în urma acţiunilor şi 
sentimentele despre sine ce rezultă de asemenea; adică 
întregul „ciclu al eului” nu doar jumătate, care înseamnă 
acţiunea, ci şi cealaltă jumătate care este reacţia şi 
judecarea şi sentimentele despre mine. Verifică singur care 
este adevărul despre starea ta interioară. Încearcă să te 
observi fără judecarea şi fără a schimba ceea ce este 
observat. Când sunt capabil să fiu conştient de un „eu” din 
mine şi să văd ce face, să văd lăcomia şi „eul” care este 
lacom, acesta este un moment de reamintire de sine şi 
observare de sine reală. 

Efortul de a schimba ceea ce este observat este 
rezultatul identificării cu ceea ce este observat, cu a crede 
în el, a-i da putere, a te simţi „neputincios” în a face altfel, 
pentru „asta sunt”. De aceea, o parte din mine, un „eu“ 
mic din mine judecă un alt „eu” mic şi spune „eu” trebuie 
oprit şi „eu” îl voi opri. Rezultatul? Război civil, un self 
divizat şi efortul de a schimba ceea ce este observat nu 
face decât să dea mai multă putere lucrului observat pe 
care „Eu” fac eforturi să îl schimb. Rezultatul? Nicio 
schimbare, repetiție obişnuită a  acţiuniijudecarea 
acţiuniiefortul de a schimba acţiunea vina şi condamnarea 
ce rezultă atunci când acţiunea nu se schimbâo nouă 
repetare a acţiunii. Este un ciclu. Se repetă. E previzibil 
pentru că e un obicei. Toate obiceiurile sunt „eu-uri”. 

lată un exemplu bun. Ieri am petrecut aproximativ 
trei ore muncind la acest capitol, scriindu-l şi rescriindu-l. 
Am simţit că am o primă ciornă bună. Eram acasă, cu acest 
laptop împrumutat făcând câteva ultime schimbări, când 
cu o singură apăsare greşită a unei taste, am pierdut 


întregul capitol. Am încercat frenetic să-l recuperez. 
Nimic. 

Stăteam acolo într-o stare de uluită neîncredere şi 
disperare. Câteva binecunoscute „eu-uri” au ieşit din mine 
cu o forţă foarte mare. Unul era mânia. Dar împotriva cui 
sau a ce să fiu mânios? Împotrivalaptopu lui? Repede s-a 
transformat în poziţia mea iniţială: ura de sine, punctul 
orb. Apoi un alt „eu” a ieşit, unul care dorea să abandonez 
întregul proiect al cărţii. El a continuat pentru câteva 
minute, până mi-am adus aminte de mine, m-am regăsit, şi 
mi-am administrat corpul. 

Am luat o decizie conştientă să nu dramatizez 
evenimentul şi să nu vorbesc despre el imediat cu soţia 
mea. Ci am închis laptopul, am mers în curtea din spate 
unde era soţia mea şi am acompaniat-o la un pahar de vin. 
Când m-a întrebat cum a fost, i-am spus că am avut o zi 
bună şi că sunt mulţumit. Mai târziu în acea seară, după 
cină în casa unui prieten, am menţionat ce s-a întâmplat, 
am primit înţelegerea necesară, am râs despre asta şi am 
lăsat să treacă. A doua zi câteva „eu-uri” fără încredere, 
bazate pe frică şi ură de sine doreau să exploateze energia 
disponibilă. Dar am fost dornic să-mi păstrez scopul, aşa că 
m-am aşezat şi am început. Rezultatul este acest capitol, 
cu mult mai bun decât prima ciornă. Poate nu perfect, dar 
mai bun. Deci vezi cum merg lucrurile cu mine. Câteodată 
eu mănânc ursul, câteodată ursul mă mănâncă pe mine. 
Merge mai departe. 

Tutwalla Baba 

Când a murit avea 93 de ani dar toţi spun că arăta de 
30, fără riduri, cu părul negru până în pământ, radios şi 
frumos. 

Practica lui spirituală era simplă: 

Mergea cu ochii plecaţi, rareori vorbea. 

Când privea în ochii oamenilor îi ardea de vii şi când 
le vorbea îi frângea. 

Refuzând să fie un mincinos Baba a intrat în sfântul 
foc; reticenţa şi constrângerea l-au făcut un sfânt. 

(Red Hawk. Way of Power, 29) 


CAPITOLUL. 10 

Forța de negare-Rezistenţa la Muncă 

Învață să înduri neplăcerile de moment pentru binele 
Muncii. 

„„„Fii prieten cu forța de negare. 

Dacă ai dubii în legătură cu drumul pe care să-l 
urmezi, urmează drumul faţă de care ai cea mai mare 
rezistenţă. 

(E.J. Gold. Bucuria sacrificiului, 101, 102) 

Nicio mişcare interioară sau exterioară nu poate avea 
loc în această lume fără rezistenţă; unele tradiţii numesc 
aceasta rezistenţă „fricţiune”. Pe gheaţă nu am tracţiune, 
nici fricţiune, de aceea nu sunt capabil să mă mişc. Atunci 
când cauciucurile îşi pierd rezistenţa la drum, maşina 
scapă de sub control. Acelaşi lucru se întâmplă şi în 
interior, conform legii (prima lege a mişcării în fizica 
Newtoniană: pentru fiecare acţiune există o reacțiune 
opusă şi egală). Pe măsură ce fiinţa încearcă să crească şi 
să se maturizeze, să avanseze, se va întâlni cu rezistenţa 
din interior. Nu poate fi altfel. Cu cât este mai mare 
efortul, cu atât este mai mare rezistenţa interioară. Mulţi 
abandonează munca spirituală la primul semn de 
rezistenţă. Ei nu au nici înţelegerea nici puterea de a 
munci cu asemenea rezistenţă; ei se identifică cu ea şi fac 
ce porunceşte ea. Alţii perseverează dar îşi abandonează 
țelul pe măsură ce rezistenţa din ei creşte. O rezistenţă 
puternică îi determină pe mulţi să abandonează Munca. 

Natura minţii este separarea, negarea, rezistenţa, 
refuzul, NU! Poate deja ai observat asta în călătoria ta, 
Călător obosit. Şi totuşi, prin identificare majoritatea 
dintre noi am fost antrenați, constrânşi şi intimidaţi să ne 
trăim viaţa în asemenea mod, în această mică cocioabă 
care stă lângă un mare conac. Aşa cum este programată, 
mintea este negativă faţă de viaţă. Este dorinţa de a muri, 
poţi să vezi asta în lume, în comportamentul rasei umane, 
în cei din jurul tău, în tine, Călător obosit? Poţi să intuieşti 
ce înseamnă asta pentru viaţa ta? Pentru relaţiile tale? 

Pentru a se dezvolta şi a avansa, trebuie să găseşti 


între două forţe de apropiere şi evitare, sau cum le 
identifică Munca, între forţele de „afirmare” şi „negare”, 
ceea ce este cunoscută ca „forţa reconciliantă”. Cu alte 
cuvinte, eu nu pot pur şi simplu să întâmpin forţa 
rezistentă cu o forţă opusă. Rezultatul este un blocaj. Nicio 
mişcare nu e posibilă. Între două forţe opuse, trebuie să 
găsesc un mod de a le reconcilia. O a treia forţă trebuie să 
răsară în mine. Observarea de sine, acompaniată de 
reamintirea de sine creează o asemenea forţă reconciliantă 
în mine. Ea îmi permite să stau între două forţe opuse, 
între „da-ul” şi „nu-ul” din mine, fără să mă identific cu 
niciuna. Sunt capabil să mă mişc nici înspre unul nici 
departe de celălalt. Aceasta este cunoscută în tradiţia 
Buddhistă ca „ecuanimitate”. Este abilitatea de a menţine 
înăuntru două poziţii opuse, fără suferinţă sau cedare în 
nicio direcţie. Aceasta este esenţa Muncii. Eu sunt o masă 
de „eu-uri” contradictorii înăuntru, multe opuse unul cu 
celălalt, fiecare dorind controlul organismului pentru a-şi 
îndeplini propriile scopuri egoiste. Intre acestea stă 
observarea de sine fără judecată. Eu mă găsesc pe mine, 
nu mă identific. Rămân destul de liniştit înăuntru, nu merg 
nici încoace, nici încolo. De aceea forţele sunt reconciliate 
şi mişcarea este posibilă. 

Deci nu te lăsa amăgit de rezistenţa la Muncă. Este la 
fel de inevitabilă precum e umbra care urmează corpul. 
Este prin lege şi este necesară. Nu există dezvoltare fără 
ea. De fapt, rezistenţa devine un ghid foarte util care îmi 
semnalează când sunt pe o cărare corectă. Ego-ul 
consideră orice observare de sine condamnabilă şi îi 
rezistă cu o mare forţă. Cu cât cineva descoperă munca 
diferitelor „eu-uri” cu atât va fi mai multă rezistenţă. 
Supravieţuirea lor depinde de faptul că eu să rămân 
inconştient şi să nu le văd. Ele nu pot supravieţui pentru 
totdeauna, când lumina observării de sine este poziționată 
pe ele. Ele trăiesc în întuneric. Pe măsură ce cineva 
avansează în Muncă şi câştigă mai multă pătrundere şi 
înţelegere, rezistenţa nu se diminuează, ci creşte în 
consecinţă. Cu cât este mai mare rezistenţa interioară, cu 


atât este mai sigur că sunt pe cărarea corectă şi am 
descoperit ceva ce e adevărat. 

Sunt înţelepţi oamenii care înţeleg atât natura cât şi 
valoarea rezistenţei interioare la observarea de sine. Ei o 
vor lua ca o binevenită indicație că au descoperit ceva de o 
reală valoare şi nu vor abandona eforturile de a vedea. E o 
zicală în Muncă: „Dacă văd ceva, nu trebuie să fiu acel 
lucru” (Jan Cox). 

Practica răbdătoare şi efortul de a vedea şi de a 
simţi, mă va deplasa prin rezistenţă fără luptă sau violenţă 
interioară de niciun fel şi în special fără judecare. 
Judecarea este rezistenţă. Nu este nevoie de luptă sau 
blamare. Doar observă cu ecuanimitate şi cu un corp 
relaxat. Când apa întâlneşte rezistenţă, ea pur şi simplu 
trece pe lângă, peste sau pe sub. Ea cedează pentru a 
continua să se mişte. Artele marţiale folosesc aceeaşi idee, 
să mă mişte cu, nu împotriva forţei care vine înspre mine 
şi să nu tensionez corpul ci să stau relaxat în faţa opoziţiei. 
Rezistenţa există prin lege. Foloseşte-o, nu te lupta cu ea. 

În acelaşi mod, după o viaţă de practică în acest fel, 
cineva poate fi capabil să folosească propria moarte ca pe 
un aliat şi un consilier, mai degrabă decât inamicul de 
temut care ne învaţă cultura noastră că e. Nu este nevoie 
de zbucium sau de luptă cu ea. Este un dar dat de Creator. 
Creatorul este numai dragoste, aşadar moartea este 
dragoste. Acceptându-mi propria moarte în timp ce trăiesc 
îmi arată modul corect de a trăi: fii lent în a judeca şi rapid 
în a ierta. Toată lumea pe care am cunoscut-o, fără 
excepţie, va muri. Aşadar, care este lupta? Unde este 
zbuciumul? Fără judecare: aceasta este calea observării de 
sine. 

Ecuanimitatea 

Să fii fără judecată, care nu este acelaşi lucru cu a fi 
fără discernământ, este ecuanimitate, să nu te duci nici 
înspre cald nici departe de rece, ci să rămâi stabil când 
dorinţa tensionează lesa. 

Poate că ai văzut simbolul antic pentru ecuanimitate: 
între doi Lei care stau faţă în faţă, soarele de la apus stă 


nemişcat la orizont, lumina sa luminând egal nu-ul şi da-ul. 
Indienii nu i-au dat un nume dar au spus, în ceea ce 
priveşte faptul că tu mănânci ursul sau ursul te mănâncă 
pe tine, ambele sunt la fel. 

(Red Hawk) 

CAPITOLUL 11 

Tampoane 

Avem sisteme speciale în noi care ne împiedică să 
vedem contradicţiile (noastre). Aceste sisteme sunt numite 
tampoane. Tampoanele sunt aranjamente speciale... care 
ne împiedică să vedem adevărul despre noi şi despre alte 
lucruri.  Tampoanele ne împart într-un soi de 
compartimente rezistente la gând. E posibil să avem multe 
dorințe, intenții, scopuri contradictorii şi nu vedem că sunt 
contradictorii pentru că tampoanele stau între ele şi ne 
împiedică să vedem dintr-un compartiment în altul... ele 
fac imposibil de văzut... oameni cu tampoane foarte 
puternice nu văd niciodată... În general, fiecare tampon 
este bazat pe un fel de presupunere greşită despre sine, 
despre capacitățile, despre puterile, înclinațiile, 
cunoştinţele, ființa, conştiinţa,  ş.a.m.d... ele sunt 
permanente; în aceleaşi circumstanţe, cineva vede şi simte 
aceleaşi lucruri. 

(PD. Ouspensky. The Fourth Way, 153 - 154) 

lată cum labirintul, sau complexul intelectual- 
emoţional funcţionează pentru a mă împiedica să văd: 
„sistemul tampon*”. Acesta este un elaborat sistem de 
distrageri care capturează atenţia şi mă împiedică să văd 
cum labirintul capturează şi consumă atenţia. „Sistemul 
tampon” este compus din multe lucruri, dar sunt cinci 
clase generale care mă pot ajuta să încep să văd 
tampoanele: 

1) învinuire („nu eu”); este un mod clasic prin care 
complexul intelectual-emoţional îşi menţine controlul, în 
special în relaţii. În momentul în care apare învinuirea, am 
ocupat poziţia de „a avea dreptate” şi trebuie să 
demonstrez că tu nu ai. Sfârşitul relaţiei pentru moment. 
De acum acolo există doar atac şi apărare, război tot 


timpul. 

2) justificare („eu-dar”); aşa consider că am dreptate 
indiferent care este comportamentul meu: „Da, am lovit-o. 
Ai văzut-o cum flirta cu acel bărbat? Bineînţeles că am 
lovit-o!” 

3) importanța de sine („doar-eu”); Don Juan Matus, 
indianul Şaman Yaqui, l-a învăţat odată pe ucenicul său 
Carlos Castaneda, „Ceea ce ne slăbeşte este a ne simţi 
ofensaţi de ceea ce fac şi ce nu fac ceilalţi. Importanţa 
noastră de sine necesită să ne petrecem aproape toată 
viaţa fiind ofensaţi de către cineva. Fără importanţă de 
sine suntem invulnerabili”. (Carlos Castena. Tales of 
Power. New York: Simon and Shuster, 1974). Aceasta este 
partea agresivă a relaţiei agresorvictimă, dominarea. 

4)  compătimirea de sine  („săracul-de-mine”); 
imaginea în oglindă a importanţei de sine, partea pasivă a 
agresivităţii importanţei de sine, modul viclean de a 
menţine controlul în relaţie, calea victimei, supunerea. 

5) vina („răul-de-mine”); acesta este unul dintre cele 
mai puternice instrumente de control şi manipulare a 
comportamentului în relaţii, atât la nivel de societate cât şi 
la nivel personal. 

Aceste cinci lucruri constituie un mare interes, 
cineva ar putea spune chiar fascinaţie sau obsesie, pentru 
atenţie, care este instantaneu distrasă de către ele de la 
observarea  labirintului. Acesta este modul în care 
labirintul mă împiedică să aud şi să folosesc ajutorul real; 
este modul în care labirintul mă împiedică să mă văd aşa 
cum sunt, astfel menţinându-şi intacte mecanismele de 
„capturare şi consumare”. Are un interes investit în faptul 
ca eu să nu înţeleg ce se spune aici, şi ştie că această 
informaţie nu este în interesul lui. 

Dar este mecanic = obicei, inconştient. Tu nu trebuie 
să fii aşa. Acesta este avantajul nostru asupra lui. Pot 
învăţa să observ complexul intelectual-emoţional în timp ce 
lucrează pentru că este predictibil: acţionează în același 
mod de fiecare dată. Şi doar prin a vedea, eu pot să devin 
liber, neschimbând nimic decât relaţia mea cu labirintul. 


Nu schimbând labirintul cu totul, ci relaţia mea cu el = 
non-identificare. Aşadar, toate eforturile de a vedea un 
tampon care mă ţine confuz şi distras, sunt foarte utile 
pentru munca mea. Asemenea lucruri ca judecarea, 
identificarea, negativitatea, gândire care nu e necesară şi 
emoție care nu e potrivită, sunt inevitabil acompaniate de 
tensiune ce nu e necesară - aşadar, tensiunea ce nu e 
necesară este un semnal de avertizare că labirintul îşi 
întinde pânza. Este un mecanism instantaneu de feedback. 
De unde indicaţia: observă tensiunea ce nu e necesară. 
Eforturile de a menţine corpul relaxat sunt foarte utile şi 
productive. Asemenea eforturi sunt numite în Zen „efort 
fără efort”, pentru că nu este un „efort” muscular pentru a 
te relaxa, ci un efort de observare interioară, 
conştientizarea corpului şi înţelegere. Mai mult, relaxarea 
în interior înseamnă de asemenea relaxarea strânsorii 
identificării cu funcțiile corpului şi cu labirintul 
complexului  intelectual-emoţional. Aceasta este de 
asemenea cunoscut în anumite tradiţii, precum Zen, ca 
„efort fără efort”: să devii activ-pasiv în interior. 

Aşadar, munca de a observa tampoanele este o 
muncă înceată şi răbdătoare. Sunt multe dispozitive 
încorporate pe care le-am creat pentru a evita oroarea şi 
ruşinea a ceea ce am devenit pentru a supravieţui în 
nebunia lumii din jurul meu. Dacă aş fi rămas sănătos şi 
stabil într-o lume nebună, aş fi devenit rapid un nedorit, un 
făcător de probleme. Tampoanele servesc să menţină o 
anumită stabilitate cotidiană în lumea exterioară. 
Îndepărtarea tampoanelor este o muncă delicată şi nu 
poate fi făcută prea repede. Să faci asta ar fi periculos şi 
neproductiv. Pe măsură ce observ, noi calităţi şi virtuţii vor 
apărea în mine ca produs secundar al observării de sine. 
Tampoanele se vor dizolva pe măsură ce conştiinţa se 
trezeşte şi se dezvoltă în mine; tampoanele vor deveni 
imposibil de păstrat. Nu-mi mai pot ignora contradicţiile. 
Şi noile virtuţii care apar spontan în mine vor înlocui 
tampoanele care îmi menţin falsa personalitate. 

Întotdeauna în Muncă, marea lege este: Acordă 


atenţie; mergi încet; rămâi liniştit. Nu este nevoie de 
grabă. Munca nu poate fi grăbită. E nevoie de multă 
răbdare şi această răbdare se va dezvolta în mine pe 
măsură ce observ. Ceea ce am nevoie şi este dorit în mine 
apare pe măsură ce este nevoie; ajutorul va veni de Sus, de 
la ceea ce mă observă pe mine. Eu trebuie pur şi simplu să 
am încredere în procesul ce se desfăşoară în mine. Încet 
este sigur şi în siguranţă. Tampoanele există ca protecţie 
pentru un psihic fragil. Dacă îmi văd direct sinele aşa cum 
e, divizat şi fragmentat, şocul şi oroarea mă vor distruge. 
Nu putem îndura să ne vedem propria nebunie şi 
tampoanele mă protejează de acel şoc, asigurându-se că 
rămân „nebun normal”. Majoritatea dintre noi reuşim să 
rămânem nebuni funcționali. Dar suferinţa acestei nebunii 
este prea greu de suportat chiar şi cu tampoane pentru 
majoritatea dintre noi, de aceea ne auto-medicăm pentru a 
suporta suferinţa bolii noastre mintale. In mod tradiţional, 
noi folosim bani, sex, putere, faimă sau droguri pentru a ne 
distrage de la durerea condiţiei noastre şi ne amorţii faţă 
de realitatea stării noastre interioare. Este mai mult decât 
oricare dintre noi poate suporta. Legea Muncii pentru a 
intra în „Coridorul Nebuniei*” este: Singurul drum înspre 
afară este prin Trebuie să trec prin nebunia mea. 
Observarea de sine şi reamintirea de sine sunt modurile de 
a traversa în siguranţă Coridorul. 

Pur şi simplu găseşte-te pe tine şi observăcţi 
contradicţiile fără a le judeca şi fără a încerca să schimbi 
lucrurile. În final, pe măsură ce mă maturizez în această 
Muncă, schimbarea va apărea din ceea ce este observat. 
Schimbarea poate să apară doar pe măsură ce mă 
maturizez şi va apărea ca graţie din practica observării de 
sine. Voi vedea ce să fac şi cum să o fac. Voi vedea când 
lupta e necesară şi pentru ce să mă lupt. Nu e nevoie să 
mă lupt împotriva a nimic; voi vedea pentru ce să mă lupt 
şi asta, încet, va lua locul a ceea ce nu mai este necesar. 

Nu a rămas nimic 

Nimic nu mă mai interesează. 

Zilele se târâie ca viermii după o ploaie grea şi eu pot 


să stau aici pe veranda protejată din zori până seara, 
nefăcând nimic doar uitându-mă cum se mişcă umbrele de 
la un copac la altul până când totul este cuprins de un 
negru palid, ca inima mea goală. 

Sportul obişnuia să mă intereseze dar ei au devenit 
corupți cu toţii de lăcomie şi de un dispreţ brutal pentru 
fani. 

Ziarul avea odată speranţă pentru mine datorită 
glumelor, dar nu mai: 

Calvin şi tigrul său erau ultima gură de adevărată 
nebunie şi idioţenie comună lăsat în risipire de simplii 
proşti. 

Televizorul este o plictiseală zdrobitoare după alta 
intercalate de reclame asurzitoare mai rele decât cel mai 
prost show. 

Stau aici pe veranda protejată când deodată, ea 
apare din nou. 

În fiecare zi această frumoasă femeie cu părul şaten 
lung până aproape de frumosul fund, vine mergând. Astăzi 
are pantaloni scurţi şi picioarele splendid musculoase, 
curbele şi formele, coapsele 

2 stâlpi conici de piele fină, aproape pot să-i simt 
părul cu buzele şi apoi ea a trecut dincolo de deal. 

Unde rămăsesem? Oh, da Nimic nu mă mai 
Interesează. 

(Red Hawk. The Art of Dying, 105) 

CAPITOLUL 12 

A vedea şi a simţi 

Onestitatea autentică faţă de sine, fructul unei 
practici dedicate de observare de sine, este cheia pentru a 
rupe ciclul de blocare a minții. 

(Lee Lozowick. Feast or Famine, coperta din spate) 

Suntem atât de condiţionaţi să credem că atunci 
când vedem o problemă trebuie să o „reparăm” imediat, 
încât unul dintre cele mai dificile lucruri de făcut în Muncă 
este a observa fără a interveni sau a judeca sau a schimba 
ceea ce este observat. Lasă sabia jos şi încetează lupta, 
Călător obosit. A lupta este o capcană. Un „eu” luptă 


împotriva altuia, un sine divizat şi nebunia este perpetuată 
la nesfârşit. Nu există un sfârşit la ceea ce trebuie 
„reparat”. Dar pentru că instrumentul biologic uman este 
creat de o inteligenţă înţeleaptă, blândă şi binevoitoare, 
vine cu o singură unealtă de operare: observarea de sine. 
Eu sunt un idiot fără speranţă şi totuşi până şi eu am 
învăţat cum să folosesc această unealtă. Şi tu poţi. Suntem 
făcuţi astfel încât oricine, care nu e distrus permanent şi 
organic sau clinic nebun, îşi poate regăsi sănătatea prin 
muncă lentă şi răbdătoare cu sinele. Este superb modul în 
care funcţionează. Este simplu şi elegant să înveţi şi astfel 
să creşti şi să te maturizezi. Şi unealta pentru a învăţa este 
observarea. Trebuie să învăţ cum să învăţ. Odată ce am 
învăţat cum să învăţ, „nu există capăt” (domnul Lee 
Lozowick) privind ceea ce pot învăţa, cât de departe pot 
merge sau ce pot obţine. 

Există în fiecare dintre noi, chiar şi în cei mai răi, 
bunătate fundamentală; este în natura fiinţei noastre. 
Venim cu ea în această încarnarea ca oameni şi ea rămâne 
latentă, aşteptând să iasă din înveliş, având nevoie doar de 
invitaţia organică de a ieşi. Invitaţia este un corp relaxat, 
înăuntru şi în afară. Relaxarea interioară este absenţa 
identificării, o neintervenire activ-pasivă cu ceea ce este 
observat. Îndată ce am ajuns la această stare, prin 
renunţarea la efortul de a „repara“, atunci fără efort, 
bunătatea mea fundamentală apare. Devine principiul activ 
în instrumentul biologic uman; este activă-pasiv. 

Atunci, complexul intelectual-emoţional devine pasiv 
în el însuşi. 

Rezultatul este apariţia bunătăţii fundamentale care 
se manifestă ca funcţii înalte ale instrumentului: blândeţe, 
generozitate, iertare, compasiune şi altele asemănătoare. 
Singurul lucru care mi se cere, locul meu în schema 
creaţiei, este să-mi văd şi să-mi simt starea interioară aşa 
cum este, fără a judeca sau a încerca să schimb ceea ce 
observ. 

A vedea vine din centrul intelectual şi este una din 
funcţiile sale adevărate şi de bază. Pentru reamintire de 


sine, pentru a mă găsi, a-mi plasa atenţia pe senzațiile 
corporale şi a-mi observa contradicţiile fără identificare, 
este necesar intelectul. Intelectul îşi aduce aminte şi 
îndrumă atenţia, o plasează şi o menţine. A vedea este una 
din funcţiile sale şi când face acest lucru se află la locul 
său. Trebuie antrenat să-şi ştie locul. Doar atunci poate 
servi în mod eficient. Aşa cum este acum, nu se află la 
locul său şi iroseşte cantităţi enorme de energie în gândire 
ce nu e necesară. Fură energia care este necesară pentru 
observarea de sine, pentru a-şi menţine fluxul de 
sporovăială şi judecare. Tot ceea ce se cere de la el este să 
vadă fără să intervină. 

In acelaşi mod, a simţi vine din centrul emoţional şi 
este una din funcţiile sale adevărate şi de bază. Când 
atenţia este plasată pe a-mi vedea contradicţiile, şocul îmi 
va produce suferinţă. Aceasta este suferinţă voluntară şi 
poate fi intensă. Trebuie doar să rămân în ea şi să nu mă 
distrag prin bani, sex, putere, faimă sau droguri. Singurul 
drum înspre afară este prin A simţi această suferinţă este 
este una din funcţiile reale ale centrului emoţional şi îi 
permite să-şi înveţe locul potrivit în schema de 
transformare a energiei corpului. Energia acestei suferinţe 
prin a simţi este transformată într-o energie mai înaltă şi 
mai fină care poate fi utilizată de către corp pentru 
observarea de sine. De asemenea, are funcţia de a hrăni 
centrii mai înalţi, sau pe Creator, una dintre obligaţiile 
noastre ca fiinţe mature, să hrănim aşa cum suntem 
hrăniţi. Domnul Gurdjieff a numit-o „legea mentenanţei 
reciproce”, este o funcţie înaltă a instrumentului biologic 
uman, o funcţie a sufletului matur. 

Prin a vedea, în centrul intelectual apare intenţia. 
Prin sine însăşi intenţia nu poate face treaba, dar serveşte 
la focusarea intelectului şi la trezirea inteligenţei sale 
organice. De la a simți, apare dorința* în centrul 
emoţional. Prin sine însăşi dorinţa nu poate face treaba, 
dar serveşte la focusarea emoţiilor şi trezeşte ceea ce este 
numită „atenţia-sentiment”. Acum atenţia răsare în doi 
centri în acelaşi timp şi luate împreună, atenţia şi dorinţa 


devin sămânţa voinţei reale şi abilității de a face. Când 
aceşti doi centri sunt combinaţi cu senzaţia corporală, care 
vine din centrul instinctului, acum am trei centri muncind 
armonios şi sunt capabil să încep să am voinţă reală, 
abilitatea de a face: scopul răsare din conştiinţă şi din 
combinarea celor trei centri care lucrează împreună. Sunt 
capabil să stabilesc ce este nevoie şi ce vreau pentru 
Munca mea, să creez un scop pentru a direcţiona 
comportamentul şi să menţin o linie clară şi directă până la 
atingerea scopului. Aceasta este funcţia conştiinţei în 
sufletul sau fiinţa matură. 

Sarcina mea ca fiinţă într-un instrument biologic 
uman este mică, dar este crucială în schema lucrurilor: mi 
se cere să văd şi să simt funcţiile instrumentului până la 
punctul de sănătate, care este munca armonioasă a tuturor 
centrilor, fără interferenţă. Sarcina mea este să nu 
intervin, să nu încerc să „repar”, sau să judec. Simplu de 
înţeles, dificil de realizat. Este nevoie de mult efort pentru 
a ajunge la „efort fără efort”. Odihneşte-te în cine eşti, 
Călător obosit şi pune capăt luptei. 

Şi ce dacă? 

Ţi-a dispărut câinele şi nu s-a întors niciodată? 

Şi ce dacă. 

Vecinul a luat din proprietatea ta şi a refuzat să 
corecteze asta? 

Şi ce dacă. 

Părinţii nu te-au iubit? 

Şi ce dacă. 

Ţi-ai prins soţia în pat cu cel mai bun prieten al tău? 
Şi ce dacă. 

Soţul tău a murit de atac de cord şi ţi s-a spus că mai 
ai trei săptămâni de trăit? 

Şi ce dacă. 

Ne naştem toţi ca să murim? 

Şi ce dacă. 

Rasa umană este în pragul extincţiei? 

Şi ce dacă. 

Bombele atomice sunt toate în mâinile unor lunatici? 


Şi ce dacă. 

Totul este aşa cum este, exact aşa cum este; toate 
sensurile şi toată suferinţa venită din a judeca drept bine 
sau rău, este arbitrară, subiectivă, relativă şi fără sens. 

Eşti total şi vehement în dezacord cu asta? 

Şi ce dacă. 

(Red Hawk) 

A deveni un ipocrit 

Prostul care ştie că e prost E cu atât mai înţelept. 
Prostul care crede că e înțelept Este într-adevăr prost... 
Pentru o vreme nebuniile prostului sunt dulci, dulci ca 
mierea. 

Dar la sfârşit devin amare. 

Și cât de amar suferă el! (Buddha. Dhammapaaa, 25, 
26) 

O bună prietenă de-a mea care este în Muncă de 
puţin timp mi-a scris, mă simt ca un ipocrit foarte 
furios...”. Bineînţeles că aşa se simte. Nu poate fi altfel. 
Acesta este semnul că în mine, conștiința* s-a trezit. Şi 
dacă nu schimb cursul, suferinţa conştiinţei mă va chinui şi 
va fi de nesuportat. Mulţi caută orice distragere de la „a 
simţi” acea suferinţă. În mod tradiţional, aceste distrageri 
iau cinci forme: bani, sex, putere, faimă, droguri (de orice 
fel, incluzând mâncare, relaţii bazate pe frică, 
cumpărături, tehnologii de orice fel, etc.). Când sufăr din 
conştiinţă, reacţia instrumentului biologic uman - care 
este un instrument mamifer - este simplă, luptă sau fugi. 
De aceea în practica observării de sine avem indicaţiile să 
nu schimbi (luptă) ce e observat („a vedea”) şi să „simţi” 
(să nu fugi). 

Aşa cum sunt, de fiecare dată când violez conştiinţa, 
sunt un ipocrit. Punct. Şi trebuie să rămân în acel 
sentiment. Trebuie să-l simt fără să fug de el prin 
distrageri. Trebuie să sufăr voluntar. Scrisoarea prietenei 
mele a fost scrisă de cineva care simte pulsatțiile 
conştiinţei suferinde, chiar dacă ea nu ştie încă ce simte 
sau de ce este insuportabilă. Poate fugi de ea, dar nu se 
poate ascunde; nu are unde să se ascundă. Conştiinţa ei s- 


a trezit şi ea suferă. Ea „vede” că este o ipocrită. Şi eu la 
fel. Eu, cel care îţi scrie şi îţi dă instrucţiuni în această 
practică, sufăr de ipocrizia mea. Nu există altă suferinţă ca 
asta. Este aproape suportabilă. Şi această pulsaţie de 
suferinţă de la Creator nu judecă, nu condamnă, pur şi 
simplu suferă. Va suferi până nu îndrept orice aş fi făcut ce 
a cauzat suferinţa. De la un moment dat în dezvoltarea 
mea, este imposibil să ignor această suferinţă. Nu mă pot 
odihni până nu repar ce am de reparat. 

Miracolul conştiinţei este doar acesta: tot ce trebuie 
să fac este să „văd” şi să „simt”. Asta va face Munca 
interioară de transformare. Face asta în mine. Eu sunt un 
martor al acţiunilor sale asupra mea ca fiinţă. Ea 
realizează schimbările în interior, nu eu. Eu nu mă pot 
schimba. Dar pot „să văd” şi „să simt” şi făcând asta pot să 
intru în suferinţa voluntară. Restul se întâmplă conform 
legii. 

Dacă conştiinţa este Dumnezeu şi eu nu am nicio 
dovadă care să demonstreze contrariul sau vreun motiv să 
nu am încredere în această învăţătură - atunci când încalce 
conştiinţa din mine, suferinţa Creatorului este cea pe care 
o simt. Este un alt fel de graţie, dăruită celor care doresc 
să muncească şi fac asta de bunăvoie şi în mod voluntar. 
Uşa este deschisă pentru mine, pentru a simţi consecinţele 
propriului meu comportament asupra Creatorului. 
Gândeşte-te ce înseamnă asta pentru tine ca fiinţă umană. 

Aşa că nu dispera. Continuă „să vezi” şi „să simţi”. 
Continuă să observi. Respectă legea, nu lăsa nimic să 
intervină între tine şi lege. Legea te va transforma. Poţi să 
ai încredere în lege; conştiinţa este legea. Poţi avea 
încredere în ea, întotdeauna şi în orice privinţă. lubesc 
ipocrizia prietenei mele pentru că înţeleg ce înseamnă. Dar 
de la un ipocrit la altul, este mult mai uşor pentru mine să 
văd ipocrizia ta decât să o văd pe a mea. 

Chiar astăzi am fost la birou să muncesc puţin la 
poezie. l-am spus soţiei mele că voi fi plecat pentru 
aproximativ două ore. Dar când am ajuns acolo, au apărut 
probleme cu calculatorul iar ceea ce trebuia să fac era mai 


detaliat decât crezusem şi am petrecut majoritatea zilei la 
birou, poate şase-şapte ore. Telefonul îmi era deconectat, 
aşa că n-am putut să o sun să-i spun. Nu mi-a trecut prin 
cap că aş putea să mă duc într-un alt birou sau jos, în 
biroul central să o sun. Când am ajuns acasă, ea era 
supărată, rănită şi furioasă. Dar a stat jos şi a vorbit cu 
mine pe un destul de redus spunându-mi ferm că îşi dorea 
ca sentimentele ei să fie luate în considerare şi ca eu să fiu 
un om de cuvânt, grjuliu şi pe care se poate baza. Eu am 
fost ofensat şi defensiv, plin de justificări faţă de acţiunile 
mele. Pentru moment mi-am scuzat şi mi-am apărat 
ipocrizia, dar conştiinţa îi dădea pulsaţii mici de 
remuşcare. Şi ştiam că are dreptate. Curând mi-am cerut 
scuze. 

Răspunsul ei a fost că scuzele nu erau reale pentru 
că nu le simţeam. Era pe jumătate adevărat. Avea dreptate 
că nu simţeam ca şi cum trebuia să-mi cer scuze. Simţeam 
că vreau să intru în defensivă şi în represalii pentru că am 
fost expus. Acesta era un „eu” bine cunoscut din mine, un 
„eu” uşor de ofensat, ostil, rece, crud, un „eu” fără respect 
faţă de Muncă sau faţă de ceilalţi, dorind doar să aibă 
dreptate şi să se răzbune. Şi acesta era în mine. În acelaşi 
timp, era un scop în mine, de a face ce trebuie indiferent 
cum mă simt sau ce dispoziţie e în mine. Eram angajat 
practicii de a face ce trebuie, de a opera din bunătatea 
fundamentală, chiar dacă nu simţeam să fac asta. Am fost 
sincer când mi-am cerut scuze chiar dacă în acel moment 
nu simţeam să fac asta, ci simţeam că vreau să lovesc 
înapoi. Deci, ce vreau să spun e simplu: fă lucrul corect 
Chiar dacă nu simţi să-l faci. Acesta este modul în care eu 
tratez cu ipocrizia mea. Acesta a fost un moment de un 
altfel de reamintire de sine: în mijlocul unei anumite 
dispoziţii (un mic „eu” interior) m-am găsit pe mine, mi-am 
conştientizat corpul şi mi-am reamintit scopul. 
Deschiderea soţiei mele înspre a discuta a declanşat în 
mine dorinţa de reaminintire a Muncii şi de a acţiona 
conform ei. lată un caz în care nivelul şi onestitatea 
răspunsului unei persoane m-au ajutat să mă comport într- 


un mod mai frumos, din bunătatea fundamentală. Dacă ea 
nu ar fi făcut asta? Nu ştiu; nu întreba. 

E mai uşor de văzut un fir de praf în ochiul vecinului 
tău 

Un învăţător spiritual înţelept m-a întrebat dacă 
vreau să îndeplinesc o sarcină simplă cu oamenii lui în 
Little Rock. 

Am crezut că am făcut o treabă bună, aşa că e un şoc 
când primesc o mustrare aspră de la Maestrul meu care 
îmi spune că am făcut un dezastru, indiferent câţi oameni 
au fost ajutaţi, cât a fost renovat, pentru că am făcut-o cu 
atitudinea greşită; 

operaţiunea a fost un succes, am raportat cu 
mândrie, trecând peste faptul că pacientul a murit: 

I-am ajutat să vadă că Atenţia lor este slabă, dar am 
fost arogant când era nevoie să fiu blând şi umil. 

Lucrul corect făcut din motive greşite este osândit 
aşa cum este un trandafir ce înfloreşte în afara sezonului. 
(Red Hawk. Wreckage, 73) 

Suferinţa Voluntară 

Căutătorul ar trebui să fie capabil să-şi vadă greşelile 
fără să se identifice cu ele. El trebuie să fie capabil să-şi 
controleze instinctul animal prin efort mental şi examinare 
a conştiinţei. 

(EJ. Gold. The Joy of Sacrifice, 118) 

Dacă vrei să ştii ce este suferinţa reală, prin opoziţie 
cu suferinţa mecanică creată de condiţionări, începe 
practica observării de sine fără judecare. Suferinţa ce 
apare din observarea de sine fără judecare este numită în 
Muncă „suferinţă voluntară”. Bineînţeles, este voluntară 
pentru că nimeni nu poate determina pe altcineva să se 
observe. Cum ar putea? Eu trebuie, prin propria mea 
voinţă, prin propria mea alegere să încep să mă observ 
fără să mă judec. Şi odată ce fac asta voi începe să sufăr 
într-un nou mod. Şi această suferinţă din mine este cea 
care va crea un nou organ, care este cunoscut în Muncă 
drept conştiinţă. Cineva care şi-a dezvoltat suficientă 
conştiinţă înăuntru, este numit „renăscut” sau „un om 


nou”. Nu pot să mai am aceeaşi relaţie pe care avut-o cu 
lumea mea interioară sau exterioară. Acum sunt capabil să 
iau asupra mea, voluntar, o parte din suferinţa Creatorului, 
să-l uşurez pe Creator de o parte din povară. Sunt capabil 
să-mi „ridic crucea şi să umblu” cum spune Matei 16: 24. 
Când un om înţelege Munca din experienţănu din ceea ce 
spun alţii atunci va începe să înţeleagă Evangheliile într-un 
alt mod. Să-ţi duci propria cruce este bucurie, dar nu 
bucuria aşa cum o ştim noi. 

Noi explorăm împreună modurile prin care un om se 
poate reface de pe urma rănilor din inimă. Toată lumea are 
aceste răni, toţi. Nici măcar lisus nu a scăpat de aceste 
răni. Crezi că tu ai reuşit să scapi? lisus este cel care, în 
tradiţiile creştine, demonstrează puterea suferinței 
voluntare. Aceasta mai este numită suferință conştientă, 
pentru că este rezultatul direct al faptului că omul devine 
mai conştient prin practica observării de sine. Primul nivel 
al conştiinţei este să devii conştient de sine. Asta face 
observarea de sine pentru mine; mă duce la un nivel de 
conştiinţă al umanităţii unde e posibil să devin conştient de 
mine. Umanitatea este inconştientă, mecanică, pe pilot 
automat, o creatură a obiceiului, mamifer prin natură, încă 
nu la nivelul unei fiinţe umane. 

Oamenii care şi-au trezit conştiinţa de sine au ajuns 
la primul nivel a ceea ce înseamnă să fii fiinţă umană. Nu 
mai sunt la nivelul umanităţii tipice. Acum o nouă suferinţă 
intră în viaţa mea, pentru că văd cu fiecare creştere a 
clarităţii, sinele divizat, natura mea fragmentată şi simt 
care este efectul acestei nebunii asupra mea. De aceea 
sufăr. Suferinţa este marele motivator în viaţa umană. 
Unde este plăcere, devin automatic, menţinând starea de 
fapt. Dar când intră durerea, sunt construit în aşa fel încât 
să mă îndepărtez de durere. Suferinţa mă motivează să 
muncesc, să fac eforturi, să văd mai mult pentru a-mi găsi 
drumul spre plăcere. 

Suferinţa voluntară apare din oroarea de a vedea 
sinele divizat fără protecţia multelor tampoane. Mă văd 
aşa cum sunt, nu aşa cum am pretins întotdeauna că sunt. 


Mă văd fără minciună. În mine apar onestitatea şi umilinţa, 
ca un produs secundar al observării de sine. Adică, toate 
virtuțile pe care marile religii le încurajează încep să apară 
în mine din matricea bunătăţii fundamentale. 

Suferinţa voluntară produce virtute în mine, dar nu 
este acea dreptate de sine care este atât de evidentă la cei 
care îşi arată virtuțile în mod public. Din dreptatea de sine 
vin cele mai rele comportamente umane, orori 
inimaginabile, război şi orice fel de violență. Nu. Ființa 
conştientă de sine are o virtute tăcută, ascunsă vederii, 
pentru că apare cu umilnţă. Văd ce sunt. Nu pretind că 
sunt altfel. Vorbind personal, văd că sunt un mincinos, 
lăudăros, arogant, plin de importanţă de sine, care le ştie 
pe toate, un hoţ, un tip care înşală, plin de pofte, de 
lăcomie, mizer, crud, insensibil, care crede că are mereu 
dreptatee nevoie să continui? Vezi cum eu şi cu tine 
suntem la fel? Suntem conduşi de ego şi din asta este ego- 
ul făcut. Când încep să văd asta în mine în mod onest, fără 
judecare, pur şi simplu aşa cum sunt lucrurile, începe 
suferinţa voluntară şi această suferinţă este 
transformaţională, nu ca suferinţa umanităţii tipice. 
Aceasta suferinţă este cea care trezeşte bunătatea 
fundamentală, inteligenţa organică şi conştiinţa. Chiar 
dacă punctul orb este ura de sine, aşa cum este al meu şi 
mesajul este „nu sunt bun de nimic”, totuşi, spre uimirea şi 
mirarea mea, ce apare în mine este bunătate 
fundamentală; devin bun în mod fundamental, în ciuda 
iadului personal creat de ego. 

Pentru mine, aceasta este bunăvoința. Creatorul 
nostru este bunătate, este dragoste, este conştiinţă, este 
atenţie. El îmi acordă atenţie, pentru că el locuieşte în 
mine, ca sine. El este atenţie şi El este ceea ce acordă 
atenţie. Şi prin bunăvoința lui, umilinţa apare. li 
mulţumesc lui Dumnezeu! Umilinţa este un balsam pe 
suferinţă. Este embrionul conştiinţei reale. Umilinţa este 
frumuseţe adevărată. Ea apare când am plătit pentru ea, 
nu înainte. Ea apare ca o revărsare naturală de bunătate 
fundamentală şi este rezultatul observării de sine 


răbdătoare, onestă, sinceră şi fără judecare. Poţi să vezi 
miracolul în asta? Poate poţi să vezi frumuseţea ei. O 
minunată bunăvoință salvează un nemernic ca mine. Dar 
acest „salvat” nu este rezultatul unei experienţe care are 
loc o dată, în care eu fac nişte afirmaţii că voi fi mai aşa 
sau mai aşa şi din acel punct în colo, indiferent care este 
comportamentul meu, eu sunt într-o stare de graţie. Nu 
despre asta vorbim aici. Plătesc cu suferinţă voluntară şi 
sunt răsplătit cu graţie. Este moment de moment. 

Nimic nu este nevoie să fie „reparat” aici. Ne este 
doar dat să fim un martor al Muncii Creatorului nostru. 
După ce-mi asum locul corect în relaţia cu Creatorul 
meuca martor-Creatorul face restul. 

Scopul meu este să observ fără să judec, „să nu fac” 
şi să las restul Creatorului. Creatorul este blând şi bun. 
Dar nu va interveni niciodată, pentru niciun motiv. Nu va 
forţa, nu va insista şi nu va fi agresiv în niciun mod. Cei 
care vor să le impună altora religia lor în mod agresiv sunt 
inconştienţi, aşa cum sunt eu. Nu are niciun sens să îi 
judec pe ei sau pe mine ci să sufăr pentru ei, aşa cum fac 
pentru mine, tăcut şi răbdător, fără să mă plâng sau să 
epatez. Persoana înţeleaptă conduce prin exemplu, cum se 
tratează pe el sau pe alţii, nu doar prin cuvinte. În 
persoana conştientă de sine, apare un lucru complet 
neobişnuit în lume: cineva în care cuvintele şi acţiunile se 
potrivesc. In tradiţia creştină, suferinţa voluntară este 
numită „Calea Crucii”. 

Smerit de dragoste 

Spui că ai avut un tată şi ţi-ai dorit să fie un prinţ dar 
s-a dovedit a fi un nătâng mârşav, un idiot fără speranţă 
lipsit de bun simţ al cărui comportament ar fi ruşinat un 
mistreţ sălbatic? 

Ei bine, eu sunt aşa. Un om ale cărui frici i-au rănit 
fiicele. Bărbaţii ca mine îşi adoră copii, deşi tremurăm în 
ignoranţa noastră, suntem caraghioşi şi fără graţie în 
devotamentul nostru. Dar încet, ce este brut în noi cedează 
în faţa îmbrăţişării fără frică a copilului la fel cum o 
câmpie aridă se predă vegetației luxuriente. 


Deşi în aronganţa lui omul mândru se poticneşte, 
adorarea copilului său îl înnobilează pe măsură ce îl 
smereşte. 

(Red Hawk. The Art of Dying, 50) 

Trezirea Inteligenţei-A Gândi în afara Cutiei 

Să fiu lipsit de echilibru este cel mai mare ajutor al 
meu, doar dacă îmi dau seama şi văd că „Eu” nu mă pot 
echilibra pe mine. Această dorință egoistă de care mă agăț 
este doar continuarea a ceea ce mă ţine lipsit de echilibru. 
Este nevoie să fie înţeleasă într-un mod nou. Eu nu pot 
reuşi şi atâta timp cât mă agăţ de dorinţa de a fi echilibrat, 
dezechilibrul continuă. Din nou, doar când sunt copleşit, 
când nu mai pot face faţă situaţiei, ceva complet nou poate 
să apară care să mă ajute să înțeleg ceea ce am cu 
adevărat nevoie. 

(Michel de Salzmann. Material for Thought 14, 12 - 
13) 

Trezirea inteligenţei apare în fiinţa umană atunci 
când în sfârşit realizez că eu singur nu mă pot schimba, 
este imposibil. Sunt prins într-o buclă, un ciclu repetitiv, o 
cutie. Am nevoie de ajutor şi este imposibil să-mi gândesc 
ieşirea din cutie. Nu este posibil să gândeşti afară din 
cutie. Dacă gândesc, sunt în cutie. Mintea în sine este 
cutia. Mintea este un computer binar. Asta înseamnă că 
poate gândi într-un singur sens: prin asociere, comparație- 
contrast, asta-şi nu asta, alb-negru, bun-rău, îmi placenu- 
mi place. Ea gândeşte numai prin comparații, prin asocieri; 
este un computer, de aceea singura funcţie a ei este să 
stocheze informaţii din trecut, din ceea ce este deja 
cunoscut. Ceea ce eu numesc „gândire” este doar funcţia 
memorie a minţii de a examina conţinutul, care este 
înmagazinarea trecutului ca memorie. Şi singurul scop al 
memoriei este să repete conţinutul şi să-i menţină tiparele. 
Are doar o singură funcţie: să gândească. Nu poate face 
altceva. Aşadar, în mod natural, încearcă să mă convingă 
că gândirea este cel mai important lucru pe care îl pot face 
şi că dacă nu gândesc tot timpul despre tot, voi muri. 
Odată ce mă convinge de importanţa gândirii, sunt 


identificat şi ea este în control. Întreaga noastră societate 
şi sistemul educaţional ce o oglindeşte sunt create în jurul 
poziţiei centrale a minţii. 

Nu-mi pot gândi drumul de ieşire din cutie. Când mă 
gândesc la Dumnezeu, sau la infinit, sau la orice altceva, 
acestea sunt concepte şi ele se află în cutie: Dumnezeu 
există în cutie; infinitul există în cutie. De fapt, fiecare 
lucru pe care îl poţi numi sau la care te poţi gândi, se află 
în cutie. Vezi dacă poţi să internalizezi asta în mod inuitiv, 
fără să te gândeşti la ea. Tot ceea ce tu cunoşti se află în 
cutie. Dacă îl cunoşti şi îl poţi numi, se află în cutie. În 
afara cutiei este o categorie de lucruri neştiute, care este 
realitatea. Asta include dragostea, care nu poate fi 
cunoscută, despre care nu se poate vorbi şi care nu poate 
fi înţeleasă. O numim din convenienţă, dar nu este ceea ce 
noi numim. Marele maestru lisus a spus „Dumnezeu este 
Dragoste” dar ştia foarte bine că ambii termeni sunt 
absurzi şi fără sens, doar cuvinte, nu lucrul în sine. 
Oricum, el vorbea cu idioţi, copii mici inconştienţi, ca 
mine, aşa că pentru a ne învăţa el a folosit un limbaj 
simplu, clar, şi asta ne învaţă Munca să facem. Spune-o în 
termeni simpli, astfel încât micile noastre creiere să poată 
înţelege ceea ce ar trebui să facem aici. 

Aşadar, pentru a ieşi din cutie trebuie să încep să 
înţeleg universul într-un mod nou, nu prin activitatea 
centrului intelectual. Centrul intelectual trebuie să devină 
pasiv, alert, receptiv; trebuie să rămână în modul „nu ştiu”, 
organic ignorant. Aceasta este trezirea inteligenţei. Sună 
contradictoriu, paradoxal: pentru ca inteligenţa reală să se 
trezească în mine, intelectul trebuie să devină ignorant. 
Vezi dacă poţi înţelege în mod intuitiv ce ar putea însemna 
asta. Observarea de sine cu credinţă, pe parcursul unei 
perioade lungi de timp mă va aduce la starea de „nu ştiu”. 
Doar atunci adevărata inteligenţă poate opera. Înainte de 
asta, tot ceea ce ştiu, tot ce este înmagazinat în memorie 
ca fiind cunoaştere, blochează operaţiunea inteligenţei. 
Inteligența reală vine din afara corpului, din centrii înalţi şi 
vine sub forma intuiţiei şi a inspiraţiei, funcţiile centrilor 


înalţi intelectual şi emoţional. 

Când mintea este tăcută şi receptivănu poate fi 
receptivă atâta timp cât crede că ştie şi pălăvrăgeşte tot 
timpulatunci este direct experimentat modul de înțelegere 
a realităţii afară din cutie; modul de înțelegere afară din 
cutie este intuiţia şi modul de exprimare afară din cutie 
este inspiraţia. Acestea sunt modurile de manifestare ale 
inteligenţei reale. Emisfera dreaptă este doar receptorul 
care, când este acordat cu frecvenţe înalte, primeşte date 
de intrare de la centrii înalţi. Mintea tăcută şi inima în 
pace, împreună, acționând în armonie, primesc 
înţelepciune. Pentru asta, tot ce mie mi se cere este să „nu 
fac”. Pentru că trebuie să fie o renunțare la gândirea 
mecanică, întâmplătoare a centrului intelectual şi la 
identificarea cu emoţiile centrului emoţional. Meditaţia 
este cea mai veche, ştiinţifică şi de încredere metodă de a 
face asta. Observarea de sine fără judecare sau intervenire 
este simplă meditaţie în acţiune. De aceea, fac o distincţie 
crucială între a gândi, care este întotdeauna şi numai în 
cutie şi directa înţelegere a realităţii, care este afară din 
cutie. 

Inteligența reală este trezirea canalului clar dintre 
inimă/minte şi centrii înalţi, pentru ca eu să pot primi 
înţelepciune. Nu vine de la mine, dar este primită de către 
mine. Înţelepciunea este disponibilă pentru toţi, dar la un 
preţ: preţul este renunţarea la tot ceea ce cred că ştiu şi 
saltul în abis, în necunoscut. Acesta nu este logic. Logica 
m-a dus până aici şi nu poate merge mai departe. Logica 
îmi va spune că numai ea mă poate duce în direcţia 
corectă, înspre ceea ce este logic. Acesta este logic, dar nu 
este inteligent. Dacă logica ar fi putut rezolva problema 
umanităţii, ar fi făcut asta acum mii de ani. 

În această carte am dat două definiţii foarte utile ale 
nebuniei, care luate împreună dau o idee clară a situaţiei 
mele: 1) a repeta acelaşi comportament din nou şi din nou 
şi a aştepta rezultate diferite; 2) un sine divizat. Acum 
adaug a treia definiţie a nebuniei: 3) a nu avea încredere în 
realitate. Este evident în oamenii bolnavi mintal că nu au 


încredere în realitate, dar nu este atât de evident în 
comportamentul meu până nu mă observ pe mine în mod 
onest, cu răbdare şi sinceritate. Inteligența e a şti în ce 
merită să ai încredere şi în ce nu. Numai observarea de 
sine cu răbdare şi în linişte îmi va arăta ce este de 
încredere în mine. Cred percepţia minţii asupra realităţii, 
percepţie bazat pe programările ei, dar ea vede numai 
ceea ce-i validează programările, o mică parte din 
impresiile care vin înspre ea, restul le respinge. 

Ceea ce mă  înnebuneşte atunci când văd 
absurditatea lumii este efortul de a înţelege şi de a vedea 
sensul unei lumi nebune, iar asta înseamnă să mă gândesc 
la ea. Totul este conform legii. Asta este tot ce trebuie să 
înţeleg. Nu trebuie să înţeleg „ce”-urile sau „cum ar fi 
dacă”-urile lucrurilor. Fa la ele mă înnebuptul de a mă 
gândi la ele mă înnebuneşte. În loc să se gândească la ea, 
inteligenţa face faţă realităţii fără percepții, aşteptări, sau 
judecări şi acceptă ce este aşa cum este. Apoi răspunde în 
mod adecvat aşa cum este ghidată de intuiţie şi inspiraţie. 
Face ceea ce este nevoie şi ceea ce este dorit. Astfel, nu 
intervine. 

Gândirea nu poate rezolva problema vieţii mele 
pentru că gândirea este problema vieţii mele. Dar demască 
problema. Mintea este activă pentru că i s-a cerut să facă 
imposibilul: să fie stăpân şi să aibă controlul. Sarcină 
imposibilă. Aşa că stă în spatele cortinelor din Oz şi 
operează un ecran fumuriu de gânduri continue care 
creează iluzia că sunt în controlul vieţii mele şi a realităţii. 
Pot să-mi continui viaţa ca un robot somnambul, mecanic, 
inconştient, un mamifer tipic care se integrează în turmă, 
o turmă, undeva. Pot continua să fac aceleaşi lucruri în 
acelaşi fel şi să nu trebuiască să gândesc pentru mine. 

Când folosesc cuvântul „a gândi”, nu-l folosesc în 
sensul obişnuit. Este un nivel mai înalt al gândirii care nu 
depinde de logică sau motivații pentru a înţelege. Mintea 
nu poate să înţeleagă. Tot ce poate face este să numească 
şi să înmagazineze informaţii prin asocieri, pentru a le 
folosi atunci când consideră că trebuie să facă asta. 


Aşadar, întrebarea: are mintea vreun rol practic de fapt? 

Absolut: 1) să observe; 2) să rezolve probleme 
tehnice în prezent; 3) să comunice cu ceilalţi; 4) să 
servească atenţia şi inteligenţa; 5) să se alinieze cu inima. 
Acesta este locul ei şi în locul ei este o unealtă incredibil 
de eficientă. Complexul intelectual-emoţional nu este creat 
să conducă. Când i se cere să conducă, conduce cu tiranie 
şi violenţă faţă de toţi, la toate nivelele. Este creat să fie un 
servitor credincios al centrilor înalţi, un receptor, ca orice 
computer. Faptul că computerele au pus stăpânire asupra 
lumii noastre ne spune câte ceva despre noi şi despre 
mintea ce le creează în imaginea asta. 

Ţin o listă diferită 

Vecinul meu îşi numără pierderile şi câştigurile, dar 
eu ţin evidenţa picăturilor de ploaie atunci când plouă; 

Işi notează despre monede şi bancnote în timp ce eu 
urmăresc furnicile cum urcă pe dealurile lor; 

În timp ce el este la birou făcând bani, eu merg la 
albine să adun miere, şi când el vine obosit acasă şi intră 
online, eu sunt în curtea din spate şi beau vin. 

Soţia mea şi cu mine stăm în întunericul ce se lasă şi 
ne uităm la licurici şi la stele, până când dispărem, 
acoperiţi de noapte, în timp ce vecinul meu îşi pune la cale 
viaţa la lumina calculatorului. 

(Red Hawk) 

Șocul în Fiinţă 

Când intensitatea este atât de mare încât nu poți 
nega moartea minţii nevrotice şi viaţa şi libertatea Muncii 
cu mintea, atunci eşti în poziţia în care poți face un pas... 

Noi Chiar nu recunoaştem faptul că nu avem de ales. 
Suntem cu totul în sclavia minţii nevrotice: fiecare 
respirație, fiecare cuvânt, fiecare gest. N-am putea fi liberi 
Chiar dacă viața noastră, dacă viața copiilor noştri ar 
depinde de asta. N-am putea. Noi nu avem opțiuninu 
putem fi liberi. Nu putem lua o decizie conştientă. Nu 
putem face un gest liber. Când ne dăm seama de asta, 
oroarea şi dezgustul sunt atât de copleşitoare încât vom fi 
forțați să alegem Munca cu mintea. 


Suntem forţaţi să vedem că suntem absolut şi 
complet lipsiţi de puterea de a alege, atunci când suntem 
dominați de mentalitatea noastră, şi şocul la vederea 
acestui lucru este ceea ce ne determină să alegem 

Munca cu mintea... 

(Lee Lozowick. In: Young, As It Is, 156) 

Numai un mare şoc va ajunge la nivelul fiinţei. Şi 
acest şoc trebuie să fie cumulativ, rezultatul a ani de 
observarea onestă fără judecată. Se acumulează privire 
după privire, precum apa ce picură pe o piatră. Este o 
acumulare homeopată de informaţie care duce în cele din 
urmă la realizarea că eu sunt mai mult decât această 
continuă paradă de obiceiuri intelectuale, emoţionale şi 
fizice. Este posibil mai mult decât această viaţă bazată pe 
frică. Odată ce fiinţa învaţă cum să înveţe, prin observare 
simplă şi constantă, găseşte în această tractică o sursă de 
hrană reală care satisface adânca foamea pentru adevăr. 
Tânjeşte după adevăr şi poate fi hrănită şi poate creşte 
doar printr-o dietă constantă din ceea ce e adevărat. Şi 
contrastul dintre ce e adevărat şi ce-mi este spus de către 
complexul  intelectual-emoţional şi manifestat în 
comportamentul meu zilnic, este sursa suferinţei. 
Experienţa directă devine profesorul meu, nu acumularea 
unui sistem de credinţe, cunoaştere împrumutată şi 
experienţa altora, care sunt stocate în memorie ca sine, în 
care cred şi cărora le ofer viaţa mea, fără rezerve. 

Contrastul dintre ce-mi spune memoria, gânditorul şi 
ceea ce-mi spune experienţa directă, mă va conduce în 
final să pun la îndoială orice autoritate, în special 
autoritatea complexului intelectualemoţional. Incet, încep 
să am mai multă încredere în realitatea pe care o observ 
decât în realitatea pe care mi-o oferă complexul 
intelectual-emoţional, care Îmi neagă bunătatea 
fundamentală şi creează o lume a fricii, pentru a susţine 
iluzia siguranţei şi controlului. 

Oricine practică observarea de sine cu fidelitate, fără 
judecare şi fără a schimba ceea ce este observat, cu 
onestitate de sine nemiloasă şi un corp relaxat, va ajunge 


mai devreme sau mai târziu la oroare. Este garantat. Este 
lege. Este experienţa mea. Asta numesc eu „şocul în fiinţă” 
şi este copleşitor. Văd că sunt un sclav total şi neajutorat al 
mentalităţii mele şi asta nu se va schimba niciodată. 
Singurul lucru care se poate schimba este relaţia mea cu 
ceea ce observ: fără identificare. 

Obiceiurile, tiparele adoptate din nou şi din nou din 
perioada copilăriei continuă să funcţioneze în mine 
indiferent de efectul pe care îl au în viaţa mea, în relaţiile 
mele şi asupra stării mele de bine. Ele nu vor ajunge la un 
final niciodată; ele nu se vor schimba niciodată; ele nu se 
vor opri niciodată; altceva trebuie să se oprească în mine. 
Să vezi asta cu adevărat este groaznic. Şi această groază 
este cea care trezeşte fiinţa din paralizia inconştientă în 
care se află de când viaţa l-a copleşit când era un mic 
copil. Ca şi copil am fost obligat să mă conformez unei 
definiţii a realităţii care era în directă contradicţie cu 
sentimentele mele, simţurile mele şi ceea ce înţelegeam în 
mod intuitiv. A nu reuşi să mă conformez însemna să pierd 
dragostea. Acum, după ani de observare de sine realizez în 
acest moment esenţial, un moment care îmi poate schimba 
viaţa, că dacă nu-mi asum responsabilitatea pentru viaţa 
mea, pentru gândurile mele, pentru emoţiile mele, pentru 
obiceiurile mele şi pentru funcţiile instrumentului biologic 
uman, atunci voi fi înrobit şi identificat cu nebunia mea 
până la moarte. Voi avea o viaţă de mamifer şi o moarte de 
câine. Ceva trebuie să se oprească. Acum este clar că 
complexul intelectual-emoţional nu se va opri. Singura 
posibilitate este ca identificarea mea cu el să se oprească, 
„Curcan rece” cum a fost numit de domnul E.J. Gold. 

Obiceiurile sunt o buclă de bandă care merge 
necontenit în complexul intelectual-emoţional. Această 
bucla este folosită de labirint (complexul intelectual- 
emoţional) să captureze şi să consume atenţia, cu care se 
hrăneşte pentru a rămâne în viaţă şi pentru a-şi continua 
ciclul. Fără identificarea mea, labirintul nu-şi poate 
menţine continua  bandă-buclă.  Nu-şi poate juca 
programele. Memoria, gânditorul, emisfera stângă a 


creierului este un calculator electrochimic complex 
programat pentru a-şi repeta tiparele. Simplu. Întreaga sa 
existenţă este construită în jurul acestui singur scop: să 
menţină, să conserve şi să-şi repete tiparele. Singurul 
lucru care se poate schimba în acest ciclu este relaţia mea 
cu el = nonidentificarea cu tiparele sale şi cu punctul meu 
orb = ura de sine. Identificarea se poate opri. Aceasta este 
o alegere a unei fiinţe conştiente. Singurul „progres” este 
a vedea şi a simţi tiparele pe măsură ce ele se desfăşoară 
= observarea de sine fără judecare şi fără identificare. 
Când l-am văzut suficient încep să înţeleg că nu se va 
schimba niciodată, că îşi va repeta programele şi va 
consuma atenţia până la moarte. Când înţeleg asta nu doar 
în centrul intelectual ci şi în cel emoţional, când nu doar 
văd asta, ci o simt în mod adânc - oroarea şi şocul 
ororiiatunci se poate întâmpla ce este numit „şocul în 
fiinţă”, în care cel ce e adormit în interior, fiinţa 
inconştientă face un pas înainte şi-şi ia locul de drept în 
instrumentul biologic uman şi-şi asumă responsabilitatea 
pentru învăţare şi pentru viaţă. Atâta timp cât fiinţa nu 
este conştientă de ea, nu poate să vadă ce o consumă. 
Dacă văd, nu trebuie să fiu ceea ce văd. Dar întâi trebuie 
să văd de 10.000 ori sau mai mult înainte să înţeleg că eu 
nu sunt tiparele pe care le observ: aceasta este trezirea 
inteligenţei. 

Şocul în fiinţă nu este simplă schimbare, este o 
trecere la un alt nivel al existenţei, la o altă realitate; este 
o schimbare în fiinţă, în care Munca devine principiul activ, 
iar mentalitatea şi funcţiile corpului, cel mai important, 
incluzând complexul intelectual-emoţional, devin pasive, 
aşteptând să servească. Atunci când Munca este principiul 
activ, bunătatea fundamentală iese la suprafaţă. Apar 
virtuțile. Ființa îşi asumă  responsabilitatea pentru 
îmblânzirea şi antrenarea mamiferului, o funcţie care 
înainte de asta a fost îndeplinită de un maestru, un 
învăţător. Şocul în fiinţă se întâmplă doar atunci când atât 
inteligenţa cât şi conştiinţa s-au trezit în fiinţă. Când 
inteligenţa s-a trezit, văd clar de ce este nevoie şi înţeleg 


implicaţiile a ceea ce văd. lau decizii inteligente. Când 
conştiinţa este trezită pot simţi adânc şocul ororii pentru 
că am devenit sensibilizat de conştiinţă să simt suferinţa. 
Nu mai sunt amortit. Când suferinţa conştiinţei atinge 
masa critică, atunci şocul ororii are efectul de a trezi fiinţa. 
Acesta este transformativ. Devin consistent şi demn de 
încredere atunci când se întâmplă asta, pentru că nu mai 
sunt condus de obiceiuri, ci de atenţie înspre ceea ce este 
cerut şi este dorit de momentul prezent. Încep să mă 
comport adecvat, nu mai manifest emoţii care nu sunt 
potrivite cu momentul prezent. Acum, este posibilă 
stăpânirea dispoziţiilor şi funcţiilor corpului, pentru că 
complexul intelectual-emoţional a fost transformat din 
stăpân în servitor vigilent. Gândirea care nu e necesară nu 
mai domină creierul. În vechile tradiţii şamanice, aceasta 
este numită „a opri lumea”. 

Frumuseţea acestui şoc în fiinţă, transformator, este 
că fiinţa care iese la suprafaţă este simplă, nu este 
complicată. Nu este vicleană sau nesinceră. Nu este 
divizată, este o singură entitate. Ea are încredere în 
realitate pentru că este reală. Nu repetă la nesfârşit 
aceleaşi tipare şi obiceiuri vechi, obosite şi nefuncţionale. 
Este o prezenţă şi acţionează eficient în prezent. Este o 
fiinţă umană. Este sănătoasă. 

Viaţa simplă, fără apel în aşteptare 

Fără telefon mobil, fără cel care apelează, fără apel 
în aşteptare, fără cablu, fără televizor, fără calculator, fără 
Ipod, fără blueberry, fără notepad, fără laptop, fără maşină 
de absorbit frunzele, fără maşină de tăiat iarba, fără ceas 
digital, fără aer condiţionat, fără maşină nouă; 

Eu trăiesc într-o altă ţară, un alt secol. 

Mă duc la muncă pe bicicleta mea cu 3 viteze, pentru 
că ajută Pământul şi face corpul să meargă mai grațios 
înspre moarte; face corpul să muncească din greu şi lui îi 
place să muncească, îi place să aibă sudoare de muncă în 
ciuda avalanşei de tehnologie micşoratoare de efort a cărei 
funcţie este să ne sece de forţa vieţii. 

Scriu de mână într-un caiet pentru că îmi place să 


văd unde am fost, să văd urmele înapoi prin zăpadă înspre 
unde am început, să văd cum lucrurile ies în pagină, unde 
am greşit, cum să încep din nou, nimic nu e şters. 

Nu vreau să ştiu cine sună sau cine a sunat. Am trăit 
65 de ani şi nu am primit niciodată un telefon care a făcut 
o diferenţă. 

Dacă dai de mine, e ok, dar dacă nu, nimic nu e 
pierdut. 

Majoritatea oamenilor sunt sclavi. 

Aşa le place să fie. 

După ani de inimă frântă şi dezamăgiri, de trădări, 
eşti atât de dus încât crezi că următorul telefon va fi cel 
care te salvează? Când Moartea vine la tine, nu poţi să 
spui „Nu te supăra, poţi să rămâi în aşteptare? Am o viaţă 
pe cealaltă linie”. 

(Red Hawk) 

CAPITOLUL. 17 

Schimbarea în Context-A Nu Face 

Intenţia Lucrării este să creeze libertate în noi. Este 
o singură cale prin care libertatea se poate produce în noi 
şi aceasta e să alegi Mintea în Lucru şi nu mintea 
nevrotică. Trebuie să fie o decizie conştientă şi singurul 
mod prin care vom putea lua vreodată o decizie care e 
conştientă, pe deplin conştientă este să vedem mintea 
nevrotică în totalitatea sa, în moartea sa. S-o vedem ca 
ceea ce estegoală de orice substanță, goală de orice 
posibilitate, goală de orice creativitate, goală de orice 
sentiment uman autentic, goală de inimă, goală de minte, 
goală de orice, cu excepţia impulsurilor sale mecanice de 
supravieţuire. Asta este. Până nu vedem aşa, până nu ne 
vedem viețile, dragostea pentru părinţii noştri, dorinţa de 
împlinire sexuală, gustul nostru pentru mâncăruri fine, 
dragostea noastră pentru muzică bunăpână nu vedem 
toate acestea ca fiind nimic, absolut nimic altceva decât 
ceva total mecanic şi complet în sclavia minţii nevroticenu 
vom alege Munca. 

(Lee Lozowick. În: Young, 157) 

Mintea copilului... a luat anumite decizii despre 


lumea lui sau e ei sau despre realitate, bazate pe o 
inteligenţă de copil, o înţelegere de copil, aşteptările şi 
proiecţiile unui copil. Mintea creşte şi devine, după cum 
ştim cu toții, absolut mistuitoare. Mintea ne posedă pe noi. 
Ne identificăm cu ea, ca şi cum noi suntem ea. Mai 
devreme sau mai târziu în Muncă trebuie să rupem acea 
minte, clar şi definitiv... - toate elementele ei, toate 
identificările ei, speranțele ei, visele ei, dorințele ei şi 
moralitatea sa... fiecare element al acelei minţi trebuie să 
fie rupt. Noi trebuie pur şi simplu să încetăm să 
funcţionăm din contextul acelei minţi. (155) 

Dominarea complexului intelectual-emoţional 
depinde de continuitatea gândirii. Rupe acea continuitate 
şi dominarea va înceta, pentru că judecarea încetează. 
Când această continuitate este ruptă, se produce „o 
schimbare a contextului”. Eu nu mai funcţionez dintr-o 
definiţie a realităţii asupra căreia am convenit, ci din 
realitatea însăşi. Operez din ceea ce este, exact aşa cum 
este, nu din sensuri date de complexul intelectual- 
emoţional. Aceasta implică o acceptare a realităţii fără a 
încerca să schimb ceva. Implică ne-intervenire în ceea ce 
este. Îmi iau indiciile din directa experienţă a realităţii în 
acel moment, nu din memorie, care înseamnă trecut sau 
din trecutul proiectat înainte, ceea ce înseamnă viitor. 
Trăiesc în necunoscut, în ignoranță organică, ceea ce este 
inteligenţă, pentru că este în direct contact cu sursa 
înţelepciunii, fără intervenţia memoriei. 

Memoria este folositoare pentru reamintire, pentru a 
rezolva probleme tehnice şi pentru a comunica cu alţii. 
Aşadar, nu este abandonată. Ci doar stă la locul ei. 
Încetează să fie stăpân şi devine ceea ce a fost creată să 
fie: un servitor fidel condus de o altă forţă decât cea 
conținută de ea. Această forţă este fiinţa. Fiinţa iese la 
iveală ca un principiu activ numai când este încetată 
identificarea cu complexul intelectual-emoţional. In acel 
punct, când memoria gândeşte nu este nicio mişcare 
interioară înspre sau departe de gânduri; această mişcare 
înspre sau departe de gânduri este identificare. In loc de 


asta, acolo este echilibru, linişte, absenţa mişcării atunci 
când gândurile apar. În tradiţia şamanică, această încetare 
a mişcării înspre sau departe de gânduri este numită „a nu 
face”. 

Incetarea mişcării trimite un semnal direct 
Creatorului. În tradiţiile antice este numită „Invitaţia”. Ce 
vine numai în urma invitaţiei, este o curgere de informaţie 
din centrii înalţi, care sunt sursa înţelepciunii. Unii spun că 
aceşti centri există în afară, dar direct conectaţi cu 
instrumentul biologic uman, dar nu sunt sigur de asta. 
Ceea ce pare clar este că legătura directă cu aceşti centri 
este conştiinţa.  Conştiinţa este centrul emoţional 
transformat în centrul simţirii. Conştiinţa primeşte 
informaţii directe din aceşti centrii sub forma intuiţiei şi a 
inspiraţiei. Intuiţia este fundamental diferită de gândirea 
din centrul intelectual; vede totul deodată, întregul 
situaţiei, trecutul, prezentul şi viitorul ei. De aceea, poate 
să informeze într-un mod care include necunoscutul, pe 
când memoria poate acţiona numai din cunoscut. Nu poate 
ştii ceea ce nu s-a întâmplat deja, de aceea operează 
întotdeauna din trecut şi ea este trecutul. Aceasta este 
limitarea gândirii. 

Intuiţia operează la o scală diferită şi dintr-un 
context diferit. La fel şi inspiraţia. Inspirația este o formă 
fundamental diferită de a simţi; de fapt este sentiment şi 
nu emoție. Este important de înţeles distincţiavezi dacă 
poţi să intuieşti diferenţa fără să te gândeşti la ea. Emoţiile 
sunt limitate pentru că funcţia lor este limitată la 
măsurarea pericolului din mediu. Ele constau în mânie, 
tristeţe, fericire şi frică şi sunt găzduite de centrul 
emoţional. Mânia şi frica nu sunt aceleaşi cu furia şi 
teroarea, care sunt găzduite de centrul instinctiv şi 
constituie ceea ce este numit instinctul de supravieţuire. 
Mânia şi frica sunt umbrele acestor două emoţii primare. 

Când centrul emoţional este transformat, el devine 
centrul simţirii şi este locul în care stă conştiinţa. Apoi, el 
este un canal pentru centrul emoţional înalt. Inspirația 
vine din centrul emoţional înalt, sau aşa cum prefer să îl 


numesc, centrul înalt al simţirii. Aceasta face distincţia mai 
clară. Faţă de gândirea din memorie, care operează într-un 
mod liniar, pas cu pas, inspiraţia îmi dă întregul tablou 
deodată, nu separat şi divizat în piese şi paşi. Funcţionează 
ca un cerc întreg, nu ca o linie dreaptă. 

Spre deosebire de memorie care poate opera sau 
„Jândi” numai din ceea ce ştie, intuiţia şi inspiraţia 
operează din şi sunt funcţii ale necunoscutului. De aceea 
sunt capabile să ofere informaţii total inaccesibile gândirii, 
imposibil de accesat de către gândire. Este o poveste 
cunoscută de-a lungul istoriei umane, că marile invenţii, 
realizări şi descoperiri s-au întâmplat „într-un moment de 
inspiraţie”. În asemenea momente, bărbaţii şi femeile au 
putut să vadă clar imaginea de ansamblu. Şi de obicei vine 
sub formă de imagine sau poză. De aceea Crick a văzut doi 
şerpi încolăciţi şi a intuit dublul helix al ADN-ului. Einstein 
s-a văzut călătorind într-o rachetă spaţială alături deşi la 
viteza luminii şi a intuit Teoria Relativității. 

Şi acum iată frumuseţea complexului intelectual- 
emoţional, care nu este duşman sau greşeală, ci doar 
îndeplineşte funcţiile pe care a fost programat să le 
îndeplinească, aşa cum face orice computer. Odată ce se 
produce schimbarea în context în interior, funcţia acestui 
complex este să traducă ceea ce primeşte prin intuiţie şi 
inspiraţie în limbaj şi imagini care pot fi împărtăşite cu 
alţii: comunicare. Scriitorii Evangheliilor, Dhammapadei, 
cei care au scris Bhagavad Gită şi Tao Te Ching, au 
comunicat înţelepciunea primită prin inspiraţie şi intuiţie 
şi au tradus-o într-un limbaj care poate fi înţeles de ceilalţi. 
Dar este clar că aceşti scriitori au înţeles limitările 
limbajului. Lao Tsu ne avertizează încă de la începutul lui 
Tao: 

Tao care poate fi spus nu este eternul Tao. 

Numele care poate fi numit nu este numele etern. 

Cel fără nume este începutul raiului şi al pământului. 

(Tao Te Ching. Sutra 1) 

Lao Tsu descrie schimbarea contextului şi în acelaşi 
timp avertizează în legătură cu a fi sedus de cuvinte. 


Fiecare subliniază supremaţia experienţei directe asupra 
cunoştinţelor obţinute prin cuvinte. Aşadar, deşi sfatul lor 
este folositor şi preţios asta nu mă opreşte de la a-mi găsi 
propriul adevăr. Trebuie să verific ceea ce mi se spune prin 
experienţă directă. Cea mai simplă şi directă experienţă 
vine din observarea de sine. Această practică mă va 
conduce, după cum spune legea, la schimbarea contextului 
pentru că încet şi treptat îmi va revela contaminarea 
programată în complexul intelectual-emoţional. Toată 
contaminarea este pur şi simplu gândire care nu e 
necesară şi emoție care nu e potrivită, acompaniate de 
tensiune în corp urmând aceleaşi tipare obişnuite pe 
aceleaşi cunoscute căi neuronale (creier) şi nervoase 
(sistemul nervos central) şi ajungând întotdeauna la 
aceeaşi soluţie inutilă, care nu funcţionează = nebunie. De 
ce să reacţionezi la asta? Care e sensul? Pur şi simplu 
recunoaşte, înţelege, permite şi întoarce-te la ceea ce faci 
în acel moment, cu atenţia focusată pe corp. 

În momentul în care ating punctul de epuizare, 
cădere şi disperare, doar atunci voi considera o schimbare 
în contextul din care îmi văd viaţa şi lumea. Această 
schimbare duce direct la străpungerea contaminării. În 
final atenţia mea trebuie să se întoarcă acasă: m şi pe 
corp. Atunci atenţia şi-a găsit adevăratul loc şi funcţia 
potrivită. Atunci apare practica „a nu face”. 

Cu toţii conducem instrumente vătămate, vătămate 
de copilăriile noastre, de experienţele de viaţă şi de modul 
în care primii care au avut grijă de noi ne-au programat 
complexul intelectual-emoţional. Sunt antrenat să văd 
lumea doar prin acele programe, aşadar contextul din care 
văd eu lumea este conţinutul acelor programe. Este o 
perspectivă asupra lumii extrem de limitată şi bazată pe 
frică. Pentru ca eu să am o viaţă mai plină, mai completă şi 
mai satisfăcătoare este nevoie de o schimbare a 
contextului din care mă văd pe mine şi văd viaţa. 

Această schimbare poate apărea prin a mă înţelege şi 
a mă cunoaşte într-un mod mai conştient: nu condus de 
obiceiuri, mecanic, pe pilot automat, ci cu compasiune şi 


obiectivitate. Obiectivitatea înseamnă că mă văd pe mine 
în mod onest, mă cunosc şi mă înţeleg clar şi sunt dispus 
să-mi asum completă şi matură responsabilitate pentru 
ceea ce văd şi simt. Observarea de sine oferă informaţia 
vitală cu care eu pot să fac asta. În absenţa ei orice 
schimbare pe care încerc să o fac este doar a tinti în 
întuneric, a confunda o bucată cu întregul şi este 
condamnată la eşec. Dacă văd şi simt, nu trebuie să fiu 
ceea ce văd şi simt. Dacă nu sunt dispus să văd, nu pot să 
aleg. 

Observarea de sine cu compasiune înseamnă pur şi 
simplu că încetez să mă mai judec şi doar văd şi simt orice 
apare. Judecarea este o capcană în care cad de fiecare 
dată şi nu este productivă, utilă sau plină de compasiune. 
Este dură, rigidă şi mă ţine prins într-un ciclu nesfârşit de 
acţiune şi reacțiune. Dacă o a treia forţă nu intră în acest 
ciclu acţiune-reacţiune, nu este posibilă o schimbare 
substanţială. 

Această a treia forţă este observarea de sine şi 
simpla ei existenţă este o schimbare substanţială. Orice 
altceva este atrasă de ea precum metalul de un magnet. 
Observarea de sine atrage ajutor; este o forţă de atragere 
fundamentală în univers. Îmi permite să operez mult mai 
eficient şi mai obiectiv în câmpul complexului intelectual- 
emoţional. Este salvatoarea. Este conştiinţa care începe să 
se cunoască pe ea, învățând cum să înveţe şi să creeze, în 
timpul ăsta făcând cel mai puţin rău posibil. Este dragoste 
obiectivă în procesul devenirii. 

Deseori, cel mai mare ajutor este A nu face 

După ce am distrus câteva şanse evidente de a-mi 
ajuta Gurul, odată prin cererea lui directă, în final 
rugăciunea mea a fost să-i fiu de folos, nu contează dacă e 
în cel mai mic sau insignifiant mod. 

Ca de obicei, aproape nimic din ceea ce-şi 
imaginează mintea, nu se desfăşoară în modul în care am 
crezut. 

Pentru că îi iubeam vocea dulce şi modul în care 
cânta cântecele pe care domnul Lee le scria pentru ea, am 


fost inspirat să scriu câteva melodii, bluesuri pentru ea, 
lucru pe care l-am făcut. 

Niciunul nu era spectaculos, dar le-am dus domnului 
Lee şi i-am spus ce avem de gând. Ela spus. 

A scrie cântece este unul din puţinele lucruri ce-mi 
fac cu adevărat plăcere. 

Asta e tot ce a spus. Nu mi-a cerut să nu scriu, nu mi- 
a spus că a face asta i-ar lua una din puţinele sale plăceri; 

fără motive, fără justificări, fără scuze, dar în acel 
moment mi-am văzut oportunitatea, lucrul pentru care m- 
am rugat. 

Fără regrete sau milă de sine, nu am mai scris 
niciodată un alt cântec. 

(Red Hawk) 

CAPITOLUL 18 

Căprioara în iarba înaltă 

Pentru a ne separa de nivelul asociativ trebuie să 
contactăm energii mai fine. Partea superioară a capului 
este plină de energii ţineacolo, acolo este linişteacolo nu 
sunt cuvinte - nu e zbucium. 

Unde sentimentul de sine se conectează cu energiile 
fine, ele devin concentrate. Această energie nu trebuie 
folosită pentru nimic altceva decât pentru lumea mea 
interioară. Lumea exterioară nu are nevoie de ea. 

Pas cu pas şi este un proces lung, eu rețin o parte din 
aceste energii fine. Le colectez şi încerc să nu le pierd în 
afară. Apoi ele se pot cristaliza şi nu pot fi amestecate cu 
energii brute. Se întâmplă încet, este nevoie de răbdare şi 
este singurul mod de a produce o schimbare în centrul 
gravității. 

(Henriette Larmes. Inside a Question, 201) 

Aşadar, sunt adus încet şi destul de natural, blând şi 
cu răbdare, în practica prezenţei radicale: asta înseamnă 
simplu că lupta şi practica mea este să fiu prezent în corp, 
moment de moment şi să mă reîntorc la prezenţa din corp 
în momentul în care îmi aduc aminte, de fiecare dată, pe 
parcursul zilei şi al nopţii (câteodată chiar în timpul 
somnului, deşi nu deseori şi câteodată mă va trezi, ca azi- 


noapte la ora 04: 00 a.m. cu informaţii care au venit înspre 
mine şi a trebuit să le scriu pentru că altfel le-aş fi 
pierdut). Aceasta este inspiraţia. Este centrul intelectual 
înalt comunicând cu instrumentul biologic uman. Vine 
repede şi clar. Cred că cunoşti această experienţă de 
reamintire de sine şi reîntoarcere acasă. 

Pentru a uşura această practică, îmi permit să-ţi 
sugerez următorul lucru: atunci când citeşti aceasta sau 
oricare altă carte, dar în special cărţi de dezvoltare 
personală: ţine coloana vertebrală dreaptă şi ambele 
picioare pe podea (în timp ce citeşti asta) lucru care va 
facilita un anumit nivel de observare şi reamintire de sine. 
A fi radical prezent faţă de prezenţa dinăuntru, fiinţa 
esenţială, este nevoie ca atenţia să fie focusată pe 
senzațiile corporale (centrul instinctului) acolo unde 
atenţia este ancorată şi acasă. Prezenţa la prezenţa 
dinăuntru este ceea ce numesc „practica prezenţei 
radicale”. Eu prefer atenţia centrată pe frunte sau în 
mijlocul capului, alte şcoli o plasează la nivelul buricului, a 
plexului solar sau în centrul inimii. Asta depinde de ţelurile 
şcolilor şi învăţăturii. Lordul Sri Krishna îl instruieşte pe 
devotatul său Arjuna: 

Cel care lasă corpul cu mintea nemişcată şi plină de 
devotament, prin puterea meditaţiei sale adună între 
sprâncene întreaga energie vitală, atinge Supremul. 
(Bhagavad Gită, 79) 

Dar cu posibila excepţie a buricului (unde se află 
centrul instinctului), toţi aceşti centri sunt contaminaţi în 
mine. Centrul din mijlocul frunţii şi cel din coroană, sau 
chakra coroană sunt clari şi obiectivi în mine şi îmi permit 
să funcţionez eficient şi clar şi să prind energiile-impresii 
(care sunt într-un flux continuu de energie vitală de Sus, ce 
intră în instrumentul biologic uman prin chakra coroană şi 
este apoi circulat prin instrument sau capturat şi consumat 
de diferiţi centri pentru propriile lor obsesii) în momentul 
în care aceste impresii-energii intră în instrument, unde 
este evaluare obiectivă şi unde atenţia-gardian este 
staționată şi rămâne complet liniştită, fiind prezentă în 


întregul instrument fără să se mişte înspre sau departe de 
energia care a intrat: este conştientă din alegere şi nu este 
identificată. |Indată ce sunt curăţaţi de contaminare, 
ceilalţi centri pot de asemenea să vadă în mod obiectiv. 

Rezultatul este o utilizare foarte eficientă a afluxului 
de energie care este continuu. Contaminarea nu mai este 
hrănită prin identificare (= eu sunt asta) şi de aceea 
contaminarea este reţinută, utilizată creativ, nejudecată, 
necondamnată şi nu este luptă împotriva ei, nu este 
hrănită pentru a-şi putea juca dramele psihoemoţionale şi 
contaminarea în sine devine un „factor intern de 
reamintire” foarte util pentru a-ţi menţine scopurile: 
curăţenie, claritate, practică, observare, relaxare a 
instrumentului. Un spaţiu „sigur”, fără judecată este creat 
în interior, în care contaminarea poate fi găzduita şi în 
care rămâne fără a se împrăştia prin instrument. Atunci 
când nu este judecată, ci i se dă spaţiu interior, 
contaminarea devine încet, purificată. 

Un instrument relaxat este un corp necontaminat. 
Fiecare contaminare, indiferent de natura ei sau de 
conţinut produce tensiune în corp şi în punctul în care 
tensiunea există este oprit afluxul de impresiienergii, este 
capturat şi consumat de complexul intelectual-emoţional. 
Rezultatul este că curgerea energiei în instrument este 
compromisă, contaminarea este hrănită cu tipul ei de 
mâncare, iar fiinţa este înfometată de hrana ei reală. Fiinţa 
înfometează şi contaminarea devine mai puternică. 

Cu toate acestea, în practica prezenţei radicale, 
contaminarea este cea care devine hrană pentru fiinţă, 
prin observarea de sine fără a judeca şi fără a schimba ce 
este observat. Aşa cum puiul din coaja de ou se hrăneşte 
cu gălbenuşulsingura sa sursă de hranăfiinţa se hrăneşte 
cu ego-ul, contaminarea este ego-ul şi încet, încet, 
contaminarea/ego este consumată. Ce rămâne este fiinţa 
liberă de ego şi necontaminată de obiceiuri. 

Pentru ca acest proces să apară este necesar ca 
atenţia să rămână nemişcată (= neidentificată) pe măsură 
ce energiile impresii vin prin chakra coroanei (din mijlocul 


capului). Orice mişcare interioară în acest punct este 
identificare. Atenţia este capturată şi consumată. Aşadar, 
în acest punct, atenţia poate fi comparată cu o căprioară în 
iarba înaltă atunci când vânătorul e prezent. Căprioara 
rămâne complet liniştită şi ascunsă în iarba înaltă, 
nemişcându-se în nicio direcţie, în timp ce vânătorul îşi 
caută prada. Pentru că nu îşi dezvăluie poziţia prin mişcare 
vânătorul merge mai departe căutând altă oportunitate. 

Ca şi căprioara în iarba înaltă, când labirintul îşi 
întinde pânza prin gânduri, emoţii sau posturi fizice, când 
atenţia nu se mişcă pentru a interveni, nici înspre, nici 
departe de păstrându-şi focusul pe senzaţie, labirintul nu 
poate să captureze şi să folosească atenţia pentru 
realizarea propriei agende; diferitele „euuri” apar şi dispar 
fără acţiune sau reacțiune. Atenţia nu se identifică cu ele şi 
ele sunt lăsate fără putere, pentru că nu au energie 
proprie. Ele trebuie să captureze energia atenţiei pentru a 
acţiona. Dar atunci când căprioara nu îşi dezvăluie poziţia, 
vânătorul trece mai departe. 

O atenţie neidentificată este numită în anumite şcoli 
„atenţie liberă” şi această atenţie liberă este unul din cele 
mai intime scopuri ale mele. O „atenţie liberă” este liberă 
de contaminare. Este liberă de identificare. Este liberă să 
aleagă, liberă să rămână calmă. Şi Psalmul 46: 10 a spus: 
„Fii liniştit şi cunoaşte că Eu sunt Dumnezeu”. Sunt liniştit 
şi cunosc sau mor ca un câine. Alegerea este a mea. Dacă 
respir în buric şi relaxez corpul fără a interveni cu 
energiile-impresii primite, corpului îi este permis să-şi 
asume funcţia sa înaltă de aparat de transformat energia 
(cum l-a numit domnul E.J. Gold); transformă energia 
energiilor-impresii care vin în energie de o calitate mai 
fină. Aşadar, energia îl hrăneşte pe Creator în loc să 
hrănească ego-ul. 

Să presupunem că celălalt îmi răneşte sentimentele 
şi declanşează în mine instinctul de supravieţuire: luptă 
sau fugi. Ce face această simplă (dar deloc uşoara) 
practică este: în loc să încerc să schimb obiceiulcare este 
rezultatul judecării, altfel de ce dorinţa de a-l schimba? - 


eu pur şi simplu încep să îi ofer spaţiu în interior, astfel 
încât instinctul de supravieţuire (luptă sau fugi) are spaţiu 
pentru răspunsul său natural, biologic, genetic programat. 
li ofer paţiu atunci când celălalt mă răneşte, indiferent de 
motiv. Şi făcând asta, acum nu este războişi nici tensiune 
ce nu e necesară în corp. Acum lupta este pentru ceva. Ce? 
Pentru atenţie obiectivă şi calmă, bunătate în răspunsul 
meu faţă de cel care m-a rănit (din propria lui frică de 
dragoste care este cel puţin egală cu frica mea de 
dragoste). Astfel contaminarea devine aliatul meu: devine 
un „factor intern de reamintire” care mă duce imediat la 
scopurile mele interioare: atenţie conştientă, blândeţe, 
generozitate, iertare, muncă asiduă. Răspunsul luptă-fugi 
îmi aminteşte să fiu blând şi iertător, mă cheamă spre 
atenţie conştientă. Astfel, în loc să-l consider inamic (să 
încerc să-l schimb, să mă lupt cu el) l-am transformat în 
aliatul şi companionul meu în Munca interioară. Acum nu 
mai este luptă nebună în interior. Este cooperare, 
comunicare între centrii, muncă interioară armonioasă în 
instrumentul biologic uman, pentru binele dragostei şi 
pentru binele celuilalt. Aceasta este dragoste altruistă, 
dragoste obiectivă. Şi nu depinde de un sentiment, deşi 
sentimentul de dragoste poate fi prezent, dar deseori nu 
este, atunci când celălalt mă răneşte. Ci, acest fel de 
dragoste obiectivă depinde exclusiv de angajament şi 
practică. De aceea este demnă de încredere şi 
consecventă, nu este supusă tiraniei dispoziţiei. Dispoziţia 
este ca un vânător căutând o căprioară în iarba înaltă. 
Dacă acea căprioară rămâne liniştită, nemişcată, vânătorul 
trece mai departe. Încetează identificarea cu ceea ce nu 
eşti şi vânătorul nu mai are muniţie, suferinţa ta a ajuns la 
sfârşit. 

Dragostea nu e un sentiment 

(pentru Smitty) 

Dragostea nu e un sentiment, este angajament gravat 
în piatră. 

Dar credinţa în sentimente ne duce dintr-un eşec în 
altul; rămânem singuri, frânţi, cinici. Dragostea nu e un 


sentiment, este o practică zilnică sigură. 

Indiferent ce simt, nu disimulez, ci îl las să fie. Ea 
poate să fie înţepătoare ca un cactus şi nu foarte uşor de 
privit, sentimentul poate fi dezgust, sau să spunem că este 
cea mai minunată şi sentimentul este dorinţă; ambele se 
transformă în praf, totuşi angajamentul pentru practică 
este constant, nu depinde de faptul că mă simt pregătit sau 
nu. 

(Red Hawk) 

CAPITOLUL. 19 

Trezirea conştiinţei-A-mi duce propria cruce 

Constiinta depinde de o înțelegere a suferinţei 
obiective. 

Ce ni se cere să fim capabili să facem, ca şi oameni 
compleţi este să suferim fără resentimente manifestările 
neplăcute ale celorlalți asupra noastră şi asupra altora, să 
nu luăm nicio acţiune împotriva nedreptăților făcute nouă 
şi să avem compasiune pentru cei a căror natură este mai 
puternică decât fiinţa. 

(E.]. Gold. The joy of Sacrifice, 99) 

Invaţă-mă să simt durerea celuilalt. 

Să ascund defectele pe care le văd; 

Aceeaşi compasiune pe care o arăt celorlalți. 

Aceeaşi compasiune să o primesc şi eu. 

(Alexander Pope. 1688 - 1744) 

Primul lucru şi cel mai important care trebuie să fie 
înţeles despre calea observării de sine fără a judeca sau a 
încerca să schimbi ce e observat este acesta: calea 
observării de sine este calea trezirii conştiinţei. Adică, 
dacă eu continui să mă observ în mod onest, pentru 
suficient de mult timp, conştiinţa se va trezi în mine; aşa 
spune legea şi este inevitabil. Este un produs secundar al 
observării de sine oneste. 

Odată ce conştiinţa a început să se trezească în 
instrumentul biologic uman, durerea este a mea, deoarece 
acum ştiu ce e cu adevărat suferinţa conştientă (voluntară) 
şi suferinţa mea va ajunge la o cu totul altă dimensiune, o 
dimensiune pe care nu am cunoscut-o până acum. Mă voi 


împotrivi în mod deliberat, fără milă, brutal, micului 
sentiment din mine care este conştiinţa (este înşelător să 
numesc conştiinţa „o voce” pentru că nu vorbeşte; este un 
sentiment şi de aceea suferă). Şi conştiinţa nu va încerca 
să intre cu forţa, nu va fi agresivă sau insistentă sau 
intruzivă sau violentă sau critică. Pur şi simplu îşi va pulsa 
suferinţa atunci când este încălcată şi va continua să 
sufere până când îmi corectez traseul şi repar răul pe care 
l-am făcut cuiva sau asupra a ceva. 

Odată ce conştiinţa se trezeşte în mine, va suferi de 
fiecare dată când este încălcată. Şi această suferinţă are o 
magnitudine şi un nou nivel, cu care nu sunt obişnuit. Este 
suferinţă de nesuportat şi care nu poate fi ignorată. Nu 
pretinde nimic şi nu condamnă, doar suferă şi suferă 
adânc. 

Practica noastră este să facem două lucruri cu 
această suferinţă: să o vedem şi să o simţim. Punct. Nu 
este nevoie să schimb nimic în interior: doar văd şi simt 
încălcarea conştiinţei. Asta nu înseamnă că nu acţionez în 
exterior pentru a îndrepta ce am făcut rău. Fac asta. Şi cu 
cât mai repede o fac, cu atât mai repede suferinţa din mine 
este alinată. Ce rămâne este rana pe care conştiinţa 
trebuie să o îndure pentru comportamentul meu. Aceasta 
este cunoscută în şcolile antice sub numele de „rana 
dragostei”. 

În creştinismul esoteric este numită „a-şi duce 
crucea”. Asta înseamnă că nu mai cer ca Guru sau 
Dumnezeu să-mi fie conştiinţă exterioară şi să sufere 
nedreptăţile pentru mine. Acum că acea conştiinţă este 
trezită în mine, sunt capabil să-mi văd greşelile, să le 
corectez, să sufăr pentru ele şi să am încredere în 
călăuzirea interioară a conştiinţei. Asta înseamnă a avea 
încredere în realitate. Asta este recuperarea sănătăţii în 
mine. 

Ce este conştiinţa? Maegştrii au sugerat că este o linie 
directă de comunicare cu mintea şi inima Creatorului; 
Creştinătatea esoterică a sugerat că este legătura directă 
cu înalții centrii intelectual şi emoţional care locuiesc în 


Sursă sau Creator; experienţa mea pare să valideze acest 
punct de vedere. Alte şcoli antice au spus că conştiinţa 
este Dumnezeu; experienţa nu mi-a dat niciun motiv să mă 
îndoiesc de acest punct de vedere. Alţii au spus că este 
Duhul Sfânt; alţii au sugerat că este sufletul trezit sau 
trezirea sinelui; unii creştini esoterici au numit-o 
„Ascensiunea lui Hristos” şi în final, sunt acei maeştrii care 
au numit trezirea conştiinţei „trezirea conştiinţei”. 

Oricum ai înţelege acest fenomen, este cel mai real 
lucru pe care îl va trăi un om în Muncă. Conştiinţa trezită 
este un lucru în mine în care pot să am încredere. În mod 
absolut, întotdeauna şi în orice privinţă. Conştiinţa este 
incapabilă să mintă. Este ceea ce sufiştii numesc 
Adevăratul Prieten din interior; este sursa adevăratului 
ajutor şi al îndrumării pe cale. Este ajutorul Creatorului în 
călătoria individuală a sufletului către uniunea cu Sursa. 

Şi acest fenomen apare, conform legii, din practica 
observării de sine fără judecare şi fără a încerca să 
schimbi ce e observat, în mod consecvent şi consistent. 
Trebuie să văd şi să-mi simt comportamentul atât în 
interior cât şi în exteriorul meu. „Dorinţa” şi „Intenţia” 
împreună pot trezi conştiinţa. Şi în final, încet, încet, ce 
apare în conştiinţă, din combinarea „dorinţei” şi a 
„intenţiei” este scopul. Scopul real vine din conştiinţă. 

În scop am un „aliat”. Acum, când tendinţele mele 
interne obişnuite apar zilnic, moment de moment, lângă 
ele este scopul. De fapt, la un moment dat, aceste tendinţe 
interne obişnuite devin „factori de reamintire” interni, care 
îmi aduc aminte de scopurile mele. De aceea, ele sunt 
transformate din slăbiciuni, defecte în servitori credincioşi 
ai Muncii mele; sunt aduşi în Cercul Muncir mele 
interioare. 

Nu mă mai lupt cu ele şi nu mai încerc să le schimb, 
iar ele, aşa cum sunt, îmi servesc scopul şi mă ajută. Ele 
hrănesc conştiinţa, ceea ce îi permite să se dezvolte, să 
crească şi să se maturizeze. În lumea şamanilor aliatul este 
o entitate scârboasă, fără formă, terifiantă, cu puteri 
enorme. Poţi să vezi cum este asta o analogie care se 


aplică punctului orb sau „defectului” interior? A-i captura 
puterea şi a i-o alinia cu Munca este un „permis magic de 
trecere” în termeni şamanici. Observarea de sine este 
unealta. 

De fapt, întreaga învăţătură care spune aceste lucruri 
din mine pe care le judec şi cu care mă lupt sunt „defecte”, 
„Slăbiciuni”, este o învăţătură eronată. Toţi pe care îi 
cunoşti, fără excepţie au aceste „defecte”. Ne sunt date ca 
şi daruri de către Creator. De ce? Simplu: să ne asiste în 
trezirea conştiinţei. Fără ele nu aş ajunge în punctul în 
care aş aprecia ce are conştiinţa să-mi ofere. Nu aş 
dezvolta o „dorinţă” internă sau o „intenţie” internă. Nu aş 
avea forţă în mine pentru transformare. Ele sunt daruri, nu 
defecte. Ele sunt locul în care energia fiinţei este stocată, 
aşteptând să fie eliberată de simpla practică de a vedea şi 
a simţi efectele lor asupra mea şi asupra celor pe care îi 
iubesc. 

Chiar o sămânță de muştar de conştiinţăcea mai 
mică, microscopică urmă a minţii şi inimii Creatorului 
nostru poate deveni cea mai puternică forţă din 
instrumentul biologic uman. Vrei miracole? 

Ce eşti dispus să plăteşti pentru a trăi în miraculos? 
Această sămânță de muştar este miracolul pe care mintea 
şi inima Creatorului le-au plasat în instrumentul biologic 
uman. Dar trebuie să plăteşti pentru a primi. Şi suferinţa 
voluntară este singurul lucru pe care îl avem în noi cu care 
putem plătidevine monedă dragă în scopul meu. Aşa că 
atunci când Evangheliile spun „Un anume negustor (om al 
Muncii) a vândut tot ce avea („eu-urile” sale şi agendele 
lor) pentru a achiziţiona o perlă de mare valoare 
(conştiinţă), asta vrea să spună. Numai un om disperat, un 
om care a suportat „teroarea situaţiei” pentru ani şi ani, 
poate merge atât de departe încât să predea tot ce are 
Creatorului, în schimbul seminţei de muştar, această 
„perlă de mare valoare”. IÎnţelegi? 

Conştiinţa este Creatorul din mine, un canal direct de 
comunicare cu mintea şi inima Creatorului; de aceea când 
îmi încalc conştiinţa, ceea ce simt este Creatorul care 


suferăca rezultat direct al acţiunilor mele. Creatorul, în 
mod voit suportă încălcările mele şi suferă fără să se 
plângă. Numai când îmi asum responsabilitatea pentru 
gândurile, emoţiile şi cuvintele mele, această suferinţă 
devine rodnică. Nu mai sunt confortabil cu a aduce 
suferinţă Creatorului meu. Punct. De aceea acţionez 
pentru a menţine conştiinţa clară. 

A înceta să încalc conştiinţa este un alt înţeles pentru 
„a-mi ridica crucea şi a o căra”. Nu-i mai cer Creatorului 
să sufere pentru păcatele mele (singurul păcat este a 
merge împotriva conştiinţei); ci devin o fiinţă responsabilă. 
Fac cum mă instruieşte conştiinţa, pentru a evita să-mi fac 
Creatorul să sufere, pentru a evita sentimentul teribil, de 
nesuportat, al acelei suferinţe. In acel punct voi face orice 
pentru a evita imensitatea acestui sentiment, inclusiv voi 
creşte şi îmi voi asuma responsabilitatea pentru viaţa mea 
în loc să dau vina pe alţii şi să-i fac pe alţii să sufere 
insensibilitatea, insecuritatea şi imaturitatea mea. In acel 
punct încetez să mai fiu un mamifer şi devin fiinţă umană. 

Şi atunci când totuşi, aduc suferinţă Creatorului meu, 
ce voi simţi înăuntru este numită „remuşcarea conştiinţei”. 
Această remuşcare este de Sus, este un dar şi mă va 
transforma. Am văzut asta. Am experienţa acestui lucru. 
Remuşcarea este agentul transformativ adus de conştiinţă 
în instrumentul biologic uman. 

Şi acum iată un secret, ceva îngropat adânc în 
această carte, astfel încât doar cel care a plătit prin a citi 
până în acest punct îl va găsi. Există o practică a Muncii 
care hrăneşte conştiinţa şi o ajută să crească. Doar acele 
suflete care s-au maturizat până în punctul trezirii 
conştiinţei vor înţelege nevoia pentru o asemenea practică 
sau vor simţi valoarea în a o urma. Este o practică de nivel 
înalt, de Muncă matură şi de aceea cere mult de la mine. 
Produce un cu totul alt nivel şi fel de a suferi, dar 
recompensele sunt de asemenea, la o altă mărime; sunt 
premiat cu un alt tip de relaţii cu cei din jurul meu. Rezultă 
un alt nivel de încredere, atât înăuntru cât şi în afară. Te 
interesează această practică? lată atunci cum prezintă 


Munca această practică: 

Suport manifestările neplăcute ale celorlalţi fără a 
mă plânge şi fără a mă manifesta; suport nedreptăţile 
făcute mie fără să răspund în niciun fel. Cu alte cuvinte: 
Mă port cu ceilalţi aşa cum aş vrea ca ceilalţi să se poarte 
cu mine; întorc şi celălalt obraz. 

Poate vezi de ce aceasta este o practică matură, 
posibilă doar cu ajutorul conştiinţei. Este de neimaginat 
pentru persoana normală, cine şi-ar imagina că a face un 
asemenea lucru ar aduce beneficii. 

Dar tu, care ai citit atât de mult din carte poate 
intuieşti profundele implicaţii ale acestei practicii a 
Muncii, atât pentru dezvoltarea sufletului cât şi pentru cei 
cu care sunt în relaţie. Cere lucruri extraordinare de la 
mine: să vând tot ce deţin. În schimb, iritarea internă şi 
fricţiunea pe care o produce dezvoltă o „perla de mare 
preţ”. Poţi să intuieşti nevoia şi valoarea unui asemenea 
lucru? Acesta oferă un nou şi diferit nivel de înţelegere a 
propoziției „a-mi căra crucea singur”. Ce consideri că 
merită asta? Eşti dispus să îţi vinzi plângerile, bârfele, 
negativitatea, răzbunarea şi mânia vindicativă, pentru a 
achiziţiona serviciul Conştiinţei, Îngerul Gardian? 

Această practică este dificilă pentru mine, dar sursa 
acestei dificultăţi s-ar putea să te surprindă. Nu sunt 
prietenii, colegii sau chiar străinii cei care supun la cel mai 
mare test această practică în mine, chiar dacă toţi fac asta. 
Nu, este cu soţia mea, pe care o iubesc adânc şi cei 
apropiaţi mie cu care depun cel mai mare efort de a-mi 
ţine gura şi a-mi suspenda judecăţile şi mânia. Aşa că am 
multă Muncă de făcut cu această practică. Dar o preţuiesc 
în mod adânc şi sunt bucuros să mă zbat pentru ea, nu 
împotriva obiceiurilor mele ci pentru această perlă, pentru 
ajutorul pe care Îngerul Gardian îl oferă. Doar cu ajutorul 
lui este speranţă pentru o persoană. Este cea mai adâncă 
dorinţă şi rugăciune să îmi urmez conştiinţa, întotdeauna 
şi în totul. Acesta este scopul meu. 

Mai mult, pentru că acum este o sămânță de muştar 
în mine, nu un sistem de credinţe împrumutat de la alţii ci 


ceva ce este doar al meu, pentru că am plătit pentru elâmi 
doresc să vând tot ce am pentru a achiziţiona această perlă 
de mare preţacum sufăr cel mai intens, acum sufăr într-un 
mod cu totul nou şi la un cu totul alt nivel. Și această 
suferinţă hrăneşte conştiinţa. Şi în continuare nu este 
nevoie să schimb nimic din ce observ. Conştiinţa va 
schimba totul, în ritmul său; eu nu pot să schimb nimic şi 
dacă încerc voi încurca lucrurile groaznic, ca întotdeauna. 

Tom omoară un iepuraş 

Tom a fost tatăl soţiei mele. Odată mi-a povestit că de 
ziua lui, când a împlinit 8 ani, a primit un arc şi 6 săgeți. 

Şi-a aranjat ţinta din paie în curte şi a tras în ea ore 
întregi, până s-a plictisit de ea, apoi şi-a aranjat nişte 
lucruri mai mici şi mai dificile, o cutie de conserve, o 
bucată de hârtie prinsă de un copac, un pantof vechi într- 
un butuc. Era priceput şi în aproximativ 3 zile s-a plictisit 
chiar şi de acelea. 

Voia ceva mai mult, ceva viu, ceva care să fugă de el; 
voia să omoare ceva. 

A intrat în pădure şi primul lucru pe care l-a văzut a 
fost un mic iepuraş înţepenit în loc. 

A tras, a trimis o săgeată direct prin corpul 
iepuraşului, dar nu a murit din prima; 

ci săgeata a intrat în pământ, înţepenindu-l pe 
iepuraş acolo. 

Dădea din picioare în mod frenetic, se putea învârti 
doar în jurul săgeţii, sângele curgea, ochii lui sălbatici, 
luminoşi şi râniţi. 

Tom a rămas înţepenit, transfigurat de groază şi când 
s-a uitat la mine, ochii îi erau râniţi precum ai iepuraşului. 

A pus arcul jos şi nu s-a mai întors niciodată după el. 
Era un om mare şi acea poveste l-a făcut aşa pentru mine, 
cum a tras o săgeată în pădure şi i-a străpuns propria 
inima. 

(Red Hawk) 

CAPITOLUL. 20 

Centrii superiori 

Omul, singur, nu poate deveni un om nou; sunt 


necesare combinaţii interioare speciale... când asemenea 
materie specială se acumulează în cantităţi suficiente, e 
posibil să înceapă să se cristalizeze, aşa cum sarea începe 
să se cristalizeze în apă dacă este depăşită o anumită 
proporţie. Când o cantitate mare de materie fină se 
acumulează în om, vine un moment când un nou corp se 
poate forma şi cristaliza în el: 

„Rezultatul” unei noi octave, o octavă mai înaltă. 
Acest corp, denumit adesea astral, se poate forma numai 
din materie specială şi nu poate veni în ființă în mod 
inconştient. In condiţii obişnuite, această materie poate fi 
produsă în organism, dar este folosită şi aruncată. 

(G.I. Gurdjieff. Views from the Real World, 202) 

Dragostea necondiționată, care este dragoste 
conştientă, nu operează sub legi automate, ci sub legile 
comportamentului conştient. Vine din centrii superiori şi 
este un act de bunăvoință; este Creatorul care intră în mod 
complet, conform legii şi doar la invitaţie, în instrumentul 
biologic uman. Este Călătorul obosit întorcându-se acasă, 
devenind cine este de drept: conştiinţă nelimitată, fără 
început şi fără sfârşit. În acel punct fiinţa face declaraţia: 
„Eu sunt Aceasta” sau „Eu şi Tatăl suntem Unul”. Este un 
complet alt nivel şi altă dimensiune a dragostei, cu un set 
de legi independent. De exemplu, o lege a dragostei 
conştiente este: Dragostea necondiționată generează 
acelaşi răspuns în celălalt. Am văzut această lege în 
acţiune sub forma gurului. Aşadar nu-ţi vorbesc despre 
această lege din vreo carte, sau cunoaştere împrumutată, 
sau sistem de credinţe, ci din verificare prin propria mea 
experienţă. Eu lucrez şi aştept coborârea graţiei în mine. 

Dragostea reală are graniţe. Frica nu are. Relaţia 
reală operează între graniţe foarte clar stabilite şi 
acceptate. A nu reuşi să onorezi aceste graniţe înseamnă 
că relaţia nu poate rezista. Punct. Finalul poveştii. 
Granițele într-o relaţie nu sunt arbitrare sau secrete, 
cunoscute doar mie. Sunt limite ale comportamentului meu 
agreate mutual, în care intru de bunăvoie, pentru că sunt 
angajat ca această relaţie să funcţioneze pe termen lung. 


Punct. În majoritatea relaţiilor, când doi oameni îşi declară 
dragostea neţărmurită unul pentru celălalt, sunt doi 
oameni care operează fără limite stabilite şi acceptate de 
comun acord, într-o relaţie în care nu există angajament, ci 
doar ce vreau eu, când vreau eu şi cum vreau eu. Acesta 
este un nivel al relaţiei infantil din punct de vedere 
emoţional; este modul în care copii îşi doresc să fie trataţi 
de mamele lor. Este rezultatul micilor „eu-uri” egoiste 
trăindu-şi momentul, intrând în relaţie şi apoi dispărând. 
Eşuarea şi despărţirea sunt rezultate inevitabile ale micilor 
„eu-uri” în relaţie, fiinţe inconştiente, luând decizii 
mecanice şi suferind la nesfârşit. 

Nu este la fel atunci când centrii superiori sunt 
activaţi în instrumentul biologic uman. În acel punct 
rezultatul este comportament altruist, care acţionează 
înspre binele celorlalţi, indiferent de costuri. Conştiinţa 
este mecanismul de primire a acţiunii centrilor superiori în 
mine. Când conştiinţa este trezită, sunt, în mod voluntar la 
efectul centrilor superiori. Prin practică am iniţiat invitaţia 
care le activează influenţa în mine. Conştiinţa este 
manifestarea centrilor superiori în mine. Este legea şi 
constrânge fiinţa umană să acţioneze conform legii, din 
bunătatea fundamentală. Aceasta este natura sufletului şi 
este dreptul nostru din naştere. Merităm să fim buni şi să 
facem lucruri bune. Sufletul este o fiinţă angelică ce 
coboară din lumea angelică în instrumentul biologic uman 
pentru a dezvolta abilitatea de dragoste necondiționată. 
Pământul este şcoala, o grădiniţă pentru suflete, unde 
suflete nedezvoltate sunt trimise să înveţe. Planul de 
învăţământ este simplu dar nu este uşor. Suntem aici să 
învăţăm cum să iubim, fără limitări, aşteptări sau 
condiţionări. Mijloacele pentru învăţarea sunt prezente în 
fiecare om: observarea de sine, un singur instrument 
pentru a învăţa. Este singurul lucru de care este nevoie. 

Pentru a face asta, trebuie să colectez şi să 
înmagazinez energia vibratoare a impresiilor primite, mai 
degrabă decât să permit complexului intelectual-emoţional 
să o fure şi să o folosească într-o expunere fără sens a unor 


nesfârşite şi repetitive psihodrame şi reacţii mecanice. 
Trebuie să încep să „mănânc” energia vibratoare a 
impresiilor primite. „Câteodată eu mănânc ursul câteodată 
ursul mă mănâncă pe mine” este modul în care tradiţiile 
şamanice afirmă această practică. În mijlocul secolului XX, 
în New York, era un om interesant ce avea un magazin de 
antichităţi. El a devenit un fel de legendă în cercurile 
spirituale. Era numit Rudi sau Swami Rudrananda. Rudi 
era un consumator obiectiv al energiilor impresii 
vibratoare şi i-a învăţat şi pe alţii să facă asta. El lucra cu 
centrii superiori. El stătea ore întregi într-o cameră cu 
studenţii lui şi pur şi simplu absorbea energia vibratoare a 
impresiilor primite, fără a interveni şi fără a se identifica. 
Era un mâncător obiectiv de impresii. Asta îi premie 
corpului să activeze funcţiile sale înalte, ca un „instrument 
care transformă energia”. Sarcina mea este ca în mod 
conştient să nu intervin în energia primită, permiţând 
corpului să-şi efectueze funcţiile înalte. Dacă eu în mod 
constant fur această energie, corpul rămâne la nivelul de 
mamifer, doar o maşinărie. 

Un consumator obiectiv al impresiilor energetice 
vibratoare este Munca pe care oamenii au fost creaţi să o 
facă: să ajute Creatorul să-şi susţină creaţia şi să furnizeze 
substanţe fine sau hrană, ambele pentru crearea unui corp 
mai înalt înăuntru meu şi să hrănească fiinţe înalte precum 
Pământul, o fiinţă angelică. Priveşte asta dintr-un alt 
unghi, o simplă analogie, la o scară mai mică. Un morcov 
intră în corp sub formă de energie brută, pe care corpul nu 
o poate folosi. Trebuie transformat în energie mai fină, mai 
subtilă, pentru a fi de folos. Îl mestec, îl rup, îl amestec cu 
salivă, apoi cu sucuri gastrice, unde este făcut din ce în ce 
mai fin pentru a putea trece din stomac şi intestine în 
sânge. Vibraţiile energetice ale impresiilor primite sunt 
brute, în timp ce Creatorul există în formă de energie 
foarte fină, spune-i dragoste, de exemplu, sau gândire 
obiectivă, sau prana. Dacă nu intervin în această energie, 
dacă nu o fur pentru psihodrame sau fantasme egoiste, 
emoţii negative şi imaginaţie, atunci corpul este capabil 


să-şi asume funcţia înaltă, obiectivă de instrument 
transformaţional, să hrănească Creatorul sau centrii 
superiori. Totul în Univers trebuie să mănânce, asta e 
legea obiectivă. Creatorul nu este scutit de asta. 

Această cale cere curaj. Curajul nu vine ieftin. 
Curajul nu este pentru eroi, eroii nu au nevoie de el; 
curajul este pentru laşi ca mine. Vine din a vedea oroarea 
dinăuntru atât de clar încât orice arată mai bine decât 
asta. Apoi am curaj să intru în necunoscut, pentru că 
cunoscutul este de neacceptat, chiar de nesuportat. Dar 
necunoscutul în acest caz devine mai puţin misterios cu 
noi descoperiri în ştiinţa neuronală. Johan Lehrer scrie 
despre câteva dintre aceste descoperiri în articolul său din 
New Yorker „Vânătoarea Evrika”. Lehrer citează cercetări 
făcute pe lobul prefrontal al neocortexului, despre care 
spune, Cortexul prefrontal (partea de „deasupra” a 
creierului) coordonează în mod direct activitatea celorlalte 
zone (28 Iulie 2008.45). Multe din aceste studii sunt axate 
nu doar pe partea superioară a creierului, ci şi pe emisfera 
dreaptă. Această emisferă este poarta spre necunoscut, 
partea din creier legată de centrii superiori. Aceste studii 
arată că măsurătorile făcute de EEG înregistrează 
informaţii foarte precise atunci când apare ceea ce ei 
numesc „insight” şi eu numesc inspiraţie”... EEG-ul 
înregistrează un vârf al ritmului gama, care este cea mai 
înaltă frecvenţă electrică generată de creier. Ritmul gama 
se crede că vine din „legături” create între neuroni, pe 
măsură ce celule distribuite de-a lungul cortexului se atrag 
într-o nouă reţea, ce este apoi capabilă să intre în 
conştiinţă” (43). Cu alte cuvinte, creierul se rearanjează şi 
se transformă în prezenţa „insight-ului” în configurații 
complet noi şi necunoscute. Asta face meditaţia şi 
Observarea de Sine. Lehrer spune „Un insight este o 
fulgerare fugară a imensului depozit de înţelepciune 
necunoscută.  Cortexul îşi împărtăşeşte unul dintre 
secrete” (45). 

În tradiţiile spirituale antice astea nu sunt noutăţi. 
Când Lord Sri Krishna îl instruieşte pe Arjuna să îşi 


plaseze atenţia „... între sprâncene” face asta pentru că 
ştie că această plasare conştientă şi susţinută a atenţiei 
declanşează curgerea ritmurilor gama în cortex, aceste 
ritmuri venind din centrii superiori şi îl deschide către 
aceşti centrii superiori, care sunt complet operaţionali, 
doar că noi nu suntem conectaţi la ei. Rezultatul este ceea 
ce ei au numit „iluminare”. lată cum funcţionează. Când eu 
în mod conştient focusez activitatea emisferei stângi în 
găsirea şi simţirea corpului, plasând atenţia în partea 
superioară a cortexului prefrontal, asta ţine ocupată 
emisfera stângă a creierului astfel încât ea nu poate 
continua căutarea şi sortarea conţinutului său în mod 
aleatoriu şi compulsiv. Acum şi-a găsit locul în instrument 
şi încet, încet va începe să-şi înţeleagă locul de drept. Va 
înţelege ce poate face util şi eficient în operarea 
instrumentului. În câteva tradiţii şamanice, asta este 
cunoscut ca „curăţarea insulei”. Într-o parte a insulei 
(creierul), există toate „eu-urile” diferite, cu multitudinea 
lor de agende, azilul, încercând să prindă atenţia. De 
cealaltă parte, emisfera dreaptă este un martor tăcut, 
observând fără interferenţe. Pe măsură ce mulţimea din 
stânga nu mai este hrănită în mod regulat, tace şi ea. 
Acum emisfera stângă poate să-şi asume funcţiile 
superioare, ca un servitor pasiv al emisferei drepte, care 
devine mai activă în mod conştient şi ale cărei funcţii sunt 
să primească semnale de intrare de la centrii superiori. 
Emisfera dreaptă, odată activată în mod conştient, este 
acum un instrument pentru necunoscut, pentru „insight” şi 
pentru curgerea înţelepciunii. Aceasta este o altă formă a 
meditaţiei, meditaţie în acţiune. Sufletul, în mod activ şi 
obiectiv meditează asupra corpului şi a funcţiilor acestuia, 
fără dorinţă şi fără a interveni, iar corpul primeşte în mod 
pasiv emanaţiile lui. Rezultatul acestei meditații obiective 
este absenţa tensiunii în instrumentul biologic uman, 
diminuarea gândirii care nu e necesară şi încetarea în mod 
gradual a emoţiilor care nu sunt potrivite. Asta este ceea 
ce tradiţiile spirituale antice au numit „condiţia de 
iluminare”. Acum sunt un instrument sau un „bambus gol” 


cum este numit în Zen. Sunt un receptor obiectiv al 
emanaţiilor superioare şi un consumator obiectiv a 
impresiilor energetice vibratoare. Sunt o unitate a Muncii 
eficientă, în Creaţie, îmi asum locul de drept în mod matur 
şi responsabil, în armonie şi aliniat cu Creatorul. Acestea 
este cel mai înalt nivel al reamintirii de sine. 

Centrii superiori sunt mereu la muncă în corp, dar 
influenţa lor este este înecată de zgomotul din mintea care 
pălăvrăgeşte întruna. Trebuie să cresc, „să opresc lumea” 
pentru a primi influenţa lor. Conform legii, eu trebuie să 
iniţiez invitaţia. Identificarea le maschează influenţa în 
mine. Când sunt prezent la prezenţa din mine (un alt nivel 
al reamintirii de sine), sosesc ajutoare. Rezultatul este 
transformarea. Creierul este reordonat şi fiinţa este 
transformată. 

Chemând Spiritul Ploii 

Fiica mea şi cu mine am trecut odată pe lângă un loc 
unde copacii şi iarba erau în flăcări. 

Ne-am oprit: 100 de grade, nu erau nori, nimic cu 
care ne-am fi putut lupta cu focul. 

Picătura de Ploaie avea 5 ani atunci. A spus că va 
chema Spiritul Ploii şi asta a făcut. 

Stătea acolo cu ochii închişi pe scaunul din spate, cu 
picioarele încrucişate, şi apoi s-a lăsat pe spate. 

Stătea complet nemişcată. 

Micul Vânt şi eu priveam, neştiind ce să facem. 

Câteva minute şi apoi s-a ridicat. 

Alte câteva minute şi ploaia a venit în rafale atât de 
grele încât maşinile au oprit. 

Focul a fost stins imediat. 

Am văzut asta întâmplându-se. A fost o joacă de copil. 
Nu mă aştept să crezi; 

Îţi spun asta dor pentru că am văzut preţul pe care l- 
am plătit când am schimbat încrederea cu logica. 

Picătura de Ploaie ştia exact ce să facă şi a făcut. Am 
văzut asta. 

Nu mă aştept să crezi. 

(Red Hawk. Sioux Dog Dance, 25) 


Epilog 

În călătoria Războinicului... în loc să transcendem 
suferința tuturor creaturilor, noi ne îndreptăm înspre 
turbulenţă şi îndoiala, aşa cum putem. Explorăm realitatea 
şi impredictibilitatea insecurităţii şi a durerii, încercăm să 
n-o îndepărtăm. Dacă durează ani de ziledacă durează 
viețio lăsăm să fie aşa cum e. În propriul nostru ritm, fără 
viteză sau agresivitate. Ne mişcăm din ce în ce mai adânc. 
Cu noi se mişcă milioane de alţii, companionii noştri, în 
trezirea din frică (Perna Chodron). 

Pentru a vedea clar, cu sensibilitate şi obiectivitate 
reală, este imperativ să găseşti o modalitate prin care să 
nu iei absolut nicio poziţie în raport cu gândurile, 
sentimentele şi experiența ta. Este un lucru foarte dificil 
de făcut. În ciuda acestui lucru, trebuie făcut; şi într- 
adevăr, descoperirea abilității de a nu lua nicio poziţie în 
relaţie cu gândurile, sentimentele şi experienţa este chiar 
temelia perspectivei Iluminate. Trebuie să găseşti o 
modalitate, prin comtemplaţie şi meditaţie să nu iei nicio 
poziție, pentru a fi capabil să percepi Realul... In cele din 
urmă, trebuie să te întrebi: Ce poziţie iau şi în ce măsură 
sunt chiar capabil să nu iau nicio poziție în relaţie cu ceea 
ce percep? Acest tip de meditaţie trebuie să fie susţinut. 
Nu este ceva care poate fi făcut doar o dată şi apoi lăsat. 
(Andrew Cohen. „The Paradox of the Fully Awakened 
Condition”. What Is Enlightment? 2: 1) 

Nu ai obosit cu adevărat să-ţi fie frică, pentru că 
altfel ai fi renunţat la asta. Cumva, nu vrei să renunţi la 
asta, te agăți de ea. Nu te poţi schimba pe tine, nimic nu te 
poate schimba: nici Terapie Primară, sau Grupuri de 
întâlnirenimic. Tot ce se poate întâmpla, este ca tu să 
ajungi să te accepti. Nici măcar Dumnezeu nu te poate 
schimba. Altfel de ce te-ar fi făcut aşa şi de ce nu te-ar 
putea schimba dacă nu eşti în regulă? Şi dacă te-ar 
schimba, atunci nu ai mai fi cine eşti. El te-a făcut în 
singurul mod în care putea să te facă. Dacă crezi că eşti 
urât, fii urât. Nu-ţi place corpul tău, nu-ţi place mintea 
taele sunt tu, acceptă-le... 


Și ego-ul este cel care vrea să se schimbe, să devină 
radiant, iluminat, unic. Nimeni nu se iubeşte pe el Şi 
aceasta este întreaga atitudine frumoasă a omului 
religioscă nimic nu poate fi schimbat, aşadar, mănâncă 
bine, trăieşte, bucură-te. El nu iroseşte energie luptându- 
se cu el. Nimic nu este greşit, cu excepţia unei atitudini 
greşite. Vrei să transformi un cerc în pătratnu poate fi 
făcut; dacă s-ar fi putut, nu ar mai fi un cerc. (Osho 
Rajneesh. PreDarshan Notes. Poona, India: 26 Iunie, 
1975). 


